title: বেণীমাধব বড়ুয়া

text:
লন্ডন থেকে কলকাতা বিশ্ববিদ্যালয়ে ফিরে তিনি পালি বিভাগে লেকচারার পদে নিযুক্ত হন এবং প্রাচীন ভারতীয় ইতিহাস ও সংস্কৃতি বিভাগের
দায়িত্ব নেন। ১৯২১ খ্রিষ্টাব্দে স্যার আশুতোষ মুখোপাধ্যায় কলকাতা বিশ্ববিদ্যালয়ের তরফে বেণীমাধবের গবেষণাপত্রটিকে "আ হিষ্ট্রি অফ প্রি-বুদ্ধিস্টিক ইন্ডিয়ান ফিলোসফি" নামে প্রকাশের ব্যবস্থা করেন। এই গ্রন্থে অমোঘবর্মণ ও মহিদাস ঐতরেয় সম্পর্কে তিনি মৌলিক মূল্যায়ন করেন। কয়েক বছর পর তাঁকে বিশ্ববিদ্যালয়ের তরফে সংস্কৃত বিভাগেও অধ্যাপনার দায়িত্ব দেওয়া হয়। পালি বিভাগের বিভাগীয় প্রধান সতীশচন্দ্র বিদ্যাভূষণের মৃত্যু ঘটলে তিনি ঐ পদ গ্রহণ করেন। কয়েক বছর পরে তাঁকে বিশ্ববিদ্যালয়ের অধ্যাপকের পদে উন্নীত করা হয়। পালি ভাষার বি. এ. এবং এম. এ. কোর্সের সিলেবাসের সংস্কার তাঁর অন্যতম কীর্তি। তিনি সংস্কৃত ও পালি ভাষার সঙ্গে ভারতের রাজনৈতিক ইতিহাস, ভূগোল, বহির্ভারতে বৌদ্ধশাস্ত্র, বৌদ্ধধর্ম, দর্শন, শিল্পকলা, মূর্তিতত্ত্ব ও সংস্কৃতির সমন্বয় সাধন করে এক নতুন যুগোপযোগী সিলেবাস তৈরী করেন।


title: বেণীমাধব বড়ুয়া

text: বেণীমাধব সংস্কৃত কলেজের আদর্শে পালি ভাষা ও সাহিত্য গবেষণা কেন্দ্র হিসেবে ১৯৩৫ খ্রিষ্টাব্দের ১লা জুলাই ১, বুদ্ধিষ্ট টেম্পল রোডে বৌদ্ধ ধর্মাঙ্কুর ভবনে নালন্দা বিদ্যাভবন স্থাপন করেন। এই ভবনের উদবোধন করেন সর্বপল্লী রাধাকৃষ্ণণ এবং শ্যামাপ্রসাদ মুখোপাধ্যায়। ১৯৩৭ খ্রিষ্টাব্দে ধর্মাঙ্কুর বিহার লাগোয়া জমিতে ভিক্ষু ছাত্র ও তীর্থযাত্রীদের জন্য আর্য বিহার নামে এক নতুন ভবনের নির্মাণ করা হলে নালন্দা বিদ্যাভবন সেখানে স্থানান্তরিত হয়। বেণীমাধব সেখানে পড়াতেন এবং ঐ বিদ্যাভবনের নালন্দা নামক মুখপত্র প্রকাশ ও সম্পাদনা করতেন।


title: বেণীমাধব বড়ুয়া

text: বাংলা ভাষায় প্রথম বৌদ্ধশাস্ত্র চর্চার পত্রিকা জগজ্জ্যোতি প্রকাশিত হয় ১৯০৮ খ্রিস্টাব্দে-এ। এর উদ্যোক্তা ছিলেন কৃপাশরণ মহাস্থবির। এর সম্পাদনার দায়িত্বে ছিলেন বৌদ্ধশাস্ত্রবিদ গুণালঙ্কার মহাস্থবির ও কলকাতা বিশ্ববিদ্যালয়ের পালিভাষার অধ্যাপক সমণ পুণ্ণানন্দ। পরবর্তীতে এ পত্রিকাটির সম্পাদনার দায়িত্ব পালন করেছেন বেণীমাধব বড়ুয়া।


title: বেণীমাধব বড়ুয়া

text: শ্রীলঙ্কার বিদ্যালঙ্কার পরিবেণ বা বিদ্যালঙ্কার বিশ্ববিদ্যালয় তাঁকে তেপিটকাচরিয় বা ত্রিপিটকাচার্য উপাধিতে ভূষিত করেন। এছাড়াও ব্রহ্মদেশের বৌদ্ধসমাজ তাঁকে নানা ভাবে সম্মানিত করেছেন।


title: রেইনহোল্ড মেসনার

text: রেইনহোল্ড মেসনার () (জন্ম: ১৭ সেপ্টেম্বর, ১৯৪৪) একজন ইতালীয় পর্বতারোহী ও অভিযাত্রী। তাঁকে প্রায় সময়ই সর্বকালের সর্বশ্রেষ্ঠ পর্বতারোহী হিসেবে অভিহিত করা হয়। মাউন্ট এভারেস্ট পর্বতশৃঙ্গে সম্পূর্ণ এককভাবে ও বাড়তি অক্সিজেন ছাড়াই সর্বপ্রথম আরোহনের জন্য তিনি বিখ্যাত। এছাড়াও প্রথমবারের মতো আট-হাজারী পর্বতশৃঙ্গগুলোর সবগুলোতে আরোহণের জন্যও তিনি বিখ্যাত। জার্মান ভাষায় ১৯৭৬ থেকে ২০০৬ সালের মধ্যে তিনি মোট ৬৩টি বই লিখেছেন, যার অনেকগুলোই বিশ্বের বিভিন্ন ভাষায় অনূদিত হয়েছে।


title: বিএমডব্লিউ

text: বাইরিশে মটোরান ভার্কে এজি (, ) বা বিএমডব্লিউ () হচ্ছে একটি জার্মান মোটরগাড়ি, মোটর সাইকেল, ও ইঞ্জিন নির্মাতা প্রতিষ্ঠান। এটি প্রতিষ্ঠিত হয়েছিল ১৯১৬ সালে। বিএমডব্লিউ ছাড়াও প্রতিষ্ঠানটির মিনি নামে আরও একটি ব্র্যান্ড রয়েছে। এছাড়াও এটি বিশ্বখ্যাত রোলস-রয়েস মোটর কারসও বিএমডব্লিউ-এর অধীনস্থ একটি প্রতিষ্ঠান। বিএমডব্লিউ মানসম্পন্ন ও বিলাসবহুল গাড়ি নির্মাণের জন্য সুপরিচিত।


title: বিএমডব্লিউ

text:
২০০৬ সালে বিএমডব্লিউ বিশ্বের পাঁচটি দেশে অবস্থিত তাদের কারখানায় মোট ১৩,৬৬,৮৩৮টি চার চাকা বিশিষ্ট গাড়ি উৎপাদন করে। ২০০৯ সালে তাদের গাড়ি প্রস্তুতের এই সংখ্যা দাঁড়ায় ১২,৫৮,৪১৭টি। এছাড়াও ২০০৯ সালে বিএমডব্লিউ ৮২,৬৩১টি মোটরসাইকেলও প্রস্তুত করে।
বিএমডব্লিউ-এর বার্ষিক প্রতিবেদন অনুসারে বিএমডব্লিউ বিশ্বব্যাপী তাদের গাড়ি সরবরাহ করে।


title: হ্যারি পটার অ্যান্ড দ্য প্রিজনার অব আজকাবান

text: হ্যারি পটার অ্যান্ড দ্য প্রিজনার অফ আজকাবান (ইংরেজিতে Harry Potter and the Prisoner of Azkaban) ব্রিটিশ লেখিকা জে কে রাউলিং রচিত হ্যারি পটার উপন্যাস সিরিজের তৃতীয় বই। বইটি ১৯৯৯ সালের ৮ জুলাই প্রকাশিত হয়। এটি ১৯৯৯ সালে হুইটব্রেড বুক অ্যাওয়ার্ড ও ব্র্যাম স্টোকার অ্যাওয়ার্ড এবং ২০০০ সালে লুকাস অ্যাওয়ার্ড লাভ করে। এছাড়াও হুগো অ্যাওয়ার্ডের জন্য মনোনয়ন লাভ করে। বইটির কাহিনী অবলম্বনে নির্মিত চলচ্চিত্র ২০০৪ সালের ৩১ মে যুক্তরাজ্যে এবং ৪ জুন যুক্তরাষ্ট্রে মুক্তি লাভ করে।


text: "প্রিজনার অফ আজকাবান" হ্যারি পটার সিরিজের একমাত্র বই যেটিতে লর্ড ভলডেমর্ট অনুপস্থিত।


text: হ্যারি পটার সিরিজের পূর্ববর্তী চারটি উপন্যাসে, প্রধান চরিত্র হ্যারি পটারকে কেন্দ্র করে কাহিনী গড়ে উঠে। হ্যারির বয়স যখন এক বছর, তখন সেই সময়ের সব্বচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। এরপর থেকে সে তার মাগল খালা ও খালু পেতুনিয়া ও ভার্নন ডার্সলির সঙ্গে বসবাস করতে থাকে।


text: এগার বছর বয়সে সে জাদুবিশ্বের অস্তিত্ব সম্পর্কে জানতে পারে এবং হগওয়ার্টস স্কুলে ভর্তি হয়। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং ভলডেমর্টের পুনরায় ক্ষমতায় ফিরে আসার পথে বাঁধা দেয়। পরের বছর কেউ একজন স্কুলে অবস্থিত চেম্বার অফ সিক্রেটস খুলে দেয় এবং একটি বাসিলিস্ক ছাত্রছাত্রীদের আক্রমণ করতে থাকে। হ্যারি বাসিলিস্কটিকে হত্যা করে এবং ভলডেমর্টের ফিরে আসার আরেকটি পথ বন্ধ করে দেয়।


text: হ্যারি অসাবধানতাবশত তার জাদুর উপর নিয়ন্ত্রণ হারিয়ে তার মার্জ আন্টির উপর জাদু প্রয়োগ করে এবং প্রাইভেট ড্রাইভ ত্যাগ করে। সেখান থেকে একটি "নাইট বাস" হ্যারিকে লিকি কলড্রনে নিয়ে আসে এবং জাদুমন্ত্রী কর্নেলিয়াস ফাজের সাথে হ্যারির দেখা হয়। ফাজ তাকে জানায় যে, তার আন্টির উপর তার জাদু প্রয়োগ করার ঘটনাটা ছিল একটি দূর্ঘটনা এবং এজন্য হ্যারিকে কোন শাস্তি দেওয়া হবে না। আসলে মন্ত্রণালয় গণহত্যাকারী সিরিয়াস ব্ল্যাকের আজকাবান ভেঙ্গে পালানোর পরিপ্রেক্ষিতে হ্যারির নিরাপত্তা নিয়ে উদ্বিগ্ন ছিল। ব্ল্যাক পটার পরিবারের একজন ভাল বন্ধু এবং হ্যারির গডফাদার ছিল। কিন্তু সে তাদের সাথে বিশ্বাসঘাতকতা করে তাদেরকে ভলডেমর্টের হাতে তুলে দেয়। ভলডেমর্ট হ্যারির বাবা মাকে হত্যা করে, কিন্তু হ্যারিকে হত্যার চেষ্টা করার পর রহস্যজনকভাবে উধাও হয়ে যায়। এ ঘটনার পর ব্ল্যাক পটারদের আরেক বন্ধু পিটার পেট্টিগ্রুকে বারজন মাগলের সাথে হত্যা করে।


text: হ্যারি ও তার বন্ধু রন উইজলি ও হারমায়োনি গ্রেঞ্জার হগওয়ার্টস স্কুলে ফিরে আসে। এ সময় বর্তমান অবস্থার প্রেক্ষিতে স্কুলের নিরাপত্তা ব্যবস্থা অত্যন্ত জোরদার করা হয়। স্কুলের চারপাশে পাহারার জন্য আজকাবানের গার্ড ডিমেন্টরদের নিয়োজিত করা হয়। কিন্তু যখনই হ্যারি কোন ডিমেন্টরের নিকটবর্তী হয়, তখনই সে তার বাবা মায়ের মৃত্যুর পূর্ব মুহূর্তের আর্তনাদ শুনতে পায়। স্কুলের কালো জাদুর বিরুদ্ধে প্রতিরোধ বিষয়ের নতুন শিক্ষক রেমাস লুপিন হ্যারিকে জানান যে, ডিমেন্টররা হ্যারির উপর প্রভাব ফেলতে পারে কারণ সে তার অতীতে অনেক বিভীষিকাময় অপ্রীতিকর ঘটনার মুখোমুখি হয়েছিল। অবশ্য লুপিন হ্যারিকে ডিমেন্টরদের বিরুদ্ধে শিল্ড, পেট্রোনাস চার্ম শিখাতে সম্মত হন।


text: এদিকে আঙ্কেল ভার্নন হ্যারির হগসমিডে যাওয়ার আবেদনপত্রে স্বাক্ষর না করায়, হ্যারি হগসমিডে যাওয়ার সুযোগ থেকে বঞ্চিত হয়। অন্যদিকে হারমায়োনি প্রফেসর ম্যাকগোনাগলের কাছ থেকে প্রাপ্ত টাইম-টার্নার ব্যবহার করে সারা বছর ধরে একই সময়ে একাধিক ক্লাস করতে থাকে। ব্ল্যাক দুই দুইবার হগওয়ার্টস দুর্গে প্রবেশ করলেও হ্যারির কাছে পৌঁছাতে ব্যর্থ হয়। ফ্রেড ও জর্জ উইজলি হ্যারিকে হগসমিডে যাওয়ার একটি গোপন পথের কথা জানায় এবং তাকে মরেডার্স ম্যাপটি দেয়।


text: এদিকে হঠাৎ করে রনের ইঁদুর স্ক্যাবার্স হারিয়ে যায়। রন মনে করে যে, হারমায়োনির বিড়াল ক্রুকশ্যাঙ্কস স্ক্যাবার্সকে খেয়ে ফেলেছে। এ নিয়ে হারমায়োনির সাথে রনের বাকবিতন্ডা হয়। অবশ্য পরে হারমায়োনি স্ক্যাবার্সকে হ্যাগ্রিডের ঘরে খুঁজে পায়, যখন সে, রন ও হ্যারি বাকবিককে হত্যার পূর্বমুহূর্তে হ্যাগ্রিডের সাথে দেখা করতে যায়। ওখান থেকে দুর্গে ফিরে আসার সময়, একটি বিশাল কালো কুকুর রনকে আক্রমণ করে এবং তাকে হোমপিং উইলো গাছটির মধ্যে অবস্থিত সুড়ঙ্গের ভিতরে নিয়ে যায়।


text: হ্যারি ও হারমায়োনি তাদের পিছু নেয় এবং একটি পুরনো বাড়ি 'শ্রিকিং শ্যাক' এ উপস্থিত হয়। এরপর তারা আবিষ্কার করে যে কুকুরটি আসলে সিরিয়াস ব্ল্যাক। এসময় লুপিন সেখানে আসেন এবং তাদের কাছে স্বীকার করে্ন যে তিনি একজন ওয়েরউলফ। লুপিন বলেন যে, তিনি, ব্ল্যাক, পেট্টিগ্রু এবং জেমস পটার এই চারজন স্কুলে পড়া অবস্থায় খুব ঘনিষ্ঠ বন্ধু ছিলেন এবং তারাই মরেডার্স ম্যাপটি তৈরি করেছেন। লুপিনের ওয়েরউলফে রূপান্তর সহজ করার জন্য তার বন্ধুরা সবাই অ্যানিমেজাস হয়ে যায়, অর্থাৎ যেকোন সময় যেকোন প্রাণীতে রূপান্তরের ক্ষমতা অর্জন করে। যখন ভলডেমর্ট পটারদের হত্যার জন্য খুঁজতে শুরু করে, তখন ব্ল্যাক তাদের সিক্রেট-কিপার হয়। তবে কিছুদিন পরে, ভলডেমর্টকে ধোঁকা দেয়ার জন্য ব্ল্যাক অত্যন্ত গোপনীয়তার সাথে নিজের বদলে পেট্টিগ্রুকে পটারদের সিক্রেট-কিপার করে। এরপর পেট্টিগ্রুই তাদের সাথে বিশ্বাসঘাতকতা করে, ব্ল্যাক নয়। আর সে রাতে পেট্টিগ্রু মারা যায়নি, বরং রনের ইঁদুর স্ক্যাবার্সই হল অ্যানিমেজাস রূপে থাকা পেট্টিগ্রু।


text: এরপর লুপিন ও সিরিয়াস পেট্টিগ্রুকে মানুষের রূপ ধরতে বাধ্য করে। সে এসব ঘটনার সত্যতা স্বীকার করে, কিন্তু হ্যারি সিরিয়াস ও লুপিনকে পেট্টিগ্রু হত্যা থেকে বিরত রাখে, যাতে সিরিয়াস তার বিরুদ্ধে আনীত মিথ্যা অভিযোগ থেকে মুক্তি লাভ করতে পারে। কিন্তু তারা যখন দুর্গে ফিরে যাচ্ছিল তখন আকাশে পূর্ণিমার চাঁদ উদয় হয় এবং লুপিন ওয়েরউলফে রূপান্তরিত হয়ে যায়। এদিকে ডিমেন্টরদের আবির্ভাবের পূর্বেই পেট্টিগ্রু পুনরায় পালিয়ে যেতে সক্ষম হয়, ফলে ডিমেন্টররা হ্যারি ও সিরিয়াসকে আক্রমণ করে। শেষ মুহূর্তে একটি পেট্রোনাস তাদেরকে ডিমেন্টরদের হাত থেকে রক্ষা করে।


text: হ্যারি হাসপাতালে জ্ঞান ফিরে পায় এবং জানতে পারে যে সিরিয়াস ধরা পড়ে গেছে। তাকে বাঁচাতে হ্যারি ও হারমায়োনি টাইম-টার্নারটি ব্যবহার করে অতীতে চলে যায়। তারা বাকবিককে জীবিত অবস্থায় রক্ষা করে এবং কিছুক্ষণ আগে ঘটে যাওয়া ঘটনাগুলো পুনরায় নিজেদের চোখে দেখতে থাকে। একসময় ডিমেন্টররা অতীতের হ্যারি ও সিরিয়াসকে আক্রমণ করতে শুরু করে। এদিকে বর্তমানের হ্যারি পেট্রোনাসটি কে পাঠিয়েছিল তা জানার অপেক্ষায় থাকে এবং বুঝতে পারে, এটি তার নিজের পেট্রোনাসই ছিল। এরপর তারা সিরিয়াসকে উদ্ধার করে এবং বাকবিককে সাথে নিয়ে উড়ে পালিয়ে যায়। এদিকে লুপিন শিক্ষকের পদ থেকে পদত্যাগ করে। আর হ্যারি আশঙ্কা করতে থাকে হয়ত পেট্টিগ্রু ভলডেমর্টকে পুনরায় ফিরে আসতে সাহায্য করবে, কিন্তু ডাম্বলডোর হ্যারিকে বরং কৃতজ্ঞ হতে বলে কারণ সে পেট্টিগ্রুর জীবনও রক্ষা করেছে।


text:
"প্রিজনার অফ আজকাবান" এ মোট ২২ টি অধ্যায় রয়েছে। এগুলো হল:
১। আউল পোস্ট
২। আন্ট মার্জের বিরাট ভুল
৩। নাইট বাস
৪। লিকি কলড্রন
৫। ডিমেন্টর
৬। ট্যালন ও চা পাতা
৭। ওয়ার্ডরোবে বোগার্ট
৮। উধাও স্থূলকায়া
৯। নির্মম পরাজয়
১০। মরেডার্স ম্যাপ
১১। ফায়ারবোল্ট
১২। পেট্রোনাস
১৩। গ্রিফিন্ডর বনাম র‌্ভেনক্ল
১৪। স্নেইপের অসন্তোষ
১৫। কুইডিচ ফাইনাল
১৬। প্রফেসর ট্রিলনির ভবিষ্যতবাণী
১৭। বিড়াল, ইঁদুর ও কুকুর
১৮। মুনি, ওয়ার্মটেইল, প্যাডফুট ও প্রংস
১৯। লর্ড ভলডেমর্টের ভৃত্য
২০। ডিমেন্টর'স কিস
২১। হারমায়োনির সিক্রেট
২২। আবার আউল পোস্ট


text: সিরিজের প্রথম তিনটি বইয়ের মধ্যে, "প্রিজনার অফ আজকাবান" বইটি সবচেয়ে কম সময়ে লেখা হয়েছে। প্রথম বই "হ্যারি পটার অ্যান্ড দ্য ফিলোসফার্স স্টোন" লিখতে পাঁচ বছর এবং দ্বিতীয় বই "হ্যারি পটার অ্যান্ড দ্য চেম্বার অফ সিক্রেটস" লিখতে দুই বছর লেগেছিল। কিন্তু "হ্যারি পটার অ্যান্ড দ্য প্রিজনার অফ আজকাবান" মাত্র এক বছরেই লেখা শেষ হয়েছিল। এ বইয়ে রাওলিং এর সবচেয়ে প্রিয় মুহূর্ত ছিল রেমাস লুপিন চরিত্রটির উপস্থাপনা।


text: মূল নিবন্ধঃ "হ্যারি পটার অ্যান্ড দ্য প্রিজনার অফ আজকাবান (চলচ্চিত্র)"


text: "প্রিজনার অফ আজকাবান" এর কাহিনী অবলম্বনে নির্মিত চলচ্চিত্রটি ২০০৪ সালে মুক্তি পায়। স্টিভ ক্লোভস এর চিত্রনাট্য লিখেন এবং আলফনসো ক্যুয়ারন এটি পরিচালনা করেন। মুক্তি পাওয়ার পরপরই এটি বক্স অফিস তালিকার এক নম্বরে চলে আসে এবং দীর্ঘ দুই সপ্তাহ স্থানটি দখলে রাখে। এটি সব মিলিয়ে ৭৯৫.৬ মিলিয়ন ডলার আয় করে। ফলে এটি ২০০৪ সালে মুক্তিপ্রাপ্ত চলচ্চিত্রসমূহের মধ্যে সর্বাধিক আয়কারীর তালিকায় দুই নম্বরে চলে আসে। যদিও হ্যারি পটার সিরিজের চলচ্চিত্রসমূহের মধ্যে এটি সর্বনিম্ন আয়কারী।


text: "প্রিজনার অফ আজকাবান" বই ও চলচ্চিত্রের কাহিনী অবলম্বনে একটি ভিডিও গেমসও নির্মিত হয়েছে। ইলেকট্রনিক আর্টস গেমটি তৈরি করে এবং ২০০৪ সালে এটি মুক্তি পায়।


text: মূল নিবন্ধঃ অনুবাদে হ্যারি পটার


text: সিরিজের অন্য বইগুলোর মত "প্রিজনার অফ আজকাবান" বইটিও বিভিন্ন ভাষায় অনূদিত হয়েছে। বইটি যেসব ভাষায় অনূদিত হয়েছে তার মধ্যে উল্লেখযোগ্য হল , হিন্দি, বাংলা, আরবি,জার্মান, রুশ , ফরাসি, স্পেনীয়, ফার্সি, চীনা, জাপানী, ইন্দোনেশীয়, ডাচ প্রভৃতি।


text: অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। সিরিজের তৃতীয় বই "প্রিজনার অফ আজকাবান" এর বাংলা অনুবাদ ২০০৫ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। বইটির অনুবাদ করেছেন মুনীরুজ্জামান। এর পৃষ্ঠাসংখ্যা ৩৪৮।


title: নবায়নযোগ্য শক্তি

text: অচিরাচিত শক্তি বা নবায়নযোগ্য জ্বালানি বা রিনিউয়েবল এনার্জি হলো এমন শক্তির উৎস যা স্বল্প সময়ের ব্যবধানে পুনরায় ব্যবহার করা যায় এবং এর ফলে শক্তির উৎসটি নিঃশেষ হয়ে যায় না। বিভিন্ন প্রাকৃতিক উৎস যেমন: সূর্যের আলো ও তাপ, বায়ু প্রবাহ, জলপ্রবাহ, জৈব শক্তি (বায়োগ্যাস, বায়োম্যাস, বায়োফুয়েল), ভূ-তাপ, সমুদ্র তরঙ্গ, সমুদ্র-তাপ, জোয়ার-ভাটা, শহুরে আবর্জনা, হাইড্রোজেন ফুয়েল সেল ইত্যাদি নবায়নযোগ্য শক্তির উৎস হিসেবে বিবেচিত হয়। সভ্যতার বিদ্যুৎ ও জ্বালানি চাহিদা মেটাতে এতোদিন ব্যবহার করে আসা জীবাশ্ম জ্বালানির বিপরীতে নবায়নযোগ্য শক্তি বর্তমানে বিশ্বে ব্যাপক গ্রহণযোগ্যতা পেয়েছে। অধিকাংশ দেশ তাদের বিদ্যুৎ ও জ্বালানির চাহিদা মেটাতে নবায়যোগ্য শক্তি ব্যবহারের লক্ষ্যমাত্রা ঠিক করেছে। নবায়নযোগ্য শক্তি সমূহ পরিবেশ বান্ধব এবং কার্বন নিঃসরণ মুক্ত। জলবায়ু পরিবর্তন মোকাবিলা এবং একটি টেকশই জ্বালানি ব্যবস্থায় পৌঁছানোর জন্য জাতিসংঘ ও বিশ্বব্যাপী পরিবেশবাদী আন্দোলনসমূহ নবায়নযোগ্য শক্তি ব্যবহারে উৎসাহ অব্যহত রেখেছে।


title: নবায়নযোগ্য শক্তি

text: বিশ্বে জীবাশ্ম জ্বালানির অধিকাংশ ব্যয় হয় বিদ্যুৎ উৎপাদনে, মোটরযান চলাচলে এবং বাসা বাড়ির তাপ-উৎপাদনে। এজন্য নবায়নযোগ্য শক্তি ব্যবহার করে টেকশই বিদ্যুৎ ব্যবস্থা, টেকশই যানবাহন ব্যবস্থা এবং গ্রিন টেকনোলজি সমৃদ্ধ শক্তি সাশ্রয়ী গৃহস্থালি পণ্য প্রবর্তনে আন্তর্জাতিকভাবে বিভিন্ন গবেষণা প্রক্রিয়াধীন আছে।


title: নবায়নযোগ্য শক্তি

text: সূর্য আমাদের সৌরজগৎ এর কেন্দ্রীয় নক্ষত্র, যা একটি বিশাল গ্যাসীয় পিন্ড। এর কেন্দ্রে ফিউশন বিক্রিয়ার ফলে বিশাল পরিমাণ শক্তি উৎপন্ন হয় যা আলোক ও তাপ রূপে পৃথিবীতে পৌঁছায়। প্রধানত দুটি উপায়ে সূর্য থেকে শক্তি সংগ্রহ করা যায়। প্রথমত, সূর্য থেকে আলোক শক্তি সংগ্রহ করে, দ্বিতীয়ত, সূর্য থেকে তাপ শক্তি সংগ্রহ করে। আলোক শক্তি সংগ্রহের জন্য ব্যবহার করা হয় ফটোইলেক্ট্রিক ইফেক্ট বা আলোকতড়িৎ ক্রিয়া। আলোক সংবেদী অর্ধপরিবাহী দ্বারা তৈরি ফোটোভোল্টাইক সেল (পিভি) ব্যবহার করে তৈরি করা হয় সোলার প্যানেল। এইসব প্যানেলের বিশাল অ্যারে বা শ্রেণি তৈরি করে আলোক শক্তি থেকে ডাইরেক্ট কারেন্ট বা ডিসি বিদ্যুৎ শক্তি সংগ্রহ করা হয়।


title: নবায়নযোগ্য শক্তি

text: তাপ শক্তি সংগ্রহ করার জন্য ব্যবহার করা হয় কনসেন্ট্রেটেড সোলার পাওয়ার বা 'কেন্দ্রীভূত সৌর শক্তি পদ্ধতি'। অনেকগুলো দর্পনের সাহায্যে সূর্যের আলোককে একটি টাওয়ার বা মিনারের অগ্রভাবে প্রতিফলিত করা হয়। সব দর্পনের এই কেন্দ্রীভূত প্রতিফলনের ফলে সৃষ্ট তাপকে কাজে লাগিয়ে বাষ্প তৈরি করা হয় যা থেকে পরে বিদ্যুৎ উৎপন্ন করা হয়। এছাড়াও বাড়ির ছাদে জল গরম করার জন্য ব্যবহার করা যায় সৌর-জল-উত্তাপক বা সোলার ওয়াটার হিটার। শীতপ্রধান দেশে বা কলকারখানার গরম পানির চাহিদা মেটাতে এটি ব্যবহার করা হয়।


title: নবায়নযোগ্য শক্তি

text:
প্রতিদিন পৃথিবীতে এক ঘন্টায় যে পরিমাণ সৌরশক্তি পৌঁছায় তা দিয়ে পুরো পৃথিবীর দুই বছরের বিদ্যুৎ চাহিদা মেটানো যাবে।
বায়ু প্রবাহ হয়ে থাকে তাপমাত্রার পার্থক্যের কারণে। এটি মূলত সৌর শক্তিরই আরেক রূপ। বায়ুর গতিতে থাকে গতি শক্তি বা কাইনেটিক এনার্জি। এই গতি শক্তিকে সাধারণত টারবাইনের মাধ্যমে যান্ত্রিক শক্তিতে রূপান্তরিত করা হয়। সেই যান্ত্রিক শক্তি থেকে বিদ্যুৎ শক্তি পাওয়া যায়। বায়ুমন্ডলের যতো উপরে যাওয়া যায়, ততোই স্থির বেগের বায়ু প্রবাহ পাওয়া যায়। তাই উঁচু টাওয়ারের মাথায় বায়ুকল বসিয়ে বিদ্যুৎ তৈরি করা হয়। বায়ুকলগুলো সাধারণত শ্রেণিবদ্ধভাবে বসানো হয়। যেখানে বায়ুকলগুলো বসানো হবে তার আগে প্রায় দুই-তিন বছরের বায়ু প্রবাহের গতি পর্যালোচনা করে দেখা হয় সেখানে বছর জুড়ে যথেষ্ঠ বায়ু প্রবাহ আছে কি না। স্থলভূমিতে বায়ুকল বসালে তাকে বলা হয় অন-শোর-উইন্ড বা ভূমিস্থ-বায়ু-শক্তি। আর সমুদ্রে, যেখানে তুলনামূলক বেশি বায়ু প্রবাহ পাওয়া যায়, সেখানে বসালে তাকে বলা হয় 'অফ-শোর-উইন্ড' বা সামুদ্রিক-বায়ু-শক্তি।
মানুষ অথবা পশু-পাখির বিষ্ঠা এবং পচনশীল আবর্জনা থেকে বায়োগ্যাস তৈরি করা যায়। যা রান্নার কাজে বা বিদ্যুৎ উৎপাদনে কাজে লাগে। কিছু বিষেশ ধরণের শর্করা উৎপাদক শস্য যেমন সয়াবিন, আখ ইত্যাদি গাছ থেকে বায়োফুয়েল তৈরি করা যায় । গাঁজন প্রক্রিয়ায় শর্করা থেকে মেথানল, ইথানল অথবা সরাসরি জ্বালানি হাইড্রকার্বন প্রস্তুত করা যায়। এই ফুয়েল সরাসরি যানবাহনে জ্বালানি হিসেবে ব্যবহার করা যায়। এছাড়াও সামুদ্রিক শৈবাল ব্যবহার করে সমুদ্রের পানি, বাতাসের কার্বন-ডাই-অক্সাইড ও সূর্যালোক থেকে বায়োফুয়েল তৈরির গবষণা চলছে।
গাছপালা যেগুলো বপনের পঁচিশ-ত্রিশ বছরের মধ্যেই পূর্নাঙ্গ বৃক্ষে পরিণত হতে পারে সেগুলো ব্যবহার করেও বিদ্যুৎ শক্তি উৎপন্ন করা যায়। গাছের কাঠ উচ্চ-কর্মদক্ষতা সম্পন্ন চুল্লিতে পুড়িয়ে তাপ পাওয়া যায়। সেই তাপে পানি বাষ্প করে টাইবাইন চালিয়ে বিদ্যুৎ পাওয়া যায়। একটি ম্যানেজড ফরেস্ট বা পরিকল্পিত বনে এমনভাবে হিসাব করে গাছ কাটা ও লাগানো হয় যাতে করে ঐ বনে মোট গাছের সংখ্যা কখনই না কমে, বরং বাড়ে। এই ধরণের বিদ্যুৎ কেন্দ্রকে বলা হয় বায়োম্যাস বিদ্যুৎ কেন্দ্র। বিভিন্ন ফসলের উচ্ছিষ্টাংশ, খড়, চিটা কাজে লাগিয়েও এই ধরণের বিদ্যুৎ কেন্দ্র করা যায়। এটি একটি কার্বন নিউট্রাল প্রক্রিয়া। ঐ গাছগুলো না পোড়ালেও তাতে সঞ্চিত কার্বন কোনো না কোনো ভাবে বায়ুমন্ডলে চলে যেতো।


title: নবায়নযোগ্য শক্তি

text:
পৃথিবীর পৃষ্ঠের অধিকাংশ এলাকা জুড়ে রয়েছে সাগর-মহাসাগর। এই বিশাল সমুদ্র অংশ সম্পদ ও শক্তির ভান্ডার। সমুদ্র থেকে বিভিন্ন উপায়ে নবায়নযোগ্য শক্তি সংগ্রহ করা যায়। এর মাঝে প্রচলিত কয়েকটির বর্ণনা হলো-
সমুদ্রের তরঙ্গ বা ঢেউতে রয়েছে গতি শক্তি ও যান্ত্রিক শক্তি। এটাকে কাজে লাগিয়ে বিদ্যুৎ উৎপন্ন করা যায়। সমুদ্রের ঢেউ এর সাথে ওঠা-নামা করতে পারে এমন ভাসমান বয়ার নড়া-চড়াকে কাজে লাগিয়ে ফ্লুইডকে (বাতাস অথবা পানিকে) প্রেসারাইসড্ করা হয়। সেই ফ্লুইডের চাপে টারবাইন ঘুরিয়ে বিদ্যুৎ পাওয়া যায়।


title: নবায়নযোগ্য শক্তি

text:
ওশেন থার্মাল এনার্জি কনভার্শন (ওটেক) বা সমুদ্র-তাপ শক্তি থেকে বিদ্যুৎ শক্তি উৎপাদন করা যায়। সমুদ্রের উপরিতলের তাপমাত্রা থাকে গড়ে ২৫ থেকে ৩০ ডিগ্রি সেলসিয়াস। আর প্রায় এক কিলোমিটার নীচে গেলেই এই তাপমাত্রা কমে গিয়ে দাঁড়ায় ১০ থেকে ১৫ ডিগ্রি। এই তাপমাত্রার পার্থক্যকে কাজে লাগিয়ে কম স্ফুটনাঙ্ক বিশিষ্ট তরল যেমন অ্যামোনিয়ার প্রসারণ দ্বারা টারবাইন ঘুরিয়ে বিদ্যুৎ পাওয়া যায়।
জোয়ার ভাটার সময় দিনে দুইবার করে সমুদ্রের পানির উচ্চতা কম বেশি হয়। বাঁধ দিয়ে এই উচ্চতার পার্থক্যকে কাজে লাগিয়ে টার্বাইন ঘুরিয়ে বিদ্যুৎ পাওয়া যায়।


title: নবায়নযোগ্য শক্তি

text: জিওথার্মাল এনার্জি বা ভূতাপ শক্তি হলো পৃথিবীর অভ্যন্তরের শক্তি। পৃথিবীর কেন্দ্র একটি গলিত ধাতুর পিন্ড যার তাপমাত্রা প্রায় ৬ হাজার ডিগ্রি সেন্টিগ্রেড। সেই তাপমাত্রা পৃথিবী পৃষ্ঠের নীচ পর্যন্ত পরিচলন পদ্ধতিতে চলে আসে। তাছাড়াও পৃথিবীর অভ্যন্তরের তেজস্ক্রিয় পদার্থ যেমন থোরিয়াম, ইউরেনিয়ামের ক্ষয়ের ফলে যে তাপ সৃষ্টি হয় সেটিও ভূ-পৃষ্ঠের নীচ পর্যন্ত পরিচালিত হয়। এই তাপকে কাজে লাগিয়ে বিদ্যুৎ উৎপন্ন করা যায়। সাধারণ যেসব জায়গায় টেকটনিক প্লেটের কিনারা আছে বা উষ্ণ প্রস্রবণ আছে সেখানে ভূ-পৃষ্টের প্রায় এক-দুই কিলোমিটার নীচে পাইপ দিয়ে পানি চালনা করে বাষ্প করা হয়। যা থেকে পরবর্তিতে টার্বাইন চালানো করে বিদ্যুৎ পাওয়া যায়। আইসল্যান্ডের বিদ্যুৎ চাহিদার প্রায় চার-ভাগের এক ভাগ আসে ভূতাপ শক্তি থেকে। । কয়েক প্রকারের ভূতাপ শক্তি কেন্দ্র রয়েহে। যেমন-


title: নবায়নযোগ্য শক্তি

text: নবায়নযোগ্য শক্তির সব থেকে পরিচিত মাধ্যমটি হলো জলবিদ্যুৎ। সাধারণত পাহাড়ি এলাকায় নদীর বুকে বিশাল আকৃতির বাঁধ দিয়ে পানির উচ্চতা বাড়ানো হয়। সেই পানিকে নিয়ন্ত্রিত ভাবে নীচে পড়তে দিয়ে তার ধাক্কায় টার্বাইন ঘুরানো হয়। এভাবে বিদ্যুৎ পাওয়া যায়। পাহাড়ি অঞ্চল ছাড়াও স্রোতস্বিনী নদীতে বাঁধা দিয়ে 'রান-অফ-দা-রিভার হাইড্রো পাওয়ার' তৈরি করা যায়। এছাড়াও মাইক্রো হাইড্রো বা পিকো হাইড্রোর মতো ব্যবস্থাও আছে যেখানে ছোট পাহাড়ি ছড়ার স্রোতে টার্বাইন চালিয়ে স্বল্প মাত্রায় বিদ্যুৎ পাওয়া যায়।


title: নবায়নযোগ্য শক্তি

text: শহুরে আবর্জনা থেকে বিদ্যুৎ বা 'মিউনিসিপ্যালিটি ওয়েস্ট টু এনার্জি' বর্তমান যুগে দারুণ জনপ্রিয় একটি নবায়নযোগ্য বিদ্যুৎ উৎপাদন মাধ্যম। প্রতিটি মেগসিটি বা বড় শহরে প্রতিদিন কয়েক লক্ষ টন সলিড-ওয়েস্ট বা আবর্জনা তৈরি হয়। এই আবর্জনাগুলো কাজে লাগানো যায় বিদ্যুৎ উৎপাদনের মাধ্যমে। আবর্জনাগুলো থেকে দাহ্য পদার্থ যেমন প্লাস্টিক, কাঠ-খড় ইত্যাদি বাছাই করে আলাদা করা হয়। সেগুলো দক্ষ ফার্নেসে পুড়িয়ে বাষ্প তৈরি করে বিদ্যুৎ পাওয়া যায়। উৎপন্ন গ্যাসকে বিভিন্ন উপায়ে পরিশোধন করে বায়ুমন্ডলে ছেড়ে দেয়া হয়।


title: নবায়নযোগ্য শক্তি

text:
শহরের পচনশীল আবর্জনা এবং পয়নিষ্কাশিত আবর্জনা থেকে বায়োগ্যাস তৈরি করে বিদ্যুৎ পাওয়া যায়।
হাইড্রোজেন মৌলটি মহাবিশ্বে পরিমাণ হিসেবে সব থেকে বেশি রয়েছে। মহাবিশ্বে যতো মৌল আছে তার ৭৫ শতাংশ হলো হাইড্রোজেন । হাইড্রোজেনকে জ্বালানি হিসাবে ব্যবহার করে বিদ্যুৎ উৎপন্ন করা যায়। এই পদ্ধতিকে হাইড্রোজেন ফুয়েল সেল বলা হয়। এটি একটি ব্যাটারির মতো ডাইরক্ট কারেন্ট তৈরি করে। কিন্তু এই ব্যাটারি চালাতে জ্বালানি হিসেবে ক্যাথোডে দেওয়া হয় বিশুদ্ধ হাইড্রোজেন এবং অ্যানোডে দেওয়া হয় বাতাসের অক্সিজেন। এরা নিজেদের মধ্যে বিক্রিয়া করে পানি এবং তাপ উৎপন্ন করে। সাথে ক্যাথোড থেকে অ্যানোডে ইলেকট্রন প্রবাহ চলে। বড় মাপের ফুয়েল সেল থেকে প্রাপ্ত তাপশক্তিকে কাজে লাগিয়ে একটি ছোটো বাষ্প ইঞ্জিন থেকেও বিদ্যুৎ সহ-উৎপাদন বা কো-জেনারেট করা যায়। এরকম ক্ষেত্রে ফুয়েল সেলের কর্মদক্ষতা প্রায় ৮০-৯০% ।


title: নবায়নযোগ্য শক্তি

text: হাইড্রোজেন সংগ্রহ করার জন্য তিন ধরণের পদ্ধতি ব্যবহার করা যায়-


title: নবায়নযোগ্য শক্তি

text: মোটোরযানে এবং এমন কোনো স্থাপনায় যেখানে নিরবিচ্ছিন্ন বিদ্যুতের প্রয়োজন আছে সেখানে ফুয়েল সেল ব্যবহার করা হয়।


title: নবায়নযোগ্য শক্তি

text: এটি গবেষণাধীন একটি নবায়নযোগ্য নিউক্লিয়ার পাওয়ার । হাইড্রোজেন একটি প্রাচুর্যপূর্ণ মৌল, এটিকে ব্যবহার করে ফিউশন বিক্রিয়ার মাধ্যমে (যা সূর্যের অভ্যন্তরে ঘটে) প্রচুর পরিমাণে শক্তি উৎপাদন করা যায়। প্রথাগত ফিশন নিউক্লিয়ার পাওয়ারকে নবায়নযোগ্য বলা হয় না কারণ তার জ্বালানি ইউরেনিয়াম, প্লুটোনিয়াম, থোরিয়ামের মজুদ সীমিত। এদেরকে বলা হয় বিকল্প শক্তি বা অল্টার্নেটিভ এনার্জি। কিন্তু হাইড্রোজেন ফিউশন নিউক্লিয়ারের জ্বালানি হাইড্রোজেন পানি থেকে সহজেই সংগ্রহ করা যায় এবং মহাবিশ্ব হাইড্রোজেন মৌলের পরিমাণ প্রায় ৭৫%, তাই এটি একটি নবায়নযোগ্য শক্তি।


title: নবায়নযোগ্য শক্তি

text: বিশ্বে সবথেকে বেশি কার্বন-ডাই-অক্সাইড নিঃসরণকারী দেশগুলোই সবথেকে বেশি নবায়নযোগ্য শক্তির ব্যবহার করছে। কারণ তাদের নিজ দেশের মানুষের চাপ এবং আন্তর্জাতিক পরিবেশবাদীদের চাপ। মার্কিন যুক্তরাষ্ট্র, চীন, জার্মানি, রাশিয়া, ভারত বিশ্বের সব থেকে বেশি নবায়নযোগ্য শক্তি ব্যবহার করছে।


title: নবায়নযোগ্য শক্তি

text: যুক্তরাষ্ট্রের অনেক স্টেটে নবায়নযোগ্য শক্তি ব্যবহারের জন্য রয়েছে আলাদা আইনি বাধ্যবাধকতা এবং ফিড-ইন-ট্যারিফ এর ব্যবস্থা। বিশ্বের সব থেকে বড় জলবিদ্যুৎ কেন্দ্র রয়েছে চীনে। চীন সব থেকে বড় বায়ু ও সৌর বিদ্যুৎ কেন্দ্রও প্রতিষ্ঠা করছে। ১০০ টিরও বেশি কয়লা বিদ্যুৎ কেন্দ্র বন্ধ করে দেওয়া হয়েছে চীনে। ভারতে বর্তমানে পৃথিবীর সব থেকে বড় সোলার পাওয়ার প্ল্যান্ট রয়েছে যা ৬৪৮মেগাওয়াট উতপাদন ক্ষমতা সম্পন্ন। জার্মানিতে সব থেকে বেশি সোলার প্যানেল বসানো হয়েছে। নর্ডিক দেশসমূহ নবায়নযোগ্য শক্তি বান্ধব আইন প্রণয়নের মাধ্যমে এর প্রসার ঘটাতে সাহায্য করছে।


title: নবায়নযোগ্য শক্তি

text: বিশ্বব্যাপী অধিকাংশ উন্নত এবং উন্নয়নশীল দেশ নবায়নযোগ্য শক্তি বৃদ্ধির জন্য পলিসি গ্রহণ করেছে।


title: নবায়নযোগ্য শক্তি

text: জীবাশ্ম জ্বালানি যেহেতু সীমিত তাই ভবিষ্যতের জ্বালানি ব্যবস্থা নির্ভর করবে নবায়নযোগ্য শক্তির উপরে। এছাড়া জলবায়ু পরিবর্তন ও পরিবেশ দূষণের জন্য জীবাশ্ম জ্বালানির উপরে মানুষ আস্থা রাখতে পারছে না এবং ক্রমান্বয়ে নবায়নযোগ্য শক্তি জনপ্রিয়তা লাভ করছে। বিশ্বের অধিকাংশ দেশই নবায়নযোগ্য শক্তি ব্যবহারে আগ্রহী হলেও কিছু কিছু ক্ষেত্রে নবায়নযোগ্য শক্তিকে সমালোচনা সহ্য করতে হয়। যেমন নবায়নযোগ্য শক্তির খরচ অনেক বেশি এবং এটি অনেক বেশি প্রকৃতি নির্ভর তথা পরিবর্তনশীল। এছাড়াও কিছু নবায়নযোগ্য শক্তি যেমন সৌর শক্তি, বায়োম্যাস এর জন্য তুলনামূলক অনেক জায়গার প্রয়োজন হয় বলে মনে করেন অনেকে।


title: নবায়নযোগ্য শক্তি

text: যদিও বর্তমানে দেখা যাচ্ছে ক্রমাগত গবেষণা এবং রাষ্ট্রীয় সহযোগিতার ফলে নবায়নযোগ্য সৌর বিদ্যুতের দাম কমে এসেছে এবং তা ইতোমধ্যেই কয়লা থেকে উৎপাদিত বিদ্যুতের সমান দামে বিক্রিত হচ্ছে। নবায়নযোগ্য শক্তির পরিবর্তনশীলতার জন্য মানানসই ব্যাটারি ব্যাবস্থা দ্রুত উন্নতি হচ্ছে এবং অনেক দেশই স্মার্ট-গ্রিড পদ্ধতি স্থাপন করছে।


title: মার্সিডিজ বেঞ্জ

text: মার্সিডিজ বেঞ্জ () হচ্ছে একটি জার্মান মোটরগাড়ি, বাস, ট্রাক এবং কোচ নির্মাতা প্রতিষ্ঠান। কার্ল বেঞ্জ, জানুয়ারি ১৮৮৬ সালে, সর্বপ্রথম মার্সিডিজ বেঞ্জের বেঞ্জ পেটেন্ট মোটরওয়াগেন নামক পেট্রল-ক্ষমতাসম্পন্ন গাড়ি তৈরি করে। একই বছর গোটলিব ডাইমলার এবং ইঞ্জিনিয়ার ভিলহেল্ম মাম্বাখ একটি স্টেজকোচকে পেট্রল ইঞ্জিনে পরিবর্তন করে। ডাইমলার মোটরেন গেসেলসাফর্ট ১৯০১ সালে সর্বপ্রথম মার্সিডিজ মোটরগাড়ি বাজারে ছাড়েন। কার্ল বেঞ্জ এবং গোটলিব ডাইমলার কোম্পানি একত্রিত করে ডাইমলার-বেঞ্জ কোম্পানি নাম রাখা হয় এবং ১৯২৬ সালে প্রথম মার্সিডিজ-বেঞ্জ ব্র্যান্ড নামে গাড়ি তৈরি করা হয়। মার্সিডিজ-বেঞ্জ অন্তর্নিবেশ ঘটিয়েছে অনেক নিরাপত্তা এবং প্রযুক্তির যা অন্যান্য গাড়িগুলোতে কয়েক বছর শুরু করেছে। মার্সিডিজ-বেঞ্জ বিশ্বে সর্বাপেক্ষা সুপরিচিত এবং প্রতিষ্ঠিত মোটরগাড়ির ব্র্যান্ডের একটি। এটি বিশ্বের সর্বাপেক্ষা পুরাতন মোটরগাড়ির ব্র্যান্ড যা এখনও বিদ্যমান আছে।


title: কেন্দ্রীয় ইউরোপীয় সময়

text: কেন্দ্রীয় ইউরোপীয় সময় (সিইটি), ইউরোপের বেশির ভাগ অঞ্চল ব্যবহার করা হয়। এটি সময় অঞ্চল নামগুলোর একটি যা ১ ঘন্টা আগে স্থানাংকিত আন্তর্জাতিক সময়ের (ইউটিসি), ইউটিসি+১ অফসেট সময় সাথে (শীতঋতুতে)।


title: কেন্দ্রীয় ইউরোপীয় সময়

text: বেশীরভাগ ইউরোপীয় দেশগুলো কেন্দ্রীয় ইউরোপীয় গ্রীষ্মকাল সময়ের (সিইএসটি) দিবালোক সংরক্ষণ সময় ইউটিসি+২ ব্যবহার অবলম্বন করেছে।


title: কেন্দ্রীয় ইউরোপীয় সময়

text: নিম্নলিখিত দেশগুলো এবং শহরগুলো কেন্দ্রীয় ইউরোপীয় গ্রীষ্মকাল সময় এর ব্যবহার প্রচলিত আছে। মার্চের শেষ রবিবারে ইউটিসি +১ যোগ করা হয় এবং অক্টোবরের শেষ রবিবারে ইউটিসি -১ বিযোগ করা হয়।অন্য দেশের জন্য ইউটিসি+১ দেখুন।


title: স্টুটগার্ট

text: স্টুটগার্ট () দক্ষিণ জার্মানির বাদেন-উইটিবার্গের একটি শহর। শহরটি কাল বন এবং নেকার নদীর কাছে অবস্থিত। স্টুটগার্ট এবং তার মেট্রোপলিটান অঞ্চল সাংস্কৃতিক, প্রশাসনিক এবং অর্থনৈতিকের কারণে জার্মানির সর্বাপেক্ষা এক বিখ্যাত নগরী। এই শহরটি জনসংখ্যার দিক থেকে রুর, ফ্রাঙ্কফুর্ট, বার্লিন জার্মানির ষষ্ঠ বৃহত্তম শহর। স্টুটগার্ট থেকে সব চেয়ে কাছের বড় শহর গুলো হচ্ছে ফ্রাঙ্কফুর্ট (২১০ কিমি উত্তরে) এবং মোনাকো (২২০ কিমি দক্ষিণ পূর্বে)। এই অঞ্চল বিশ্ব বিখ্যাত গাড়ির কম্পানি মার্সিডিজ বেঞ্জের প্রধান কার্যালয় রয়েছে।


title: ক্লিওপেট্রা

text: ক্লিওপেট্রা, তাকে মনে করা হয় সম্মোহনী সৌন্দর্য আর সীমাহীন ক্ষমতার অধিকারী হিসেবে এবং সীমিত শক্তিকে অসাধারণ কৌশলে অসীমে নিয়ে যাওয়ার রূপকার হিসেবে। ক্লিওপেট্রা প্রাচীন মিসর এবং ইতিহাসের এক বিস্ময়কর নাম। ইতিহাসের সবচেয়ে বিখ্যাত নারী তিনি। আধুনিক ইতিহাসবিদদের মতে, পরমাসুন্দরী হিসেবে তার খুব বেশি খ্যাতি ছিল না। কিন্তু তীক্ষ্ন বুদ্ধিমত্তা, অন্যকে বশ করার প্রত্যয়ী মমতা, সহজাত রসবোধ এবং প্রচণ্ড উচ্চাভিলাষ ও তা বাস্তবায়নের অদম্য ইচ্ছাশক্তির জোরে তিনি সর্বকালের সেরা মহিলাদের কাতারে স্থান করে নিয়েছেন।


title: ক্লিওপেট্রা

text: মাত্র ৩৯ বছর তিনি বেঁচে ছিলেন। এই স্বল্প সময়েই তিনি একের পর এক নাটকীয় ঘটনার সৃষ্টি করেন। সে যুগের কোনো পুরুষের পক্ষেও যে ধরনের কাজ করা ছিল প্রায় অসম্ভব, তিনি সেসব কাজ‌গুলি বিনাবা‌ধায় করেন। ইতিহাস ও নাটকে তার ব্যাপক উপস্থিতি দেখা যায়। বিশ্ববিখ্যাত অনেক সাহিত্যিকই তাকে নিয়ে কালজয়ী উপাখ্যান রচনা করেছেন। এগুলোর মধ্যে আছে উইলিয়াম শেক্সপিয়রের ‘অ্যান্টনি অ্যান্ড কিওপেট্রা’, জর্জ বার্নাড শর ‘সিজার কিওপেট্রা’, জন ড্রাইডেনের ‘অল ফর লাভ’, হেনরি হ্যাগার্ডের ‘ক্লিওপেট্রা’। অনেক কাহিনীতে ভালো দিকের চেয়ে খারাপ দিককেই প্রাধান্য দেয়া হয়েছে। হ্যালিওয়েল তাকে ‘দ্য উইকেডেস্ট উইম্যান ইন দ্য হিস্ট্রি’ হিসেবে অভিহিত করেছেন।


title: ক্লিওপেট্রা

text: প্রেম আর মৃত্যু এই নারীর জীবনে একাকার হয়ে গেছে। তিনি যেমন ভালোবাসার উদ্যাম হাওয়া বইয়ে দিতে পারতেন, তেমনি প্রয়োজনে মারাত্মক হিংস্রও হতে পারতেন। পথের কাঁটা মনে করলে যে কাউকে নির্মমভাবে সরিয়ে দিতে বিন্দুমাত্র কুণ্ঠাবোধ করতেন না। রোমান রাজনীতির অত্যন্ত সঙ্কটজনক অধ্যায়ে তিনি গুরুত্বপূর্ণ ভূমিকা পালন করেন। তিনি সে যুগের নারীদের মতো সাদামাটা জীবন মেনে নেননি। বরং নিজেই ইতিহাস সৃষ্টি করেছেন। আর তাই শত বছর পরও তাকে স্মরণ করা হয়। তবে অন্য সব কিংবদন্তি চরিত্রের তুলনায় কিওপেট্রা ভিন্ন মাত্রা সৃষ্টি করেছেন। সবাই ইতিহাসের নানা পরিক্রমায় নানাভাবে আবির্ভূত হন। কিন্তু ক্লিওপেট্রা তার জীবিতকালেই শত্রুপক্ষের যে নেতিবাচক প্রচারণার শিকার হয়েছিলেন, এত বছর পরও তা কমেনি। প্রতি যুগেই তার চরিত্রকে নানাভাবে রূপান্তরিত করা হয়েছে। কখনো তিনি শত্রু, কখনো স্বাধীনতাকামী, কখনো আবেদনময়ী নারী, কখনো খলনায়িকা নানা জনে নানা যুগে এভাবেই তাকে চিত্রিত করে চলেছে। এই কাজটি প্রয়োজনমতো কখনো রাজনীতিবিদ, কখনো সাহিত্যিক, কখনো চিত্রকর, কখনো বর্ণবাদী গোষ্ঠী, কখনো স্বাধীনতাকামীরা করেছেন।


title: ক্লিওপেট্রা

text: দান্তের মতে, লালসার শাস্তি হিসেবে কিওপেট্রা নরকের দ্বিতীয় স্তরে দাউ দাউ করে পুড়ছেন। কারো কারো দৃষ্টিতে তিনি ছিলেন ‘সারপেন্ট অব দ্য নাইল’। অনেকেই তার যৌন আবেদনময়ী দিকটিকেই বেশি গুরুত্ব দিয়েছেন। পশ্চিমা লেখকদের অনেকেই তাকে এশিয়ান হিসেবে এবং এশিয়ানদের সব কিছুই যে খারাপ তা বোঝানোর জন্যও তার নেতিবাচক দিকগুলোকে প্রাধান্য দিয়েছেন বা তাদের উর্বর মস্তিষ্কে অনেক কিছু আবিষ্কৃতও হয়েছে। তা ছাড়া অক্টাভিয়ান তার বিজয়ের পর যাতে শুধু রোমানদের লেখা ইতিহাসই টিকে থাকে সে জন্য মিসরের প্রায় দুই হাজার নথিপত্র পুড়িয়ে দিয়েছিলেন। এ কারণেও প্রকৃত ইতিহাস অনেকাংশেই পাওয়া যায় না।


title: ক্লিওপেট্রা

text: সাম্রাজ্যবাদী রোমানরা তখন কিওপেট্রাকে খলনায়িকা হিসেবেই পরিচিত করতে চেয়েছিল। সেই ধারাবাহিকতা এখনো রয়ে গেছে। যত দিন তার নামটি টিকে থাকবে, তত দিন এই রূপান্তরও চলতে থাকবে। আর এত কিছুর মধ্যে তার জীবনের সত্যিকারের ঘটনাপ্রবাহে অনেকাংশেই বিকৃতি ঘটেছে।


title: ক্লিওপেট্রা

text: এত কিছুর পরও তার সম্পর্কে বেশ কিছু তথ্য পাওয়া যাচ্ছে। মিসরের রানী ছিলেন তিনি। অথচ তার দেহে খাঁটি মিসরীয় রক্ত ছিল না। অবশ্য তবুও তিনি মিসর এবং মিসরীয়দের ভালোবাসতেন। তাদের উন্নয়নের জন্য অনেক কাজ করেছেন। চাষাবাদের সুবিধার জন্য নীল নদ থেকে খাল কেটে আলেক্সান্দ্রিয়ার ভেতরে নিয়ে গিয়েছিলেন। মিসরের ব্যবসায়-বাণিজ্যের উন্নয়নেও ভূমিকা রেখেছেন। প্রাণবন্ত এই রাজকুমারী সহজেই সবার সপ্রশংস দৃষ্টি আকর্ষণ করেন। মিসরীয়সহ তিনি মোট ৯টি ভাষা জানতেন। গণিতবিদ ও ব্যবসায়ী হিসেবেও তার সুনাম ছিল। রাজনৈতিক কারণে তিনি নিজেকে সূর্যদেবতা ‘রা’-এর বংশধর হিসেবে প্রচার করতেন এবং দেবী আইসিসের শিরোস্ত্রাণ পরতেন। সাহিত্য ও দর্শনে তার প্রবল অনুরাগ ছিল। তার চূড়ান্ত অভিলাষ ছিল রোমের আওতার বাইরে থেকে প্রথম টলেমি প্রতিষ্ঠিত পুরো এলাকার রাজমতা লাভ করা। তাই তাকে বলা যায়, রোম সাম্রাজ্য বিস্তারের একটি বাধা হিসেবে।


title: ক্লিওপেট্রা

text: সাধারণভাবে তিনি ক্লিওপেট্রা সপ্তম হিসেবে পরিচিত। মেসিডোনিয়ান বংশোদ্ভূত সপ্তম মিসরীয় রানী হওয়ায় তাকে এই পরিচিতি বহন করতে হয়। তার আগে আরো ছয়জন কিওপেট্রা ছিলেন। তিনি ছিলেন টলেমি দ্বাদশের তৃতীয় মেয়ে। তিনি জন্মগ্রহণ করেন খ্রিষ্টপূর্ব ৬৯ সালে। তিনি জুলিয়াস সিজারের প্রেমিকা ও মার্ক অ্যান্টনির স্ত্রী হিসেবেই বেশি খ্যাত। তার পূর্বপুরুষ টলেমি ছিলেন মহামতি আলেক্সান্ডারের একজন সেনাপতি। খ্রিষ্টপূর্ব ৩২৩ সালে আলেক্সান্ডার মারা গেলে তার অন্যতম সেনাপতি টলেমি মিসরে স্বাধীন রাজবংশ প্রতিষ্ঠা করেন। কিওপেট্রা এই বংশেরই শেষ শাসক। তার মৃত্যুর মধ্য দিয়ে মিসরে প্রায় ৩০০ বছরের মেসিডোনিয়ান শাসনের অবসান ঘটে। তার মায়ের দিককার পরিচয় অবশ্য পাওয়া যায় না। এ কারণে তিনি রোমানদের মতো শ্বেতাঙ্গ ছিলেন, নাকি অনেক মিসরীয়র মতো কৃষ্ণাঙ্গ ছিলেন, তা জানা যায় না।


title: ক্লিওপেট্রা

text: ক্লিওপেট্রার প্রেম আর যুদ্ধের কাহিনী শুরু হয় খ্রিষ্টপূর্ব ৫১ সালে পিতা টলেমি আওলেটেস মারা যাওয়ার পর। এ সময়ে ক্লিওপেট্রার বয়স হয়েছিল ১৮ বছর। টলেমি আওলেটেস তার উইলে কিওপেট্রাকে তার ছোট ভাই টলেমি ত্রয়োদশের (সে সময় তার বয়স ছিল ১২ বছর) সাথে উত্তরসূরি মনোনীত করেন। ধারণা করা হয় কিওপেট্রার বড় দুই বোনের একজন (ক্লিওপেট্রা ষষ্ঠ) শৈশবেই মারা গিয়েছিলেন ও অপরজনকে (বেরেনিস) টলেমি আওলেটেসই হত্যা করেছিলেন। এ ছাড়া কিওপেট্রার ছোট আরো দু’টি ভাই ছিল।


title: ক্লিওপেট্রা

text: সে সময়ের মুদ্রায় অঙ্কিত ছবিতে ক্লিওপেট্রাকে পরমাসুন্দরী হিসেবে দেখা যায় না। তবে তার প্রসন্ন ভাব, স্পর্শকাতর নিখুঁত গ্রিসিয়ান মুখাবয়ব, গোলাকার দৃঢ় চিবুক, ধনুকের মতো ঢেউ খেলানো ভুরু যুগলের নিচে অদ্ভুত সুন্দর ভাসা ভাসা চোখ, প্রশস্ত ললাট আর সুতীক্ষন নাসিকার চমৎকার সমন্বয় দেখা যায়। আর সৌন্দর্যে কিছুটা ঘাটতি থেকে থাকলেও প্রখর বুদ্ধিমত্তা, যেকোনো পরিস্থিতিতে খাপ খাইয়ে নেয়ার মতা, অপরকে বশ করার সামর্থ্য তাকে তুলনাহীন করে তুলেছিল।


title: ক্লিওপেট্রা

text: ক্লিওপেট্রার কাহিনীর মধ্যে রোমান বীরদের সাথে সাথে মিসরের সেথ রাজবংশের শেষ উত্তরাধিকারী হার্মেসিস এবং তার দূর সম্পর্কিত বোন চারমিয়নের কথাও এসে যায়। তারাও চেয়েছিলেন কিওপেট্রাকে উৎখাত করে মিসরে মিসরীয় শাসন প্রতিষ্ঠা করতে। এখানে ত্রিভুজ প্রেমের কাহিনীও অনেকের লেখায় ফুটে উঠেছে। রাজ জ্যোতিষীবেশে কিওপেট্রার পাশে হার্মেসিসকে এবং পরিচারিকা হিসেবে চারমিয়নকে দেখা যায়। পরিণাম অবশ্য বেশ মর্মান্তিক।


title: ক্লিওপেট্রা

text: খ্রিষ্টপূর্ব ৫১ সালে পিতার মৃত্যুর পর তিনি ভাই টলেমি ত্রয়োদশের সাথে যৌথভাবে মিসরের শাসক হন (খ্রিষ্টপূর্ব ৫১-৪৭)। সে কালে মিসরে ভাই-বোন বিয়ে প্রচলিত ছিল (মিসরের আইন অনুযায়ী ভাই বা পুত্র যেকোনো একজনকে অংশীদার করতেই হতো, এ ক্ষেত্রে বয়স কোনো ব্যাপারই নয়)। তাই ক্লিওপেট্রা একাধারে ছিলেন সম্রাটের বোন ও স্ত্রী। তবে দু’জনের মধ্যকার সুসম্পর্ক স্থায়ী হয়নি। কিছু সময় পরেই দু’জনের মধ্যকার সম্পর্কে ফাটল ধরে। ক্লিওপেট্রা সব সরকারি দলিলপত্র থেকে তার ভাইয়ের নাম মুছে ফেলতে থাকেন। এমনকি মুদ্রায় তার একক পোর্ট্রেট ও নাম সংযোজন করেন। তবে তিনি টিকতে পারেননি। দেশে বিশৃঙ্খলা, দুর্ভি, প্রাসাদ ষড়যন্ত্রের ফলে কিওপেট্রাকে মতা থেকে সরে যেতে হয়। কিন্তু তিনি দমে যাননি। ধারণা করা হয় বোন আরসিনোইকে নিয়ে আরব সৈন্যদের সহায়তায় তিনি সিরিয়ায় চলে যান এ সময়।


title: ক্লিওপেট্রা

text: খ্রিষ্টপূর্ব ৪৮ সালে রোমের অধিপতি জুলিয়াস সিজার তার প্রতিদ্বন্দ্বী পম্পেইর পিছু ধাওয়া করতে করতে মিসরে উপস্থিত হন। পম্পেই আশা করেছিলেন মিসরে তিনি আশ্রয় পাবেন। কিন্তু সেখানে পৌঁছার অব্যবহিত পরেই তিনি নিহত হলেন। এর চার দিন পর সিজার বিশাল সৈন্যবাহিনী নিয়ে মিসরে পৌঁছলেন। মিসর-সম্রাট টলেমি তাকে বাধা দেয়ার চেষ্টা করলেও সফল হতে পারেননি।


title: ক্লিওপেট্রা

text: ক্লিওপেট্রা পুরো ঘটনাবলির ওপর তীক্ষন নজর রাখছিলেন। তিনি সুযোগ গ্রহণের সিদ্ধান্ত নেন। তিনি দেখলেন সিজার শক্তিশালী এবং সেই সাথে একনায়ক। সবচেয়ে বড় কথা তার ওপর নির্ভর করা যায়। তার সহায়তায় ক্লিওপেট্রা আবার রাজমতা ফিরে পাওয়ার উদ্যোগ নেন। এ সময় সিজারের চাহিদা ছিল সম্পদের। আর কিওপেট্রার মতা। দু’জন দু’জনের পরিপূরক হিসেবে অবস্থান নিলেন। এতে দু’জনই লাভবান হলেন।


title: ক্লিওপেট্রা

text: সিজারের সাথে ক্লিওপেট্রার সাক্ষাতের ঘটনাটিও বেশ আকর্ষণীয়। আলেক্সান্দ্রিয়ায় রাজপ্রাসাদে সিজারের পাহারায় ছিল কিওপেট্রার স্বামী-ভাইয়ের বাহিনী। ফলে পরিচয় প্রকাশ করে সিজারের কাছে যাওয়ার কোনো সম্ভাবনাও ছিল না। তাই কৌশল গ্রহণ করলেন। এক ব্যবসায়ীকে হাত করলেন। এক দিন সিজারের সামনে রোল করা কয়েকটি কার্পেট আনা হলো। একে একে খোলা হলো সিজারের সামনে। সেগুলোরই একটির ভেতর থেকে নাটকীয়ভাবে বেরিয়ে এলেন ক্লিওপেট্রা। তার বুদ্ধিমত্তা আর সৌন্দর্যে ভেসে গেলেন রোমান সম্রাট। কী ঘটতে যাচ্ছে টলেমি ত্রয়োদশ ঠিকই বুঝতে পারলেন। তিনি নগরবাসীকে পোনোর চেষ্টা করলেন। কিন্তু এবারো ব্যর্থ হলেন। পরিণতিতে তাকে নীল নদে ডুবিয়ে দেয়া হলো।


title: ক্লিওপেট্রা

text: অবশ্য তার আগে থেকেই মিসরের ব্যাপারে রোমান শাসকেরা নাক গলাতে শুরু করেছিল। কিওপেট্রার পিতা রোম সম্রাটের সাহায্যে মতা পুনর্দখল করেছিলেন। অনেকের মতে, সিজার চেয়েছিলেন ক্লিওপেট্রাকে মিসরে রোমের বশংবদ হিসেবে রাখতে। সমঝোতা হিসেবে কিওপেট্রা তার অপর ভাই টলেমি চতুর্দশকে (এই সময় তার বয়স ছিল ১১ বছর) বিয়ে করেন (তা স্থায়ী হয়েছিল ৪৭-৪৪ খ্রিষ্টপূর্ব পর্যন্ত)। এই বিয়েটা হয়েছিল আলেক্সান্দ্রিয়াবাসী ও মিসরের পুরোহিতদের খুশি রাখতে। কারণ বিয়ে সত্ত্বেও একই সাথে তিনি সিজারের ১৫ দিন মিসরে অবস্থানকালে তার প্রেমিকা হিসেবেও বহাল থাকেন। চাঁদনি রাতে বজরায় করে দুইজনে নীলনদে ভেসে বেড়ান। সিজারের এক পুত্রসন্তানের জন্মও দেন তিনি। তার নাম রাখা হয় সিজারিয়ান (ছোট সিজার বা টলেমি সিজার)। সে-ই ছিল সিজারের একমাত্র পুত্র। রোমে অবস্থিত সিজারের স্ত্রীর কোনো পুত্রসন্তান ছিল না। পরে এই সিজারিয়ানের সাথে কিওপেট্রা আবার মিসরের রাজমতা পরিচালনা করেন (খ্রিষ্টপূর্ব ৪৪-৩০)।


title: ক্লিওপেট্রা

text: পম্পেই এবং অন্যান্য শত্র“ দমন করতে সিজারের কয়েক বছর কেটে যায়। তবে দু’জনের মধ্যে সুসম্পর্ক ছিল। কিওপেট্রা প্রায়ই সিজারের সাথে সাাৎ করতে যেতেন। আসলে তিনি রোমান শাসকদের সাথে সুসম্পর্ক রেখেই মিসরের স্বাধীনতা বজায় রাখতে চাইতেন। খ্রিষ্টপূর্ব ৪৬ সালে সিজারের অনুরোধে ক্লিওপেট্রা পুত্র এবং তার স্বামী-ভাইকে নিয়ে রোমেও যান তার জয়োল্লাস প্রত্য করতে। রোমে সিজার কিওপেট্রাকে অত্যন্ত সম্মানিত আসন দান করেন। এমনকি ভেনাসের মন্দিরে ক্লিওপেট্রার একটি স্বর্ণমূর্তিও স্থাপন করা হয়। তিনি প্রকাশ্যে ঘোষণা করেন, সিজারিয়ান তার ছেলে। কিন্তু এসব কিছু রোমানদের ভালো লাগেনি। এমনকি তারা মনে করতে থাকে সিজার হয়তো ক্লিওপেট্রাকে বিয়ে করতে যাচ্ছেন, যদিও রোমান আইনে একই সাথে দুই স্ত্রী রাখা কিংবা বিদেশিনী বিয়ে করা নিষিদ্ধ। তা ছাড়া জুলিয়াস সিজার রাজধানী আলেক্সান্দ্রিয়ায় সরিয়ে নিতে চান বলেও গুজব ছড়ানো হয়। খ্রিষ্টপূর্ব ৪৪ সালে তার রোমে অবস্থানের সময়েই সিনেট ভবনের বাইরে সিজার সিনেটরদের হাতে নিহত হন মাত্র ৫৫ বছর বয়সে। সিজারের আকস্মিক মৃত্যুতে ক্লিওপেট্রার নিরঙ্কুশ মতা লাভের প্রথম প্রয়াস ব্যর্থ হয়। কারণ সিজার ক্লিওপেট্রা কিংবা সিজারিয়ানকে তার উত্তরসূরি মনোনীত করে যেতে পারেননি।


title: ক্লিওপেট্রা

text: ক্লিওপেট্রা মিসরে ফিরে আসেন। রোমান রাজনীতিতে তিনি নিরপেক্ষ থাকার নীতি অবলম্বন করেন। তবে রোমান রাজনীতির ওপর তীক্ষ্ন নজর রাখছিলেন। তিনি পরিকল্পনা করেছিলেন, যে-ই চূড়ান্তভাবে জয়ী হবে, তিনি থাকবেন তার পাশে। অযথা কাউকে শত্রু বানিয়ে লাভ কী! পরবর্তী রাউন্ডের জন্য তিনি অপোয় থাকলেন। যা-ই হোক, দ্বিতীয় অধ্যায় শুরু হয় খ্রিষ্টপূর্ব ৪২ সালে। প্রতিদ্বন্দ্বী অল্প বয়স্ক গেয়াস অক্টাভিয়াসকে বেকায়দায় রেখে এ সময় মার্ক অ্যান্টনি হন রোমের শাসক। অ্যান্টনির সাথে ক্লিওপেট্রার আগেই সামান্য পরিচিতি ছিল। ক্লিওপেট্রা আবার পরিকল্পনা করেন, রোমান শক্তি দিয়েই রোমকে রুখতে হবে।


title: ক্লিওপেট্রা

text: রোমের শাসনমতা পেয়েই অ্যান্টনি অন্যান্য রোমান জেনারেলের মতো পারস্য অভিযান শুরুর উদ্যোগ নেন। সুযোগটি নিলেন ক্লিওপেট্রা। অ্যান্টনি ছিলেন বিবাহিত। তার স্ত্রী ফুলভিয়া ইতালিতে অবস্থান করে স্বামীর প্রতিদ্বন্দ্বীদের নানাভাবে দমিয়ে রাখার চেষ্টা করছিলেন। কিন্তু ক্লিওপেট্রার ছলাকলায় মুগ্ধ হয়ে সব কিছু ভুলে গেলেন অ্যান্টনি। ক্লিওপেট্রা নিজে উদ্যোগী হয়ে জাঁকজমকভাবে এশিয়া মাইনরের টারসাসে তার কাছে যান। একজন পরাক্রমশালী জেনারেল হওয়া সত্ত্বেও অ্যান্টনি ছিলেন উচ্ছৃঙ্খল, আসঙ্গলিপ্সু এবং ছটফটে চরিত্রের মানুষ। কিওপেট্রা এই দিকটি জেনে নিলেন এবং নিজের স্বার্থে তা ভালোভাবেই কাজে লাগালেন। নিজের মতায় তিনি ছিলেন যথেষ্ট আত্মবিশ্বাসী। এ সময় তার বয়স ছিল ২৮ কি ২৯ বছর। সুন্দরী মেয়েদের বাওয়া রুপার পাতে মোড়া নৌকার গলুই, মুক্তা ও রত্নরাজিতে পাল সাজিয়ে প্রেমের দেবী আফ্রোদিতির সাজে আধশোয়া ক্লিওপেট্রাকে যখন মার্ক অ্যান্টনির কাছাকাছি পৌঁছালেন, বলাবাহুল্য, অ্যান্টনি নিজেকে সংবরণ করতে পারেননি। রোম সম্রাট অ্যান্টনি পারস্য অভিযান বাদ দিয়ে কিওপেট্রার ‘কেনা গোলাম’ হিসেবে তার সাথে আলেক্সান্দ্রিয়ায় (মিসরের তদান্তীন রাজধানী) যান। ক্লিওপেট্রা অ্যান্টনিকে বশে বা ভুলিয়ে রাখার জন্য সম্ভব সব কিছু করেন। ক্লিওপেট্রার মোহে বন্দী রোমান সম্রাট অ্যান্টনি ঘোষণা করেন, মিসর রোমের করদরাজ্য নয়, বরং মিসর স্বাধীন একটি দেশ আর কিওপেট্রা এ দেশের রানী।


title: ক্লিওপেট্রা

text: বেশ কিছু দিন তারা একত্রে কাটান। খ্রিষ্টপূর্ব ৪০ সালে তিনি রোমে তার অন্যতম প্রতিদ্বন্দ্বী অক্টাভিয়াসের সাথে বোঝাপড়া করার উদ্যোগ নেন। এই উদ্যোগ সাময়িকভাবে সফল হয়। সমঝোতা হিসেবে অ্যান্টনি প্রতিদ্বন্দ্বী অক্টাভিয়াসের (পরে সম্রাট অগাস্টাস হিসেবে পরিচিত) বিধবা বোন অক্টাভিয়াকে বিয়ে করেন (এর কিছু দিন আগে তার আগের স্ত্রী ফুলভিয়া মারা গিয়েছিল)। সুন্দরী ও বুদ্ধিমতী হওয়া সত্ত্বেও অক্টাভিয়ার দুর্ভাগ্য, তার সন্তান হয় কন্যা। পুত্র হলে ইতিহাস অন্য হতে পারত। যা-ই হোক, তিনি তিন বছরের মধ্যে বুঝতে পারলেন, অক্টাভিয়াসের সাথে তার সম্প্রীতি টিকবে না। তাই বিকল্প ভাবতে থাকলেন। এ সময় কিওপেট্রাও চুপচাপ বসে ছিলেন না। তিনিও আরেকটি খেলায় মেতে উঠেছিলেন। তিনি রোমের আরেকজন প্রভাবশালী ব্যক্তিত্ব হেরোডকে বশ করার চেষ্টা করেন। কিন্তু তাতে সফল হননি।


title: ক্লিওপেট্রা

text: এ দিকে ক্লিওপেট্রার জন্য অ্যান্টনির মন উতলা হয়ে ওঠে। তাই তিনি মিসরে কিওপেট্রার সান্নিধ্যে চলে আসেন। খ্রিষ্টপূর্ব ৩৬ সালে তারা বিয়েবন্ধনে আবদ্ধ হন। এটি ছিল একটি চাঞ্চল্য সৃষ্টিকারী ঘটনা। ইতোমধ্যে জন্ম নেয়া কিওপেট্রার দুই জমজ সন্তানকে একটি ছেলে ও একটি মেয়ে অ্যান্টনি স্বীকৃতি দেন। এটা এক দিকে অক্টাভিয়াস ও তার বোন অক্টাভিয়ার জন্য ছিল একটি অত্যন্ত অসম্মানজনক আঘাত। আবার রোমান আইন অনুযায়ী এই বিয়ে ছিল অবৈধ। তাই পুরো রোম অক্টাভিয়াসের সাথে একজোট হয়। তারা ঐক্যবদ্ধভাবে অ্যান্টনিকে দমন করতে অগ্রসর হয়। অক্টাভিয়াস-অ্যান্টনি যুদ্ধ অপরিহার্য হয়ে ওঠে। অ্যান্টনিও ৩১ সালে অক্টাভিয়াকে চূড়ান্তভাবে তালাক দেন।


title: ক্লিওপেট্রা

text: তবে ক্লিওপেট্রাকে খুশি করতে এবং সেই সাথে আলেক্সান্দ্রিয়াকে কেন্দ্র করে নতুন সাম্রাজ্য গড়ার দিকেও অ্যান্টনি নজর দেন। ৩৪ সালে তিনি মিসর, সাইপ্রাস, ক্রিট, সিরিয়ার শাসনমতা কিওপেট্রাকে দান করেন। কিন্তু বেশি দিন শান্তিপূর্ণভাবে এই মতা ভোগ করতে পারেননি।


title: ক্লিওপেট্রা

text: খ্রিষ্টপূর্ব ৩২-৩১ সালে অ্যান্টনি-ক্লিওপেট্রা প্রতিকূলতার মধ্যেও গ্রিসে অবস্থান করেন। এ দিকে অক্টাভিয়ান অ্যান্টনিকে হারিয়ে রোমের নিরঙ্কুশ মতা পেতে সর্বাত্মক প্রয়াস শুরু করেন। অক্টাভিয়ান খ্রিষ্টপূর্ব ৩১ সালে চূড়ান্ত অভিযান চালনা করেন। গ্রিসের দক্ষিন উপকূলে অনুষ্ঠিত হয় এই যুদ্ধ। অ্যান্টনি ছিলেন স্থলযুদ্ধে পারদর্শী। কিন্তু কিওপেট্রার পরামর্শেই তিনি নাকি নৌযুদ্ধে নেমেছিলেন। নৌযুদ্ধের অত্যন্ত সন্ধিণে কিওপেট্রা হঠাৎ করেই তার বাহিনী প্রত্যাহার করে নেন। কেন তিনি এই বাহিনী সরিয়ে নিয়েছিলেন, তা নিয়ে বিতর্ক আছে। তবে এর ফলে যুদ্ধে অ্যান্টনি পরাজিত হয়ে যুদ্ধত্রে থেকে পালিয়ে আসে। এই যুদ্ধের মাধ্যমে অক্টাভিয়ান রোমের সম্রাট হন। আর অ্যান্টনির সব মতা শেষ হয়ে যায়। সেই সাথে ক্লিওপেট্রার কাছে অ্যান্টনি মূল্যহীন হয়ে পড়লেন। ক্লিওপেট্রাও নতুন চাল শুরু করেন। এবার তার সব পরিকল্পনা রচিত হতে থাকে অক্টাভিয়াসকে তার মায়াজালে বন্দী করতে। কিন্তু এখানেই তিনি জীবনের সবচেয়ে বড় ভুলটি করেন। পরিণতিতে তিনি জীবন পর্যন্ত খোয়ান।


title: ক্লিওপেট্রা

text: তিনি বুঝতে পারলেন, অক্টাভিয়াসকে হাত করতে হলে অ্যান্টনিকে বাদ দিতে হবে। অথচ অ্যান্টনিকে হত্যা করার বা মিসর থেকে দূরে সরিয়ে দেয়ার কোনো মতা তখন তার নেই। তাই সে যাতে আত্মহত্যা করতে উদ্বুদ্ধ হয় তিনি সেই পথ বের করলেন। ভাবলেন, এতে অনায়াসেই তিনি তার স্বার্থ হাসিল করতে সম হবেন। কিওপেট্রা এক দিন নিজের সুরতি মন্দিরে অবস্থান নিয়ে প্রচার করে দেন, তিনি আত্মহত্যা করেছেন। ক্লিওপেট্রার মৃত্যুর খবর পেয়ে অ্যান্টনির বেঁচে থাকার সব ইচ্ছা হারিয়ে ফেলেন। তিনি তার তরবারি নিজের বুকে বিদ্ধ করেন। কিন্তু পরণেই তিনি বুঝতে পারলেন, তিনি ভুল শুনেছেন বা তাকে বিভ্রান্ত করা হয়েছে। কিন্তু ততণে তার পরপারের ডাক চলে এসেছে। তবে মুমূর্ষু অবস্থায় তাকে কিওপেট্রার কাছে নেয়া হয়। তিনি তার কোলেই শেষ নিঃশ্বাস ত্যাগ করেন।


title: ক্লিওপেট্রা

text: ১০ মাস পরে বিজয়ী অক্টাভিয়াস আলেক্সান্দ্রিয়ায় আসেন। এ সময় ক্লিওপেট্রা অক্টাভিয়াসকে সম্মোহিত করতে চাইলেন। আগে তিনি দু’বার দুই দোর্দণ্ড শক্তিশালী সম্রাটকে নিজের মায়াজালে মোহিত করে কব্জায় এনেছিলেন। কিন্তু তৃতীয়বার পুরোপুরি ব্যর্থ হন। তবে অক্টাভিয়াস চাইছিলেন, যেভাবেই হোক ক্লিওপেট্রাকে জীবিত ধরতে হবে। তাই তিনি তাকে নানা আশ্বাস দিচ্ছিলেন। অক্টাভিয়া নিজেও জানতেন, তিনি যদি কিওপেট্রার চোখের দিকে তাকান, তবে সাথে সাথে তার সব শক্তি নিঃশেষ হয়ে যাবে। তাই তিনি কিওপেট্রার সাথে কথা বলার সময় সর্বণ চোখ রেখেছিলেন মেঝের দিকে। তাই ক্লিওপেট্রা বুঝতে পারলেন এই রোমান সম্রাটকে বশ করা যাবে না। তার মনে হলো অক্টাভিয়াস বুঝি তাকে লাঞ্ছিত করবে। হয়তো মিসর বা রোমের রাজপথে যুদ্ধলব্ধ সামগ্রী হিসেবে তাকে ও তার সন্তানদের লোহার শিকল পরিয়ে প্রদর্শন করবে। এটা মেনে নিতে পারছিলেন না তিনি।


title: ক্লিওপেট্রা

text: অপমানের আশঙ্কায় তিনি ভেঙে পড়েন। এই অপমানের চেয়ে মৃত্যুই তার কাছে শ্রেয় মনে হলো। তাই তদানীন্তন রাজকীয় প্রথা হিসেবে বিষধর এক বিশেষ ধরনের সাপের (অ্যাস্প্ নামের এই সাপ হয় মাত্র কয়েক ইঞ্চি লম্বা, অথচ তাদের বিষ মারাত্মক। ডুমুরের ঝুড়িতে করে বিশেষ ব্যবস্থায় আনা হয়েছিল সাপ দু’টি) ছোবলে আত্মহত্যা করেন। ওই সময়ে মিসরে মনে করা হতো সাপের কামড়ে মারা যাওয়া মানুষ অমরত্ব লাভ করে। তাই কিওপেট্রা ওই পথই বেছে নিলেন। দিনটি ছিল খ্রিষ্টপূর্ব ৩০ সালের ৩০ আগস্ট। অ্যান্টনি ও কিওপেট্রা দু’জনকেই রোমে সমাহিত করা হয়। ৩৯ বছরের জীবনে তিনি ২২ বছর রানী এবং ১১ বছর অ্যান্টনির সাথী ছিলেন। তাকে যৌন বিকৃতিগ্রস্ত মহিলা হিসেবে কোনোভাবেই চিহ্নিত করা যায় না। কারণ সিজার ও অ্যান্টনি ছাড়া অন্য কোনো পুরুষকে দেখা যায় না তার প্রেমিক হিসেবে। তা ছাড়া তিনি তাদের দু’জনকেও একসাথে কাছে টানেননি।


title: ক্লিওপেট্রা

text: অনেকে মনে করেন, তার উচ্চাভিলাষ কিছুটা কম হলে তিনি আরো অনেক বেশি মতা পেতেন এবং তা বেশি দিন উপভোগ করতে পারতেন। নারী হয়েও পুরুষের একচ্ছত্র প্রাধান্য স্বীকার করেননি। সাম্রাজ্যবাদকেও মেনে নেননি। তিনি রাজকন্যা হিসেবে জন্মেছিলেন, মারা যান রানী হিসেবে। তবে প্রেমিকা নাকি ক্ষমতালিপ্সু কোনটায় তিনি বড় ছিলেন তিনি তা নিয়ে বিতর্ক থাকতেই পারে।


title: কাজেম আলী

text: কাজেম আলী (জ. ১১ আগস্ট, ১৮৫২ - মৃ. ১২ ফেব্রুয়ারি, ১৯২৬), বাংলাদেশের চট্টগ্রামের শিক্ষাবিদ, ব্রিটিশ বিরোধী স্বাধীনতা সংগ্রামী, চট্টগ্রাম কাজেম আলী হাই স্কুলের প্রতিষ্ঠাতা। কাজেম আলী মাস্টার নামে সমধিক পরিচিত। শিক্ষা বিস্তারে অগ্রণী ভূমিকা এবং জন‌দরদের কারণে চট্টগ্রামবাসী তাঁকে শেখ-ই-চাটগাম উপাধিতে ভূষিত করেন।


title: কাজেম আলী

text: শেখ-ই-চাটগাম কাজেম আলী ১৮৫২ সনের ১১ ই আগস্ট চট্টগ্রামের ফরিদর পাড়ায় (বহদ্দার হাটের উত্তরে) জন্মগ্রহণ করেন। তাঁর পিতা ছিলেন ইস্ট ইন্ডিয়া কোম্পানির আমলের নামকরা উকিল মুনশি কাসিম আলী। ১৮৩৬ সালে দেশে নবাবি আমলের আরবি ফার্সির স্থলে ব্রিটিশ সরকার ইংরেজি কায়েম করে। তখনকার এই পাঠশালা গুলো গুরু ঠাকুরের পাঠশালা নামে পরিচিত ছিল। কাজেম আলী কে ও বাল্য বয়সে গুরু ঠাকুরের পাঠশালায় যেতে হয়। কিন্তু স্কুলে যাওয়ার অনীহার কারণে তাকে হুগলিতে পাঠিয়ে দেয়া হয়।তিনি সেখান থেকে এন্ট্রান্স পাস করে দেশে ফিরে আসেন। ততদিনে দেশে আধুনিক শিক্ষা শুরু হয়েছে।কাজেম আলী তখন সাতকানিয়া হাই স্কুলে (বর্তমানে সাতকানিয়া আদর্শ উচ্চ বিদ্যালয়) শিক্ষকতা গ্রহণ করেন।


title: কাজেম আলী

text: এন্ট্রান্স পাস করে কাজেম আলী সাতকানিয়া হাই স্কুলে (বর্তমানে সাতকানিয়া আদর্শ উচ্চ বিদ্যালয় শিক্ষকতা গ্রহণ করেন।এই জন্য তিনি কাজেম আলী মাস্টার নামে বেশি পরিচিত। তিনি সাতকানিয়া থেকে এসে পরবর্তীতে চাকমা রাজার কাছ থেকে ৬০ টাকায় কেনা জমিতে ১৮৮৫ সালে চিটাগাং মিডল ইংলিশ স্কুল নামে নিজের স্কুল প্রতিষ্ঠা করেন।অচিরেই শিক্ষক হিসেবে চট্টগ্রামে তিনি সুনাম অর্জন করেন। চট্টগ্রাম বাসীর উৎসাহ দেখে তিনি পিতার সম্পত্তি বন্ধক দিয়ে ১৮৮৮ সালে চিটাগাং হাই ইংলিশ স্কুল প্রতিষ্ঠা করেন।তার মৃত্যুর পর ১৯২৮ সালে এই স্কুলের নাম পরিবর্তিত হয়ে চট্টগ্রাম কাজেম আলী হাই স্কুল হয়।


title: কাজেম আলী

text: কাজেম আলী মাষ্টার ছিলেন হিন্দু মুসলিম ঐক্যের প্রতীক।তিনি কংগ্রেস কমিটি, মুসলিম লীগ,চট্টগ্রাম কংগ্রেস কমিটি,খিলাফত কমিটি প্রভৃতি সহ বহু স্কুল- মাদ্রাসার সাথে যুক্ত ছিলেন।তিনি ১৮৯৩ সাল থেকে আমৃত্যু চট্টগ্রামের পৌরসভার কমিশনার ছিলেন।নিঃস্বার্থ জনসেবার জন্য তিনি দুবার "কায়সার -ই-হিন্দ গোল্ড মেডেল" এবং "সার্টিফিকেট অব অনার" এ ভুষিত হন পরে তা তিনি সরকারকে ফিরিয়ে দেন । তিনি ১৯১১ সালে অসহযোগ আন্দোলনের নেতা হিসেবে যতীন্দ্র মোহন সেনগুপ্ত,ত্রিপুরা চরণ চৌধুরী,স্বমী দীনানন্দ,নৃপেন ব্যানার্জী সহ অন্যান্য নেতৃবৃন্দের সাথে কারাবরণ করেন।ঐবছর সাধারণ নির্বাচনে কাজেম আলী মাষ্টার কংগ্রেস টিকেটে ইন্ডিয়া পার্লামেন্টের সদস্য নির্বাচিত হন।


title: কাজেম আলী

text:
এই মহাপুরুষ ১৯২৬ সালের ১১ ফেব্রুয়ারি সংসদ অধিবেশন চলাকালীন সময়ে মারা যান।দিল্লীতে তাকে সম্মানের সাথে সমাহিত করা হয় এবং তাঁর স্মৃতিসৌধ শেখ-ই-চাঁটগাম হিসেবে আছে।এটাই চট্টগ্রামবাসী তথা সমগ্র বাংলাদেশীদের গৌরব।
http://www.cplusbd.net/epaper/single.php?id=10430


title: পেশাদারি কুস্তি

text: পেশাদারি কুস্তি () এক প্রকারের ক্রীড়া পালা যেখানে পরিকল্পিত লড়াই অভিনীত হয়। বেশিরভাগ খেলাই ব্যবস্থাপক দ্বারা পূর্বপরিচালিত এবং প্রতিটি দৃশ্য ও ফলাফল পূর্ব নির্ধারিত থাকে। উনিশ শতাব্দীর উত্সব সমারহে পার্শ্ব প্রদর্শনী হিসেবে এর উত্পত্তি হয়।বর্তমানে বিশ্বব্যাপী কিছু বিখ্যাত প্রফেশনাল রেসলিং কোম্পানি হল- ওয়ার্ল্ড রেসলিং এন্টারটেইনমেন্ট(WWE), নিউ জাপান প্রো-রেসলিং(NJPW), ইম্প্যাক্ট রেসলিং(Impact Wrestling), এসিস্টেনশিয়া এসেসরিয়া ওয়াই এডমিনিস্ট্রাশিয়ান(AAA)।


title: পেশাদারি কুস্তি

text:
প্রো-রেসলিংয়ে প্রধানতঃ শক্তিমত্তা ও শরীরী দক্ষতা প্রদর্শিত হয়।লড়াইয়ে(fight) অনেক মুভ যেভাবে শক্তিশালী রূপে দেখানো হয় বাস্তবে সেরকম হয় না এবং কুস্তিগীর তথা রেসলাররা ব্যাথা কম পাওয়ার জন্য কিছু কৌশল ও ব্যবহার করে।উদাহরণ-কোনো মুভ(move) প্রয়োগ করার আগে প্রতিপক্ষকে ইশারা করে ইঙ্গিত করা যে,এখন সে কোন মুভ ব্যবহার করবে বা আস্তে করে ঐ মুভের জন্য প্রস্তুত হতে বলা।সমগ্র ম্যাচে ই কুস্তিগীররা নিজেদের মধ্যে ইশারা-ইঙ্গিতে এরকম কথোপকথন চালিয়ে যায়।অর্থাৎ নিজেদের মধ্যে সলাপরামর্শ করে প্রতিটি মুভ প্রয়োগ,গতির(momentum) সৃষ্টি করে।তবুও অনেক সময় বচ (Botch) হয়ার কারণে বা মুভের গতি সঠিক না হয়ায় রেসলাররা গুরুতর আঘাত, ব্যাথা পেয়ে থাকে এবং অনেকক্ষেত্রে আহত ও হয়।
পেশাদারি কুস্তির ম্যাচের ধরণ


title: পেশাদারি কুস্তি

text: ঐতিহ্যগত কুস্তি আর পেশাদারি কুস্তির নিয়মে অনেক পার্থক্য রয়েছে। প্রথমতঃ পেশাদারি কুস্তির কোনো প্রধান পরিচালক কর্তৃপক্ষ নেই। যদিও প্রত্যেক সংগঠনকারী সংস্থারই নিজস্ব কিছু ব্যতিক্রম রয়েছে তারপরও কিছু সাধারণ নিয়ম সকলেই মেনে থাকে।


title: পেশাদারি কুস্তি

text: দুই পক্ষের মধ্যে খেলা অনুষ্ঠিত হয়। একজন কুস্তিগীর, একটি দল অথবা কয়েকজন কুস্তিগীর মিলে একটি পক্ষ তৈরি হয়। সকল প্রকারের খেলাতেই শুধুমাত্র একজন অথবা এক পক্ষ বিজয়ী হয়।খেলায় একজন রেফারী থাকে যে খেলা পরিচালনা করে।


title: পেশাদারি কুস্তি

text: জয়ের জন্য প্রতিপক্ষের "পতন" ঘটাতে হয়। সাধারণত যেসব অবস্থায় পতন হয় সেগুলো হল:


title: পেশাদারি কুস্তি

text: স্টোরিলাইন () হল একজন রেসলারের সাথে আরেকজন রেসলার কি ধরণের ফিউড করে তার বৃত্তান্ত। এক্ষেত্রে স্টোরিলাইন আগে থেকেই সাজানো থাকে,অনেকটা নাটক-সিনেমার মতো।


title: পেশাদারি কুস্তি

text: নির্দিষ্ট দুই বা ততোধিক রেসলারের মধ্যে শত্রুতা,স্টোরিলাইন গড়ে ওঠাকে ফিউড () বলে। রেসলিংয়ে স্টোরিলাইনের মূল পরিচালক এই "ফিউড" বিশেষণ।


title: পেশাদারি কুস্তি

text: গিমিক() একজন প্রফেশনাল রেসলার তথা কুস্তিগীরের কোনো বিশেষ চরিত্র যেই চরিত্রে ঐ কুস্তিগীরকে কুস্তি তথা রেসলিং করতে হয়।এক্ষেত্রে তার এ চরিত্রের সাথে সম্পর্কিত আলাদা সাজ-সজ্জ্বা, অঙ্গভঙ্গি এবং মাঝে মাঝে ভিন্ন আচরণ ও যুক্ত করা হয়।


title: পেশাদারি কুস্তি

text: রেসলিংয়ে () হচ্ছে “Promotional Interview" বা "প্রচারমূলক সাক্ষাতকার" এর সংক্ষিপ্ত রূপ।এ প্রমো হতে পারে বিভিন্ন কথোপকথন বা নাটকাদি(অভিনয়ে ব্যবহৃত বাক্যাবলি)র সমষ্টি।এধরণের প্রমো ব্যবহার করা হয় স্টোরিলাইনকে সুন্দর এবং আকর্ষণীয়ভাবে চালিয়ে নেয়ার সুবিধার্থে। আর "প্রমো কাটিং" বলতে বুঝায় কোনো রেসলার কর্তৃক অন্য রেসলারকে বা রেসলিং সম্পর্কিত কোনো বিষয়াবলি নিয়ে স্টোরিলাইনের সুবিধার্থে বলা বিশেষ বাক্যবলিকে,অনেকটা অভিনয়ে ব্যবহৃত ডায়ালগের মতো।


title: পেশাদারি কুস্তি

text: তাছাড়া রেসলিংয়ে এই প্রমো কাটিংয়ের গুরুত্ব ও অপরিসীম। একজন রেসলারের রেসলিং সংক্রান্ত গুণাবলীর মধ্যে এটাকে ও একটা গুরুত্বপূর্ণ গুণ হিসেবে বিবেচনা করা হয়। ইন-রিং(In-Ring) স্কিলে ঘাটতি থাকা সত্ত্বে ও প্রমো-কাটিং বা মাইক স্কিলে(Mic Skill)পারদর্শীতার কারণে অনেক রেসলার রেসলিং ভুবনে নিজেদের অবস্থান করে নিতে পেরেছেন।উপরন্তু কোনো রেসলার যদি 'বেবি-ফেইস'(Baby-Face) হিসেবে তার রেসলিং ক্যারিয়ারে উন্নতি করতে চায় তাহলে তাকে অবশ্যই প্রমো-কাটিং বা মাইক স্কিলে পারদর্শী হতে হবে।দর্শকদের আকর্ষণ করা,তাদের মাঝে উন্মাদনা সৃষ্টি করা একজন 'বেবি-ফেইস' রেসলারের জন্য অবশ্য কর্তব্য বিষয়। যদি ও অনেক হিল(Heel) এবং এন্টি-হিরো(Anti-Hero) রেসলারকে ও প্রমো কাটিংয়ে তাদের পারদর্শীতা দেখাতে দেখা যায়,এটা তাদের জন্য বাড়তি সুবিধা যা তাদেরকে তাদের নিজেদের খলচরিত্র এবং প্রতিভা বহিঃপ্রকাশের সীমাবদ্ধতাকে ও পিছনে ফেলে রেসলিং অঙ্গনের দর্শকদের হৃদয়ে অমর করে রেখেছে। ইতিহাসের কিছু সফল প্রমো-কাটার বা মাইক স্কিলে পারদর্শী রেসলার হলেন-হাল্ক হোগ্যান , কেভিন ন্যাশ,জিম কর্নেট,শন মাইকেলস,মিক ফলে,স্টিভ অস্টিন,রডি পাইপার, দ্য রক, জন সিনা প্রমুখ।


title: পেশাদারি কুস্তি

text: রেসলিংয়ের জন্য যারা স্ক্রিপ্ট লিখেন তাদেরকে স্ক্রিপ্ট রাইটার() বলে। রেসলিংয়ে তাদের গুরুত্বপূর্ণ ভূমিকা রয়েছে। তাদের লিখিত স্ক্রিপ্ট দ্বারাই একটি রেসলিং অনুষ্ঠানের স্টোরিলাইন,ম্যাচ, প্রমো সহ যাবতীয় প্রায় সব কিছু সাজানো হয়। তাই এক্ষেত্রে তাদের ভূল বা খাম-খেয়ালীপনার জন্য একজন রেসলারের ক্যারিয়ার (career) ধ্বংস হয়া থেকে, একটি রেসলিং কোম্পানী পর্যন্ত দেউলিয়া হতে পারে।


title: পেশাদারি কুস্তি

text: যারা রেসলিংয়ে ভালো চরিত্রে অভিনয় করে তাদেরকে ফেস/বেবিফেস(())বলা হয়।তারা সাধারণত ধোঁকা দিয়ে, অসদুপায় অবলম্বন করে ম্যাচ জিতবেনা, অন্যায়ভাবে কাউকে মারবে না। সততার সাথে প্রত্যেক ম্যাচ খেলবে। দর্শকদের তোষামদ করবে।লেজেন্ড(Legend)রেসলারদের শ্রদ্ধা করবে। নিজে ম্যাচ হারার পরও প্রতিপক্ষকে অভিনন্দন জানাবে এবং অন্য রেসলারদের বিপদে সাহায্য করতে এগিয়ে আসবে । অর্থাৎ অনেকটা সিনেমা,নাটকের হিরোর মত। আর তাদের এ ধরণের বৈশিষ্ট্য স্টোরিলাইন,গিমিকের কারণে হয়,বাস্তবে তারা এরকম নাও হতে পারে। যেমন- হাল্ক হোগান, দ্য রক, জন সিনা রা হলো অন্যতম বেবিফেস রেসলার।


title: পেশাদারি কুস্তি

text: রেসলিংয়ে যেসব রেসলাররা খারাপ স্বভাবের চরিত্রে অভিনয় করে তাদেরকে হিল(()) রেসলার বলা হয়। এক্ষেত্রে অনেক হিল রেসলার হয় ভয়ানক মারকুটে,কাউকে দয়া দেখায় না,সামঞ্জস্যপূর্ণ (fair) খেলে না। আবার অনেক হিল রেসলার হয় ধোঁকাবাজ,চুর চরিত্রের। কিন্তু এসব ই স্টোরিলাইন,গিমিকের কারণে হয়,এতে তাদেরকে যেরূপ খারাপ আচরণ,বিদ্রুপাত্মক কথাবার্তা বলতে বলা হয় তারা ঠিক সেরূপ ই বলে,করে। অর্থাৎ আচরণের ক্ষেত্রে অনেকটা নাটক, সিনেমার ভিলেনের মত অভিনয়।যদিও বাস্তব জীবনে তারা স্বভাবগত ও আচরণগত দিক দিয়ে এরকম নাও হতে পারে। যেমন- ট্রিপল এইচ, রেন্ডি অরটন রা হলো অন্যতম হিল রেসলার।


title: পেশাদারি কুস্তি

text: এধরণের রেসলাররা ফেস [Face] এবং হিল [Heel] এই দু'টো বৈশিষ্ট্যের রেসলারদের সংমিশ্রণ।রেসলিং জগতে এই চরিত্রের রেসলারদের সংখ্যা কম। দর্শকদের চাহিদার কথা মাথায় রেখেই স্ক্রিপ্ট রাইটাররা এধরণের চরিত্রের আর্বিভাব ঘটিয়েছে।অনেক রেসলিংভক্ত আছে যারা চায় না তাদের প্রিয় ও পছন্দের রেসলার অহেতুক মার খাক,অপমানিত হয়ও 'Face' দের মতো ভালো আচরণ করুক বা চুপ থাকুক। তারা চায় তাদের প্রিয় রেসলার ও যেনো প্রতিপক্ষকে "ইট মারলে পাটকেলটি খেতে হয়" এই প্রবাদ বাক্য হাড়ে হাড়ে টের পাইয়ে দেয়। অর্থাৎ যেসব রেসলাররা এরকম বৈশিষ্ট্যের, তারা ই হল এন্টি-হিরো। তারা স্বাভাবিক অবস্থায় ফেস রেসলার হিসেবেই থাকে তবে হিল রেসলারের মতো মুভ ব্যবহার করে,তেমন মহানুভবতা দেখায় না। অপ্রত্যাশিত পরাজয় হলে বা রাগ উঠলে প্রতিপক্ষকে মারে।


title: পেশাদারি কুস্তি

text: রেসলিং-রিং গুলো কাঠের তৈরী হয়,যার উপরে থাকে কয়েক স্তরের প্রসারণ-সংকোচণ ক্ষমতাসম্পন্ন(Flexible),হালকা, শক্ত ফোম।রিংয়ের নিচে অনেকগুলো স্প্রিং বসানো থাকে,যা রেসলারদের কিছুটা বাউন্স (Bounce) ক্ষমতা দান করে। রিং গুলো চারকোণা হয়ে থাকে বেশীর ভাগ ক্ষেত্রে। অনেক রেসলিং প্রমোশন তথা কোম্পানী আবার মাঝে মাঝে ছয়-কোণা বিশিষ্ট রেসলিং রিং ও ব্যবহার করে। যেমনঃ TNA,AAA।রশ্মিগুলো মূলত ভিতরের দিকে রাবার কিংবা প্লাস্টিকের তার দিয়ে তৈরী আর বাইরের দিকে কয়েক স্তরের ফোম দিয়ে আবৃত।বিম গুলো স্টিলের,তবে পাতলা। Turnbuckle ও হালকা বাকানো পিতল কিংবা লোহার তৈরী। রেসলাররা যাতে আঘাত না পায় সে জন্য টার্নবাকলে ফোম লাগানো থাকে।


title: পেশাদারি কুস্তি

text:
রেসলিং রিং এর পাশের খালি জায়গা শক্ত পুরু ফোমের ম্যাট দিয়ে তৈরী।ম্যাটগুলা ৩-৪ ইঞ্চি পুরু হয় যা ইটের মেঝে থেকে রেসলারদের নিরাপদ রাখে।ব্যারিকেডেও একই ম্যাট ব্যবহার করা হয়। রিংয়ের নিচে গোপনীয়ভাবে স্পিকার লাগানো থাকে,যা সামান্য শব্দকে ও বর্ধিত করে উচ্চ আওয়াজ দান করে।
রেসলিং অস্ত্রপাতি বেশীরভাগ ই আসল। স্টেপ্স(Steps) গুলো স্টীলের,তবে হালকাভাবে তৈরী।চেয়ারগুলো ও হালকা ধাতুর এবং অল্প আঘাতে শব্দ বেশী হবে এমনভাবে তৈরী,এরজন্য মাঝে মাঝে আবার চেয়ারে গোপন ছোট্ট মাইকও লাগানো থাকে।কিন্তু তবুও চেয়ারের আঘাতে মারাত্মক ব্যথা অনুভূত হয়। এক্ষেত্রে রেসলাররা বিভিন্ন কৌশল অবলম্বন করে ব্যথা কম পাওয়ার জন্য। যথাঃশট নেয়ার আগে পিঠ টান করে থাকা,প্রচুর কায়িক ব্যায়াম করা,মাথায় চেয়ারের আঘাতের আগে হাত দিয়ে ঢাকা।
তবে অনেক রেসলার সরাসরি মাথায় চেয়ার শটের আঘাত ও নেয়।যেমনঃক্রিস বেনোয়া। এজন্য তাদেরকে মাত্রাতিরিক্ত ক্ষতিকারক ড্রাগ ব্যবহা্র করতে করতে হত।কিন্তু প্রফেশনাল রেসলিংয়ের বিশ্বব্যাপী অন্যতম জনপ্রিয় কোম্পানী WWE তে এখন মাথায় চেয়ার শট Banned এবং জরিমানা যোগ্য অপরাধ।


title: পেশাদারি কুস্তি

text: রেসলিংয়ে ব্যবহৃত মইগুলো স্টিলের তৈরী তবে হালকা,ভিতরের দিকে কিছুটা ফাঁপা থাকে।টেবিলগুলোও অল্প শক্তি প্রয়োগে মাঝখানে আঘাত করলে ভেঙ্গে যাবে এমন নরম কাঠ দিয়ে তৈরী।Cando Stick(একধরণের বাঁশের লাঠি) গুলো ও ফাঁপা কাঠ দিয়ে তৈরী। তবে এতে মারাত্মক ব্যথা অনুভূত হয়।


title: পেশাদারি কুস্তি

text: Technical: এ শ্রেণীর রেসলার হল তারা যারা রেসলিংয়ে শক্তি প্রদর্শনের পরিবর্তে বিভিন্ন ধরণের কৌশলের আশ্রয় নেয়,অন্য প্লেয়ারের দুর্বল জায়গায় আঘাত করে এবং ক্রমাগত করতেই থাকে যতক্ষণ না প্রতিপক্ষ তার আয়ত্ত্বে চলে আসে। এক্ষেত্রে তারা 'Reverse-grapple Moves' গুলোতে বেশী পারদর্শী হয়।শক্তি কম ব্যয় করে প্রতিপক্ষের শক্তি দিয়ে উল্টো প্রতিপক্ষকে ই ঘায়েল করা তাদের অন্যতম বৈশিষ্ট্য।তাদের শক্তিশালী এমেচার ব্যাকগ্রাউন্ড(Amateur Background) আছে। বিশেষ করে তারা সাবমিশন কৌশল্গুলোতে(Submission Maneuver)বেশী দক্ষ হয়ে থাকে।


title: পেশাদারি কুস্তি

text:
রেসলিং-য়ে ম্যাচ চলাকালীন সময়ে প্রতিযোগী রেসলারের সাথে সাথে গুরুত্বপূর্ণ ভূমিকা পালন করে রেসলিংয়ের রেফারীরা। প্রধানত পর্দায় তাদেরকে নিয়মানুযায়ী ও সততার ম্যাচ পরিচালনার জন্য নিযুক্ত করা হয়। কিন্তু বাস্তবে একটি ম্যাচে তাদের কাজ ও ভূমিকা আরো বেশী ব্যাপক এবং অপরিহার্য।ম্যাচ চলাকালীন রেসলারদের গতি-বিধি,মুভ প্রয়োগ,পিন,ট্যাপ-আউট প্রভৃতি বলতে গেলে প্রায় সবকিছু ই তাদের প্ররোচনায় হয়ে থাকে। কিন্তু এসব দর্শকদের চোখ এড়িয়ে যায় স্বাভাবিক ক্ষেত্রে।
রেফারীরা কোনো রেসলারকে ফেইক-ব্ল্যাড ক্যাপসুল সরবরাহ করে নকল রক্ত দেখাতে কিংবা ব্লেড জাতীয় জিনিস দিয়ে শরীরের কোনো অংশ কেঁটে বা ছিঁড়ে আসল রক্ত বের করতে,কোন সময় কোনো প্লেয়ার কোন মুভ ব্যবহার করবে,কে কাকে পিন করবে তা ও চুপিসারে তারা বলে দেয় রেসলারদের,নিজেদের দুর্বলদের মতো উপস্থাপন করে,বয়রা,কালার মতো ও অভিনয় করে মূলত রেসলিং ম্যাচকে আরো বেশী আকর্ষণীয় করার সুবিধার্থে।ম্যাচ শেষে ধারাভাষ্যকারদের বেল বাজাতে বলে এবং পর্দার সামনে বিজয়ী(যদিও তা আগে থেকেই নির্ধারিত করা থাকে) ঘোষণা করে।
ম্যাচ শেষ করার ক্ষেত্রে ধারাভাষ্যকারদের ও কিছু ভূমিকা রয়েছে। ক্ষেত্রবিশেষে তারাও রেসলারদের বিভিন্ন জিনিস সরবরাহ করে,ম্যাচ ও দর্শকদের আগ্রহ বুঝে Booker এর নির্দেশে কত সময় ধরে কোনো ম্যাচ চলবে,কখন পিন করতে হবে তা বিভিন্ন ইশারা-ইঙ্গিতে রেফারীদের জানিয়ে দেয়।


title: পেশাদারি কুস্তি

text:
প্রফেশনাল তথা প্রো-রেসলিং এর কোনো ম্যাচের সর্বোচ্চ রেটিংকে ৫তারকা দ্বারা খচিত করা হয়ে থাকে। এ ৫তারকা প্রদান করেন আমেরিকার বিখ্যাত জার্নালিস্ট ও প্রো-রেসলিং ইতিহাসবেত্তা ডেইভ মেল্টজার (Dave Meltzer)। ম্যাচ রেটিংয়ের ক্ষেত্রে মূলত পাঁচটি বিষয় বিবেচনায় আনা হয়।সেগুলো হল যথাক্রমে--
প্রো-রেসলিংয়ের ইতিহাসে এ পর্যন্ত অফিসিয়াল ৫তারকা রেটিংপ্রাপ্ত ম্যাচের সংখ্যা ৭০ টি।


title: পেশাদারি কুস্তি

text: WWE তে ২০১৭ সাল পর্যন্ত ৫তারকা ম্যাচ হয়েছে মোট ৫ টি।


title: পেশাদারি কুস্তি

text:
সবচেয়ে বেশী ৫তারকা ম্যাচ খেলেছেন জাপানী প্রো-রেসলিং লেজেন্ড মিতসুহারো মিশায়া (Mitsuharu Misawa)। তার ৫তারকা রেটিং প্রাপ্ত ম্যাচের সংখ্যা ২৬ টি। দ্বিতীয় সর্বোচ্চ ৫তারকা রেটিং প্রাপ্ত ম্যাচ খেলার কৃতিত্ব দেখিয়েছেন আরেক জাপানী লেজেন্ড কেনতা কোবাশি (Kenta Kobashi)। তার ৫তারকা রেটিং প্রাপ্ত ম্যাচের সংখ্যা ২৩ টি।
এর মধ্যে Misawa র ১৯৯৫ সালে তথা কেবল একবছরে ই ৫তারকা ম্যাচ খেলার রেকর্ড WWE র ইতিহাসের ২০১৭ সাল পর্যন্ত খেলা মোট ৫তারকা ম্যাচের সমপরিমাণ অর্থাৎ ৫ টি। আর Kenta র একাই ১৯৯৩ এবং ১৯৯৫ যথাক্রমে দু-দু'টি বছর ৫ টি করে ৫তারকা ম্যাচ খেলার বিরল রেকর্ড রয়েছে।২০১৭ সালে জাপানী রেসলিং প্রমো NJPW এর সবচেয়ে বড় প্লাটফর্ম র‍্যাসেলকিংডম(WrestleKingdom) থেকে প্রো-রেসলিংয়ের ইতিহাসের প্রথম অফিসিয়াল ৬তারকা [6★] ম্যাচ উপহার দেয়া হয়। IWGP চ্যাম্পিয়নশিপের জন্য কেনি ওমেগা(Kenny Omega) এবং কাজুচিকা ওকাডা(Kazuchika Okada) র মধ্যকার ম্যাচটিকে ডেইভ মেল্টজার ৬তারকা রেটিং দেন। পরবর্তীতে তিনি ৬তারকা+ রেটিং ও দিয়েছেন কিছু ম্যাচকে। যদিও ৫তারকা কেই প্রামাণ্য ধরা হয়।


title: পেশাদারি কুস্তি

text:
বুকার() বলতে রেসলিংয়ে ঐ ব্যক্তিকে বুঝান হয় যে কোনো রেসলিং প্রমোশনের ম্যাচগুলো,ম্যাচের বিন্যাশ,ম্যাচে কি থাকবে,ম্যাচ কিরকম হবে,কে জিতবে,কে হারবে প্রভৃতি নির্ধারণ তথা এগুলার একটি ধারবাহিক 'প্লটলাইন' তৈরী করে।অর্থাৎ বুকার হলো কোনো প্রমোশনের দালাল।
এমনকি কোনো প্রমোশনের বুকার তাতে ব্যাকস্টেজ,ইন-রিয়ে কি থাকবে,রেসলারদের ইন-রিং ও ব্যাকস্টেজ প্রমোগুলো কি হবে তাও নির্ধারণ করে দেয়।অর্থাৎ কোনো বুকার হলো ঐ প্রমোশনের 'মূল' নীতিনির্ধারক। কোন ক্ষেত্রে কোনো প্রমোশনের মালিক ই সেটার বুকারের দায়িত্ব পালন করে আবার কোনো ক্ষেত্রে কোম্পানির মালিক বেতন দিয়ে অন্য কাউকে নিযুক্ত করে এই "Booker" এর কাজে।


title: পেশাদারি কুস্তি

text:
Booking(বুকিং) বলতে কোনো স্টোরিলাইনের ম্যাচগুলোকে সাজানো,কিভাবে সাজালে তার ফলাফল কি আসবে,ঐ স্টোরিলাইনের কোন সময় কি ঘটবে,ম্যাচটি কিরূপ হবে, ম্যাচে কোন ধরণের কৌশল,কি ধরণের মুভস ব্যবহার করা হবে প্রভৃতি নির্ধারণ করাকে বুঝায়।অর্থাৎ ম্যাচ ও স্টোরিলাইনের ইতিবৃত্ত নির্ধারিত করাকে সংক্ষেপে Booking (বুকিং) বলে।
কোনো রেসলিং প্রমোশনে এই বুকিং কাজের জন্য যে বিশেষ ব্যাক্তিকে নিযুক্ত করা হয় তাকে "Booker" বলে বা এই কাজের জন্য একটি বিশেষ গ্রুপ থাকে,যাদেরকে "ক্রিয়েটিভ কর্মকর্তা" বলা হয়।অনেক ক্ষেত্রে রেসলাররা ও এই বুকিং কাজে অংশগ্রহণ করে তাদের "ক্রিয়েটিভ কর্মকর্তা" দের ক্ষমতা বলে।কোনো রেসলারের রেসলিং ক্যারিয়ারের উন্নতির জন্য,দর্শকদের মাঝে তাকে জনপ্রিয় করে তুলার জন্য এই "বুকিং" অপরিহার্য।কারণ এই বুকিং ই নির্ধারণ করবে তার পরবর্তীকালীন রেসলিং ভবিষ্যত।উপরন্তু যদি কোনো রেসলার ক্রমাগত বাজেভাবে বুকড(Booked) হতে থাকে,তাহলে তার 'জবার'(Jobber) রেসলারে পরিণত হয়ার সম্ভাবনা প্রবল।


title: পেশাদারি কুস্তি

text: বচ () এর শাব্দিক বাংলা অর্থ হল 'কলঙ্কচিহ্ন'। রেসলিং এর পরিভাষায় বচ অর্থ হচ্ছে 'ভুল করা'। রেসলারদের শারীরিক অদক্ষতার জন্য বা ভূলবশত কোন মুভ প্রয়োগ করতে গিয়ে সেটা ঠিকমত করতে না পারাই হচ্ছে বচ করা। এই বচে মারাত্মক ইঞ্জুরি হয়া সহ রেসলারদের ক্যারিয়ার ও শেষ হতে পারে।এমনকি মৃত্যু পর্যন্ত হয়ার ঝুঁকি থাকে। ঊদাহরণ হিসেবে প্রো-রেসলার ওয়েন হার্ট (Owen Hart)এর কথা বলা যায়। এই বচের কারণে ই রেসলিং রিংয়ে তার মৃত্যু ঘটে।রেসলার স্টিভ অস্টিন(Steve Austin) কে বাধ্য হয়ে রেসলিং থেকে অবসর নিতে হয়।


title: পেশাদারি কুস্তি

text:
বচ দুই প্রকার।যথা: ইচ্ছাকৃত(scripted) এবং অনিচ্ছাকৃত(unscripted)।
তবে বেশীর ভাগ বচ ই প্রধানত unsrcipted তথা অনিচ্ছাকৃত ভুল । যদিও বচ scripted ও হয় ক্ষেত্রবিশেষে।আর এই ইচ্ছাকৃত বচ অনেকটা প্রতিপক্ষের কাছে নিজেকে মার খাওয়ার জন্য সপে দেয়া,প্রতিপক্ষকে জেতানোর জন্য কোন মুভ প্রয়োগ করতে গিয়ে সেটায় ইচ্ছা করে ভুল করে ফেলা ইত্যাদি।একরম করা হয় রেসলিং ম্যাচকে আরো জমজমাট করতে,দর্শকদের সহানুভূতি পেতে। তবে এধরণের বচে সাধারণত ইঞ্জুরি হয় না।


title: ২০০৪ ঢাকা গ্রেনেড হামলা

text: ২১শে আগস্টের গ্রেনেড হামলা বাংলাদেশে ২০০৪ সালের ২১শে আগস্ট ঢাকায় আওয়ামী লীগের এক জনসভায় গ্রেনেড হামলা, যে হামলায় ২৪ জন নিহত হয় এবং তৎকালীন বিরোধী দলীয় নেত্রী শেখ হাসিনা সহ প্রায় ৩০০ লোক আহত হয়। এই হামলায় নিহতদের মধ্যে আওয়ামী লীগের শীর্ষস্থানীয় নারী নেত্রী মিসেস আইভি রহমান অন্যতম, যিনি বাংলাদেশের ১৯তম রাষ্ট্রপতি জিল্লুর রহমানের স্ত্রী।


title: ২০০৪ ঢাকা গ্রেনেড হামলা

text: ২০০৪ সালের সারাদেশে জঙ্গিদের বোমা হামলা এবং গোপালগঞ্জে পুলিশি নির্যাতনের প্রতিবাদে ২১ আগষ্ট বিকেলে ঢাকা মহানগর আওয়ামী লীগ ঢাকার বঙ্গবন্ধু এভিনিউয়ের আওয়ামী লীগ দলীয় কার্যালয়ের সামনে এক সমাবেশের আয়োজন করে। সমাবেশের প্রধান অতিথি শেখ হাসিনা অনুষ্ঠানস্থলে বিকেল পাঁচটায় পৌঁছালে, একটি ট্রাকের ওপর তৈরি মঞ্চে তিনি কুড়ি মিনিটের বক্তৃতা শেষে বিক্ষোভ মিছিল শুরু করার ঘোষণা দেন। বঙ্গবন্ধু কন্যা মঞ্চ থেকে নিচে নেমে আসতে থাকেন। ঠিক এমন সময় শুরু হয় মঞ্চ লক্ষ্য করে গ্রেনেড হামলা। মাত্র দেড় মিনিটের মধ্যে বিস্ফোরিত হয় ১১টি শক্তিশালী গ্রেনেড। এতে ঘটনাস্থলেই ১২ জন এবং পরে হাসপাতালে আরও ১২ জন নিহত হন।


title: ২০০৪ ঢাকা গ্রেনেড হামলা

text: এ ঘটনায় তৎকালীন প্রধানমন্ত্রী খালেদা জিয়ার পুত্র তারেক জিয়া, চারদলীয় জোট সরকারের সাবেক উপমন্ত্রী ও বিএনপি নেতা আব্দুস সালাম পিন্টু, হরকাতুল জিহাদ প্রধান মুফতি হান্নান ও সাবেক স্বরাষ্ট্রমন্ত্রী লুৎফুজ্জামান বাবরসহ ৫২ জনকে আসামি করা হয়। এদের মধ্যে অন্য মামলায় মুফতি হান্নানসহ তিনজনের মৃত্যুদণ্ড হওয়ায়, তিনজন ছাড়াই বিচারিক কার্যক্রম পরিচালিত হয়।


title: ২০০৪ ঢাকা গ্রেনেড হামলা

text: ওই ঘটনায় হত্যা, হত্যা চেষ্টা, ষড়যন্ত্র, ঘটনায় সহায়তাসহ বিভিন্ন অভিযোগে একটি মামলা যাতে আসামি সংখ্যা মোট ৫২ জন (ইতোমধ্যে অন্য মামলায় তিন আসামির মৃত্যুদণ্ড কার্যকর হওয়ায় এখন আসামি ৪৯ জন)। একই ঘটনায় ১৯০৮ সালের বিস্ফোরক দ্রব্যাদি আইনে (সংশোধনী-২০০২) অপর একটি মামলায় আসামি সংখ্যা ৩৮জন।


title: ২০০৪ ঢাকা গ্রেনেড হামলা

text: ওই ঘটনায় হত্যা, হত্যা চেষ্টা, ষড়যন্ত্র, ঘটনায় সহায়তাসহ বিভিন্ন অভিযোগে আনা মামলায় ৫২জন আসামি হচ্ছেন-১. মুফতি আবদুল হান্নান ওরফে আবুল কালাম ওরফে আব্দুল মান্নান (অন্য মামলায় মৃত্যুদণ্ড কার্যকর) ২. মহিবুল্লাহ ওরফে মফিজুর রহমান ওরফে অভি ৩. শরিফ শাহেদুল আলম বিপুল (অন্য মামলায় মৃত্যুদণ্ড কার্যকর) ৪. মাওলানা আবু সাঈদ ওরফে ডা. জাফর ৫. আবুল কালাম আজাদ ওরফে বুলবুল ৬. মো. জাহাঙ্গীর আলম ৭. হাফেজ মাওলানা আবু তাহের ৮. শাহাদাত উল্লাহ ওরফে জুয়েল ৯. হোসাইন আহম্মেদ তামিম ১০. আব্দুস সালাম পিন্টু ১১. মঈন উদ্দিন শেখ ওরফে মুফতি মঈন ওরফে খাজা ওরফে আবু জান্দাল ওরফে মাসুম বিল্লাহ ১২. আরিফ হাসান ওরফে সুমন ওরফে আবদুর রাজ্জাক ১৩. রফিকুল ইসলাম ওরফে সবুজ ১৪. মো. উজ্জল ওরফে রতন ১৫. হাফেজ মাওলানা ইয়াহিয়া ১৬. মো. লুৎফুজ্জামান বাবর ১৭. মেজর জেনারেল (অব:) রেজ্জাকুল হায়দার চৌধুরী ১৮. ব্রিগেডিয়ার জেনারেল (অব:) আব্দুর রহিম ১৯. আলী আহসান মোহাম্মদ মুজাহিদ (অন্য মামলায় মৃত্যুদণ্ড কার্যকর) ২০. মাওলানা শেখ আব্দুস সালাম ২১. মো. আব্দুল মাজেদ ভাট ২২. আব্দুল মালেক ওরফে গোলাম মোহাম্মদ ২৩. মাওলানা আব্দুর রউফ ওরফে পীর সাহেব ২৪. মাওলানা সাব্বির আহমেদ ওরফে আব্দুল হান্নান সাব্বির ২৫. মাওলানা শওকত ওসমান ওরফে শেখ ফরিদ, ২৬. অবসরপ্রাপ্ত আইজিপি মো: আশরাফুল হুদা ২৭. অবসরপ্রাপ্ত আইজিপি শহুদুল হক ২৮. অবসরপ্রাপ্ত আইজিপি খোদা বক্স চৌধুরী ২৯. রুহুল আমীন, বিশেষ পুলিশ সুপার (অব:) ৩০. আব্দুর রশিদ অবসরপ্রাপ্ত এএসপি ৩১. মুন্সী আতিকুর রহমান অবসরপ্রাপ্ত এএসপি ৩২. লে.কমান্ডার সাইফুল ইসলাম ডিউক ৩৩. মাওলানা মো.তাজউদ্দিন ৩৪. মহিবুল মুত্তাকিন ওরফে মুত্তাকিন ৩৫. আনিসুল মুরছালিন ওরফে মুরছালিন ৩৬.মো. খলিল ৩৭. জাহাঙ্গীর আলম বদর ৩৮. মো.ইকবাল ৩৯. আবু বক্কর ওরফে হাফেজ সেলিম হাওলাদার ৪০. লিটন ওরফে মাওলানা লিটন ৪১. তারেক রহমান ওরফে তারেক জিয়া ৪২. হারিছ চৌধুরী ৪৩. কাজী শাহ মোফাজ্জল হোসেন কায়কোবাদ ৪৪. হানিফ পরিবহনের মালিক হানিফ ৪৫. লে.কর্নেল (অব: ) সাইফুল ইসলাম জোয়ার্দ্দার ৪৬. মেজর জেনারেল এ,টি,এম, আমিন (এলপি আর) ৪৭. মুফতি শফিকুর রহমান ৪৮. মুফতি আব্দুল হাই ৪৯. রাতুল আহাম্মদ বাবু ওরফে রাতুল বাবু ৫০. ডিআইজি, খান সাঈদ হাসান ৫১. পুলিশ সুপার ওবায়দুর রহমান খান ৫২. আরিফুল ইসলাম ওরফে আরিফ কমিশনার।


title: ২০০৪ ঢাকা গ্রেনেড হামলা

text: এদের মধ্যে অবসরপ্রাপ্ত আইজিপি মো: আশরাফুল হুদা, অবসরপ্রাপ্ত আই,জি,পি শহুদুল হক, অবসরপ্রাপ্ত আইজিপি খোদা বক্স চৌধুরী, রুহুল আমীন, বিশেষ পুলিশ সুপার (অব:), আব্দুর রশিদ অবসরপ্রাপ্ত এএসপি , মুন্সী আতিকুর রহমান অবসরপ্রাপ্ত এএসপি, লে.কমান্ডার সাইফুল ইসলাম ডিউক. লে.কর্নেল (অব:)সাইফুল ইসলাম জোয়ার্দ্দার , মেজর জেনারেল এ,টি,এম, আমিন (এলপি আর), ডিআইজি, খান সাঈদ হাসান ও পুলিশ সুপার ওবায়দুর রহমান খানসহ এ ১১ জনের বিরুদ্ধে ২১ আগস্টের একই ঘটনায় ১৯০৮ সালের বিস্ফোরক দ্রব্যাদি আইনে (সংশোধনী-২০০২) অভিযোগ আনা হয়নি।


title: ২০০৪ ঢাকা গ্রেনেড হামলা

text: আসামিদের মধ্যে ৩৮ জন উভয় মামলায়ই আসামি। এর মধ্যে এখন হত্যা মামলায় ৪৯ জন ও বিষ্ফোরক আইনের মামলায় ৩৮ জন আসামি।


title: ২০০৪ ঢাকা গ্রেনেড হামলা

text: ২০০৪ সালের ২১শে অগাস্ট বাংলাদেশ আওয়ামী লীগ এর সমাবেশে গ্রেনেড হামলার সাথে জড়িত থাকার দায়ে বিএনপি নেতা সাবেক স্বরাষ্ট্র প্রতিমন্ত্রী লুৎফুজ্জামান বাবর এবং আব্দুস সালাম পিন্টুসহ ১৯ জনের মৃত্যুদণ্ড দিয়েছে ঢাকার একটি বিশেষ দ্রুত আদালত। রায়ে বিএনপির সিনিয়র ভাইস চেয়ারম্যান ও বর্তমান ভারপ্রাপ্ত চেয়ারপার্সন তারেক রহমান ও হারিছ চৌধুরিসহ ১৯ জনের যাবজ্জীবন কারাদণ্ডের আদেশ দেয়া হয়েছে। এছাড়া অন্য মামলায় ফাঁসির কারণে জামায়াতে ইসলামীর সেক্রেটারি জেনারেল আলী আহসান মোহাম্মদ মোজাহিদ (মানবতাবিরোধী অপরাধে মৃত্যুদ- কার্যকর) মুফতি আব্দুল হান্নান মুন্সী (ব্রিটিশ হাইকমিশনারের ওপর গ্রেনেড হামলায় মৃত্যুদ- কার্যকর), শরীফ শাহেদুল আলম বিপুলকে এ মামলা থেকে অব্যাহতি দেয়া হয়েছে।


title: ২০০৪ ঢাকা গ্রেনেড হামলা

text: ১০ অক্টোবর ২০১৮ সালে বেলা ১২ টায় ঢাকার দ্রুত বিচার ট্রাইবুন্যালের বিচারক শাহেদ নূর উদ্দিন এই রায় ঘোষণা করেন। এই মামলায় বিএনপির ভারপ্রাপ্ত চেয়ারপার্সন তারেক রহমান এবং সাবেক স্বরাষ্ট্র প্রতিমন্ত্রী লুৎফুজ্জামান বাবরসহ ৪৯ জনকে আসামি করা হয়।


title: ২০০৪ ঢাকা গ্রেনেড হামলা

text: তাদের মধ্যে ৪১ জনের সর্বোচ্চ শাস্তি চেয়েছিলেন রাষ্ট্রপক্ষের আইনজীবীরা।


title: ২০০৪ ঢাকা গ্রেনেড হামলা

text: বাংলাদেশ আওয়ামী লীগ এর সভানেত্রী শেখ হাসিনাকে হত্যার উদ্দেশ্যে ২০০৪ সালের ২১ শে অগাস্ট শনিবার গ্রেনেড হামলা চালানো হয়।


title: ২০০৪ ঢাকা গ্রেনেড হামলা

text: সেদিন বিকেলে ঢাকার বঙ্গবন্ধু অ্যাভিনিউতে আওয়ামী লীগ কার্যালয়ের সামনে এক সমাবেশে একটি ট্রাকে তৈরি করা অস্থায়ী মঞ্চে দলের প্রধান এবং তখনকার বিরোধী দলীয় নেতা শেখ হাসিনা বক্তৃতা শেষ করার পরই গ্রেনেড হামলা হয়।


title: ২০০৪ ঢাকা গ্রেনেড হামলা

text: সেই ঘটনায় বাংলাদেশ আওয়ামী লীগ এর মহিলাবিষয়ক সম্পাদক আইভি রহমানসহ ২৪ জন নিহত হন, এবং আহত হন শেখ হাসিনাসহ আওয়ামী লীগের কয়েক শ নেতা-কর্মী।


title: ২০০৪ ঢাকা গ্রেনেড হামলা

text: ওই হামলার ঘটনায় দুইটি মামলা করা হয়, একটি হত্যা মামলা এবং একটি বিস্ফোরক আইনের মামলা।


title: ২০০৪ ঢাকা গ্রেনেড হামলা

text: মামলায় মোট আসামি ৪৯ জন, এর মধ্যে কারাগারে রয়েছেন ৩১জন, এবং তারেক রহমানসহ ১৮জন আসামি পলাতক রয়েছে। রাষ্ট্রপক্ষে সাক্ষী দিয়েছেন ২২৫ জন মানুষ। অন্যদিকে, আসামি পক্ষে সাক্ষী দিয়েছেন ২০ জন।


title: ২০০৪ ঢাকা গ্রেনেড হামলা

text: মামলা দুটির বিচারকাজ এ বছরের ১৮ই সেপ্টেম্বর বিচারিক আদালতে শেষ হয়েছে।


title: ২০০৪ ঢাকা গ্রেনেড হামলা

text: গ্রেনেড হামলার সময় এবং তারপরের তদন্ত নিয়ে পুলিশের নিস্ক্রিয়তায় প্রশ্ন উঠেছিল তৎকালীন বিএনপি সরকারের বিরুদ্ধে।


title: ২০০৪ ঢাকা গ্রেনেড হামলা

text: জজ মিয়া নামের এক ব্যক্তিকে দিয়ে গ্রেনেড হামলার বিষয়ে স্বীকারোক্তিমূলক জবানবন্দী দেয়ার বিষয়টি ব্যাপক সমালোচনার জন্ম দিয়েছিল সেসময়ে।


title: ২০০৪ ঢাকা গ্রেনেড হামলা

text: ২০০৭ সালের সেনা-সমর্থিত তত্ত্বাবধায়ক সরকারের সময় ওই হামলার ঘটনায় পুনরায় তদন্ত হয়।


title: ২০০৪ ঢাকা গ্রেনেড হামলা

text: সেখানে নিষিদ্ধ সংগঠন হরকাতুল-জিহাদ-আল-ইসলাম নেতা মুফতি আবদুল হান্নান এবং তৎকালীন বিএনপি সরকারের উপমন্ত্রী আব্দুস সালাম পিন্টুর নাম আসে।


title: ২০০৪ ঢাকা গ্রেনেড হামলা

text: ২০০৯ সালে বাংলাদেশ আওয়ামী লীগ ক্ষমতায় আসলে পুনরায় তদন্ত শুরু হয়।


title: ২০০৪ ঢাকা গ্রেনেড হামলা

text: ঐ তদন্তে সাবেক প্রধানমন্ত্রী ও বিএনপি চেয়ারপার্সন খালেদা জিয়ার ছেলে ও বিএনপি'র অন্যতম শীর্ষ নেতা তারেক রহমান, সাবেক স্বরাষ্ট্র প্রতিমন্ত্রী লুৎফুজ্জামান বাবর সহ বেশ কয়েকজন উচ্চপদস্থ সামরিক কর্মকর্তা এবং পুলিশের সাবেক তিনজন মহাপরিদর্শক বা আইজিপি'র নাম আসে।


title: ২০০৪ ঢাকা গ্রেনেড হামলা

text: বিএনপি অবশ্য ঐ তদন্তকে 'রাজনৈতিক উদ্দেশ্যমূলক' বলে বর্ণনা করে।


title: ২০০৪ ঢাকা গ্রেনেড হামলা

text: তদন্তে বেরিয়ে আসে তৎকালীন বিরোধীদলীয় নেত্রী শেখ হাসিনাকে হত্যার উদ্দেশ্যে ওই হামলা চালানো হয়েছিল।


title: ২০০৪ ঢাকা গ্রেনেড হামলা

text: হামলায় ব্যবহৃত আর্জেস গ্রেনেড এসেছিল পাকিস্তান থেকে।


title: বিদ্যা সিনহা সাহা মীম

text: বিদ্যা সিনহা সাহা মীম (জন্ম: ১০ নভেম্বর, ১৯৯২) বাংলাদেশের একজন মডেল, অভিনেত্রী এবং লেখিকা। "লাক্স-চ্যানেল আই সুপারস্টার ২০০৭" প্রতিযোগিতায় তিনি প্রথম-স্থান লাভ করেন। একই বছরে হুমায়ুন আহমেদ পরিচালিত "আমার আছে জল" চলচ্চিত্রের মাধ্যমে তার চলচিত্রে অভিষেক হয়। "জোনাকির আলো" চলচ্চিত্রে অভিনয় করে ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন।


title: বিদ্যা সিনহা সাহা মীম

text: মীম বাংলাদেশের রাজশাহী জেলার বাঘা উপজেলায় ১০ নভেম্বর, ১৯৯২ সালে জন্মগ্রহণ করেন। তিনি বৃশ্চিক রাশির জাতিকা। মিমের বাবা বিরেন্দ্র নাথ সাহা একজন শিক্ষক এবং মা ছবি সাহা একজন গৃহিনী। বাবা সরকারি কলেজের শিক্ষক হওয়ায় বিভিন্ন জেলায় ঘুরে বড় হয়েছেন মিম। বাবার চাকরীসুত্রে ভোলা জেলা এবং কুমিল্লায় ছিলেন বেশ কিছু সময়। কিন্তুু তার কাছে তার প্রিয় জেলা হল তার জন্মস্থান রাজশাহী জেলা। মীমের ছোট একটি বোন আছে যার নাম প্রজ্ঞা সিনহা সাহা মমি। লাক্স-চ্যানেল আই সুপারস্টার প্রতিযোগিতায় এসেছিলেন মা-বাবার অনুপ্রেরণায়।


title: বিদ্যা সিনহা সাহা মীম

text: রাজশাহীতে জন্ম হলেও বেড়ে উঠেছেন ভোলায়, এসএসসি ও এইচএসসি পড়াশোনা করেছেন কুমিল্লায়। সাউথ ইস্ট ইউনিভার্সিটি বাংলা ভাষা ও সাহিত্য বিভাগের ছাত্রী মীম এসএসসিতে কুমিল্লা বোর্ডের অধীনে নবাব ফয়জুন্নেছা সরকারি বালিকা উচ্চ বিদ্যালয় থেকে বিজ্ঞান বিভাগে "গোল্ডেন এ প্লাস" পেয়ে পাস করেন। এইচএসসিতে কুমিল্লা ভিক্টোরিয়া সরকারি কলেজ থেকে মানবিক বিভাগে "এ" পেয়েছেন।


title: বিদ্যা সিনহা সাহা মীম

text: হুমায়ুন আহমেদ পরিচালিত "আমার আছে জল" চলচ্চিত্রে অসাধারন অভিনয় করে মীম সবার নজরে আসেন। এই চলচ্চিত্রে অভিনয় করে তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ চলচ্চিত্র অভিনয়শিল্পীর পুরস্কার লাভ করেন। পরের বছর ২০০৯ সালে মীম অভিনয় করেন জাকির হোসেন রাজু পরিচালিত "আমার প্রাণের প্রিয়া" ছায়াছবিতে। যাতে তার বিপরীতে অভিনয় করেন শাকিব খান। এই ছায়াছবির জন্য তিনি মেরিল-প্রথম আলো পুরস্কার-এ তারকা জরিপে শ্রেষ্ঠ চলচ্চিত্র অভিনয়শিল্পীর পুরস্কারের জন্য মনোনীত হন। এর সাথে সাথে মীম ছোট পর্দায় বেশ কিছু নাটকেও নিয়মিত অভিনয় করেন।


title: বিদ্যা সিনহা সাহা মীম

text: ২০১৩ সালে মিজানুর রহমান আরিয়ানের অপরাধধর্মী "ট্রাম্প কার্ড" নাটকে অভিনয় করেন। নাটকটি ঈদুল ফিতরে আরটিভিতে প্রচারিত হয়। এরই অনুবর্তী পর্ব "ট্রাম্প কার্ড ২" একই বছর ঈদুল আযহায় আরটিভিতে প্রচারিত হয়। এরপর লম্বা বিরতি নিয়ে ২০১৪ সালে পহেলা বৈশাখে খালিদ মাহমুদ মিঠু পরিচালিত "জোনাকির আলো" মুক্তি পায়। ত্রিভুজ প্রেমের গল্পে তার বিপরীতে অভিনয় করেন মামনুন হাসান ইমন ও কল্যাণ কোরাইয়া। ছায়াছবিটি ব্যবসায়িক সফলতার মুখ না দেখলেও তার গ্ল্যামার প্রশংসিত হয়। এই চলচ্চিত্রে সমাজকর্মী 'কবিতা' চরিত্রে অভিনয়ের জন্য তিনি ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। এরপর মুক্তি পায় তার পরবর্তী ছায়াছবি মুহাম্মদ মোস্তফা কামাল রাজ পরিচালিত "তারকাঁটা"। এতে তার সঙ্গে আরও অভিনয় করেন আরিফিন শুভ ও মৌসুমী। ছবিটি সম্পর্কে পরবর্তীকালে মীম বলেন যে এই ছবিটি তার না করাই ভালো ছিল এবং কারণ হিসেবে বলেন, "এই ছবির গল্প শুনেছি একরকম, শুটিং শেষ করে দেখেছি আরেক রকম।"


title: বিদ্যা সিনহা সাহা মীম

text: ২০১৫ সালের ঈদুল ফিতরে মীমের বহুল প্রতীক্ষিত ছবি "পদ্ম পাতার জল" মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি "ব্ল্যাক"-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত "সুইটহার্ট"। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি "সেই মেয়েটি"। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত "আমি তোমার হতে চাই"। এই ছবিতেও তার বিপরীতে অভিনয় করেছেন বাপ্পি চৌধুরী।


title: বিদ্যা সিনহা সাহা মীম

text: ২০১৭ সালে ফেব্রুয়ারিতে মুক্তি পায় তানিয়া আহমেদের পরিচালনায় "ভালোবাসা এমনই হয়"। প্রণয়ধর্মী-হাস্যরসাত্মক এই ছবিতে তার বিপরীতে অভিনয় করেন ইরফান সাজ্জাদ। ফেব্রুয়ারিতে ভালোবাসা দিবসে বাংলাভিশনে প্রচারিত হয় নাট্য নির্মাতা মাবরুর রশিদ বান্নার "তোমার পিছু পিছু"। এতে তার বিপরীতে অভিনয় করেন তাহসান রহমান খান। ২০১৮ সালে তাকে মনতাজুর রহমান আকবরের "দুলাভাই জিন্দাবাদ", সৈকত নাসিরের "পাষাণ" ও "সুলতান দ্য সেভিয়ার" চলচ্চিত্রে দেখা যায়। এছাড়া নির্মাণাধীন রয়েছে তারেক শিকদারের "দাগ", ও তেলেগু নায়ক অরিন্দমের বিপরীতে "রকি"।


title: বিদ্যা সিনহা সাহা মীম

text: মীম ২০১৬ সালের ফেব্রুয়ারি মাসে এক বছরের চুক্তিতে ল্যাপটপ ব্রান্ড এসারের শুভেচ্ছাদূত হন। মে মাসে গ্রামীণফোনের একটি বিজ্ঞাপনে মডেল হিসেবে কাজ করেন। আদনান আল রাজীব নির্দেশনায় এই বিজ্ঞাপনে আরও আছেন গায়ক ও মডেল তাহসান রহমান খান। আগস্ট মাসে ইউনিলিভারের সাবান লাক্সের শুভেচ্ছাদূত হন এবং পাঁচটি বিজ্ঞাপনের মডেল হন।


title: বিদ্যা সিনহা সাহা মীম

text: ২০১২ সালের অমর একুশে গ্রন্থমেলায় মীমের প্রথম গল্পের বই "শ্রাবণের বৃষ্টিতে ভেজা" প্রকাশিত হয়। তার পরের বছর অর্থাৎ ২০১৩ সালের বইমেলায় প্রকাশিত হয় তার উপন্যাস "পূর্ণতা"। উপন্যাসটি সম্পর্কে মীম বলেন, "একটি মেয়ের গল্প নিয়ে আমার উপন্যাস। মেয়েটির জীবনের কয়েকটি অধ্যায়, টানাপোড়েন আর সংগ্রামের কথা রয়েছে তাতে।" দুইটি বই-ই প্রকাশ করে শব্দশিল্প প্রকাশনী।


title: কলিকাতা (দ্ব্যর্থতা নিরসন)

text: কলিকাতা শব্দটি দ্বারা নিম্নোল্লিখিত নিবন্ধগুলি বোঝান যেতে পারে।


title: ভরতভায়না

text:
ভরতভায়না বা ভর্তের দেউল ঢিবি, বাংলাদেশের দক্ষিণ-পশ্চিমাঞ্চলের যশোর জেলার কেশবপুর উপজেলার গৌরিঘোনা ইউনিয়নে অবস্থিত ভরতভায়না গ্রামে অবস্থিত একটি প্রত্নক্ষেত্র, যা খ্রিস্টীয় ৭-৮ শতকের একটি নিদর্শন বলে ধারণা করা হয়। এটি একটি স্থানীয় কাচা সড়ক দিয়ে সাতক্ষীরা-দৌলতপুর জেলা পরিষদ সড়কের সাথে সংযুক্ত। এই প্রত্নস্থলটির পূর্ব দিক দিয়ে বহমান বুড়িভদ্র নদী।
দৌলতপুর থেকে প্রায় ২১ কিলোমিটার দক্ষিণ-পশ্চিমে, দৌলতপুর-সাতক্ষীরা সড়কের প্রায় ১ কিলোমিটার দক্ষিণে, বুড়িভদ্র নদীর ডানতীরে প্রায় ৪০০ মিটার পশ্চিমে ভরতভায়না গ্রামে একটি ঢিবি রয়েছে। এসম্পর্কে "যশোহর-খুলনার ইতিহাস" গ্রন্থে বাবু সতীশ চন্দ্র মিত্র ১৯১৪ খ্রিস্টাব্দে লিখেছেন-
"ইহা এখনও ৫০ ফুট উচ্চ আছে, লোকে বলে উহা পুর্বে আরো উচ্চ ছিল, কিন্তু একবার ভূমিকম্পে অনেকটা বসিয়া গিয়াছে। স্তুপটি গোলাকার, উহার পরিধি পাদদেশে ৯০০ ফুটের অধিক হইবে। ইহার দক্ষিণ-পূর্ব্ব দিক দিয়া নদী প্রবাহিত, অন্য তিন দিকে গড়খাই ছিল, তাহার চিহ্ন আছে। দক্ষিণ দিকে নদীর নিকটে একটি পুকুরের খাত দেখিতে পাওয়া যায়। স্তুপটি সম্পূর্ণ ইষ্টকরাশিতে পরিপূর্ণ। পাদদেশে খনন করিয়া প্রাচীরের চিহ্ন পাওয়া গিয়াছিল।"
এর অব্যবহিত আগে বাংলার তৎকালীন প্রত্নতত্ত্ব বিভাগের তত্ত্বাবধায়ক কে. এন. দীক্ষিত এই স্থান পরিদর্শন করে যে বর্ণনা দেন তা থেকে জানা যায়, স্তুপটি প্রায় ২৫০/২৭৫ মিটার বেড় ও ১০/১২ মিটার উচ্চতাবিশিষ্ট ছিল। তিনি সেখানে ১৬ ইঞ্চি × ১৩ ইঞ্চি × ৩ ইঞ্চি মাপের কিছু ইট দেখে অনুমান করেন যে, এখানকার ইমারতটি গুপ্ত যুগের ছিল এবং এটি ছিল একটি বৌদ্ধ সংঘারাম। সৌখিন প্রত্নতাত্ত্বিক আবুল কালাম মোহাম্মদ যাকারিয়া ১৯৭৫ খ্রিস্টাব্দে প্রত্নস্থলটি ভ্রমণ করে জানান, তখনও এর বিশেষ পরিবর্তন ঘটেনি: তখনও ঢিবিটি ৯ মিটার উঁচু ও বেড় ছিল প্রায় ২১২ মিটার। তবে তিনি জানান, ঢিবির চারদিকের ভূমি প্রায় সমতল অবস্থায় পেয়েছেন তিনি এবং ঘাসের মাঝে প্রচুর ইট দেখেছেন। তিনি জানান, সে স্থানটিকে ঢিবির অংশ ধরলে ঢিবির পরিধি হবে ৪২৪ মিটার।


title: ভরতভায়না

text: প্রথমদিকে মঠের ধারণা করা হলেও ১৯৮৫ খ্রিস্টাব্দে এই ঢিবিতে আংশিক খনন চালানোর পরে মহাস্থানগড় সন্নিকটবর্তী গোকুলমেড়ের অনুরূপ, এবং ভারতের উত্তর প্রদেশের আহিচ্ছত্রে প্রাপ্ত ইমারতের কাঠামোর মতোই একটি কাঠামো বেরিয়ে আসে। যতটুকু অক্ষত আছে, ততটুকু দেখে পুরাতাত্ত্বিকদের অনুমান যে, এটি একটি সুউচ্চ ইটের মঞ্চ, যার মাথায় বা শিরোদেশে ভূমি থেকে ১১.৮৮ মিটার (৩৮.৯৮ ফুট) উচ্চতায় একটি চারকোণা ইমারত তৈরি হয়েছিল। মঞ্চ তৈরির জন্য শুরুতেই পরস্পর ভেদকারী কতগুলো সমান্তরাল দেয়াল নির্মিত হয়েছিল, যার ফলে মঞ্চটির মধ্যে কতগুলো আবদ্ধ প্রকোষ্ঠ তৈরি হয়েছিল। অবশ্য পরে শক্ত মাটি দিয়ে প্রকোষ্ঠগুলো ভরাট করে দেয়া হয়। খননের ফলে মাত্র ৪০টি প্রকোষ্ঠ বেরিয়ে এলেও এদের প্রকৃত সংখ্যা আরো বহুগূণ বেশি বলে পুরাতাত্ত্বিকদের ধারণা। আকার ও আয়তনে প্রকোষ্ঠগুলোর মধ্যে কোনো সাদৃশ্য নেই। এগুলোর মধ্যে সম্পূর্ণ উন্মোচিত ৮টি প্রকোষ্ঠের পরিমাপ ২.১৮ মিটার × ১.৪৬ মিটার, ২.২৮ মিটার × ১.২১ মিটার, ২.১৬ মিটার × ১.৪৬ মিটার, ২ মিটার × ২.১০ মিটার, ২.২৭ মিটার × ১.১৪ মিটার, ১.৪১ মিটার × ১.৪১ মিটার, ২.৬৩ মিটার × ১.৩৫ মিটার, এবং ১.১২ মিটার × ২.১৯ মিটার।


title: ভরতভায়না

text: মঞ্চের উপরের মূল ইমারতের কয়েকটি স্থানের মাত্র কয়েক স্তর ইট বর্তমানে (১৯৯৮) মূল অবস্থায় টিকে আছে, যার ভিত্তিতে পুরাতাত্ত্বিকদের ধারণা ভিত্তির দেয়ালগুলো ৭১ সেন্টিমিটার চওড়া ছিল। এর বাইরের দিকের পরিমাপ ১১.৩০ মিটার × ১১.৩০ মিটার, যা পরস্পর ৪টি আবদ্ধ প্রকোষ্ঠের সমন্বয়ে গঠিত। দেয়ালগুলো ২.৮০ মিটার চওড়া। এছাড়াও এর চারপাশে আরো কিছু দেয়ালের অংশবিশেষ ধ্বংসপ্রাপ্ত অবস্থায় আবিষ্কৃত হয়েছে। তবে এগুলো মূল নির্মাণ সময়কালের পরে নির্মিত হয়েছিল বলে পুরাতাত্বিকদের অনুমান। ইমারতটি সম্পূর্ণই কাদা ও ইট দিয়ে নির্মিত হয়েছিল। ইটগুলোর পরিমাপ (দৈর্ঘ্য×প্রস্থ×উচ্চতা) ৩৪ সেন্টিমিটার × ২৩ সেন্টিমিটার × ৬ সেন্টিমিটার, ৩৫ সেন্টিমিটার × ২৩ সেন্টিমিটার × ৫.৫ সেন্টিমিটার, ৩৫.৫ সেন্টিমিটার × ২৩.৫ সেন্টিমিটার × ৫.৫ সেন্টিমিটার, ৩৫ সেন্টিমিটার × ২৪ সেন্টিমিটার × ৫ সেন্টিমিটার, ৩৬ সেন্টিমিটার × ২৩.৫ সেন্টিমিটার × ৬ সেন্টিমিটার, এবং ৩৬.৫ সেন্টিমিটার × ২৩ সেন্টিমিটার × ৫.৫ সেন্টিমিটার।


title: ভরতভায়না

text: ভরতভায়না ঢিবির সর্বোচ্চ স্থান থেকে সব মিলিয়ে ৬.৬৫ মিটার গভীরতা পর্যন্ত খনন পরিচালিত হয়েছে (১৯৯৮), যার মধ্যে একটি উপস্তর ও সেই স্তরে আটটি উপস্তর লক্ষ্যণীয়। এছাড়া পুরাতাত্বিক প্রমাণের ভিত্তিতে নির্মাণের একটি সময়কাল ও পরবর্তিতে সংস্কারের আরেকটি সময়কাল প্রমাণিত হয়েছে। এপর্যন্ত (১৯৯৮) মোট ১২টি প্রত্নবস্তু আবিষ্কৃত হয়েছে, যার মধ্যে মানুষের মূর্তিখচিত পোড়ামাটির ফলকের ভাঙ্গা টুকরা, অলঙ্কৃত ইট, খোলামকুচি ও মৃন্ময় তেলের প্রদীপ উল্লেখযোগ্য। ইটের আকৃতি, উৎখননকৃত প্রত্নবস্তু আর ইমারতের স্থাপত্যিক নকশার উপর ভিত্তি করে ধারণা করা হয় এই প্রত্নক্ষেত্রটি আনুমানিক খ্রিস্টীয় ৭-৮ শতকের নিদর্শন।


title: ভরতভায়না

text: বাংলাদেশ প্রত্নতত্ত্ব বিভাগ ১৯৮৫ খ্রিস্টাব্দে সর্বপ্রথম এই ঢিবি উৎখনন করে। এরপর ১৯৯৫-৯৬ খ্রিস্টাব্দে পুণরায় উৎখনন চালানো হয় এবং ১৯৯৬-৯৭ সাল বাদে, ২০০০-০১ পর্যন্ত প্রতি মৌসুমে এখানে খননকার্য অব্যাহত থাকে।


title: আন্দ্রানিক হাকোবিয়ান

text: আন্দ্রানিক হাকোবিয়ান (জন্ম ৬ই অক্টোবর, ১৯৮১ আর্মেনিয়ার এচমিয়াজিনে) আর্মেনিয়ান অপেশাদার মুষ্টিযোদ্ধা। তিনি ২০০৮অলিম্পিকে মিডলওয়েট বিভাগে লড়াই করার যোগ্যতা অর্জন করেন।


title: আন্দ্রানিক হাকোবিয়ান

text: তিনি নইম তারবুঞ্জার কাছে ১৩:১৬তে পরাজিত হন, তবে তৃতীয়স্থানের লড়াইয়ে তিনি ইস্তভান জিলকে পরাস্ত করেন। ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপে তিনি রূপো জেতেন। আর আব্বোস আতোয়েভ জেতেন সোনা।


title: পটুয়াখালী (দ্ব্যর্থতা নিরসন)

text: পটুয়াখালী শব্দটি মূলত বাংলাদেশের একটি জেলাকে নির্দেশ করে। এছাড়াও আরো যা যা বোঝাতে পারে:


title: সিমুলা (প্রোগ্রামিং ভাষা)

text: সিমুলা হলো দুইটি সিম্যুলেশন প্রোগ্রামিং ভাষার নাম; যারা সিমুলা ১ এবং সিমুলা ৬৭ হিসাবে পরিচিত এবং ১৯৬০-এর দশকে অসলোতে অবস্থিত নরওয়েজীয়ান কম্পিউটার সেন্টারে উলাহ্-ইয়োহান ডাল ও ক্রিস্টেন নিগার্ড কর্তৃক উদ্ভাবিত। সিনটেক্টিক্যাললি এটি ALGOL 60-এর একটি বিশ্বস্ত সুপারসেট।


title: সিমুলা (প্রোগ্রামিং ভাষা)

text: সিমুলা ৬৭ যে সব নতুন বিষয়ের সূচনা করে সেগুলো হলো: ক্লাস, সাব-ক্লাস, ভার্চুয়াল মেথড, ডিসক্রিট ইভেন্ট সিমুলেশন (Discrete event simulation) এবং গারবেজ কালেকশন।


title: সিমুলা (প্রোগ্রামিং ভাষা)

text: সিমুলাকে প্রথম অবজেক্ট ওরিয়েন্টেড প্রোগ্রামিং ভাষা হিসেবে বিবেচনা করা হয়। এর নামকরণ থেকেই বুঝা যায় যে, সিমুলা ডিজাইন করা হয়েছে সিমুলেশন এর জন্য।


title: সিমুলা (প্রোগ্রামিং ভাষা)

text: সিমুলা বিভিন্ন অ্যাপ্লিকেশনের সিমুলেশন এর জন্য ব্যবহার করা হয়, যেমন: ভি এল এস আই ডিজাইন, প্রসেস মডেলিং, প্রোটোকল, অ্যালগরিদম। এছাড়াও অন্যান্য অ্যাপ্লিকেশন যেমন, টাইপসেটিং, কম্পিউটার গ্রাফিক্স, শিক্ষা ইত্যাদি।


title: সিমুলা (প্রোগ্রামিং ভাষা)

text: সি++, জাভা, সি# এ সিমুলা-টাইপ অবজেক্টের ব্যবহার দেখে সিমুলা প্রোগ্রামিং ভাষার সহজেই প্রভাব বুঝা যায়।


title: লজিক ডিজাইন

text:
লজিক ডিজাইন হলো ইলেকট্রিক ডিজাইন চক্রের একটি পর্যায়। এই পর্যায়ে একটি ইলেকট্রনিক ডিজাইনের ফাংশনাল ডিজাইনকে এমন একটি রূপে পরিবর্তিত করা হয়, যা লজিক অপারেশন, অ্যারিথম্যাটিক অপারেশন, কন্ট্রোল ফ্লো, ইত্যাদি ধারণ করতে পারে।
এ পর্যায়ের একটি সাধারণ আউটপুট হলো RTL description।
লজিক ডিজাইনকে সাধারণত সার্কিট ডিজাইন এর পরবর্তী ধাপ হিসেবে বিবেচনা করা হয়।


title: কবিরহাট উপজেলা

text: কবিরহাট উপজেলা বাংলাদেশের নোয়াখালী জেলার একটি প্রশাসনিক এলাকা। ২০০৬ সালে নোয়াখালী সদর উপজেলা ভেঙ্গে কবিরহাট উপজেলা ও সুবর্ণচর উপজেলা গঠন কর হয়।


title: কবিরহাট উপজেলা

text: এ উপজেলার উত্তরে সেনবাগ উপজেলা ও বেগমগঞ্জ উপজেলা, পশ্চিমে নোয়াখালী সদর উপজেলা এবং দক্ষিণে ও পূর্বে কোম্পানীগঞ্জ উপজেলা। জেলা সদর হতে ১৭ কিলোমিটর দূরে অবস্থিত কবিরহাট উপজেলার আয়তন ২৩৯.১৪ বর্গ কিলোমিটার।


title: কবিরহাট উপজেলা

text: কবিরহাট পৌরসভার ২ নং ওয়ার্ডের বাসিন্দা কবির পাটোয়ারী ছিলেন এলাকার বিশিষ্ট ব্যবসায়ী। তিনি তার বসত বাড়ীর আঙ্গিনার কাছে ১২৫ বছর পুর্বে একটি দোকান স্থাপন করেন। কালক্রমে এলাকার মানুষের চাহিদা মেটাতে তিনি তার দোকানটি আরো উত্তর দিকে স্থানান্তর করেন। কালের বিবর্তনে সেখানে গড়ে উঠে একটি হাট। সপ্তাহের প্রতি শুক্র ও মঙ্গল বারে এলাকার মানুষ সেখানে তাদের নিত্য প্রয়োজনীয় সওদাপাতির জন্য আসা শুরু করে; এভাবে যে হাট গড়ে সেটাই পরিচিতি লাভ করে কবিরহাট নামে।


title: কবিরহাট উপজেলা

text: নোয়াখালীর সদর উপজেলা তথা সুধারাম থানা থেকে পৃথক হয়ে ২০০৬ সালে উপজেলাটি গঠিত হয়। পূর্বে এই এলাকা সদর পূর্বাঞ্চল হিসেবে পরিচিত ছিল। বর্তমান কবিরহাট উপজেলার বেশির ভাগ এলাকা পঞ্চাশের দশকে অবিভক্ত ঘোষবাগ ইউনিয়নের অন্তর্গত ছিল। ওই দশকের শেষের দিকে চাপরাশীর হাট ইউনিয়ন গঠিত হয়। সাম্প্রতিক কালে ঘোষবাগ ইউনিয়নের অংশবিশেষ নিয়ে কবিরহাট পৌরসভা এবং চাপরাশীর হাট ইউনিয়নকে বিভক্ত করে ধানশালিক ইউনিয়ন গঠিত হয়।


title: কবিরহাট উপজেলা

text: বাংলার প্রথম স্বাধীন সুলতান ফখরুদ্দিন মুবারক শাহ এই অঞ্চলে জন্ম নেন বলে ধারণা করা হয়।


title: কবিরহাট উপজেলা

text:
কবিরহাট উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কবিরহাট থানার আওতাধীন।
এখানকার মোট জনসংখ্যা ৪,২৭,৯১৩ জন (প্রায়); যাদের মধ্যে পুরুষ ২,০২,৩৮৬ জন ও মহিলা ২,২৫,৫২৭ জন। জন-ঘনত্ব প্রতি বর্গ কিলোমিটারে ১,৮৪৮ জন। মোট ভোটার সংখ্যা ২,৪৫,৬৪৪ জন; যাদের মধ্যে পুরুষ ভোটার ১,১৭,৫৪০ জন ও মহিলা ভোটার ১,২৮,১০৪ জন। বাৎসরিক জনসংখ্যা বৃদ্ধির হার ১.৩০%। মোট পরিবার সংখ্যা ৮২,৯৭০ টি।শিক্ষার হার ৬৪.৯৫%; যা পুরুষদের মধ্যে ৬৮% ও মহিলাদের মধ্যে ৬২%।


title: কবিরহাট উপজেলা

text:
মোট জমির পরিমাণ - ২৩,৮৩৪ হেক্টর, নীট ফসলী জমি - ১৬,৫০০ হেক্টর, মোট ফসলী জমি - ৩৯,১০৩ হেক্টর, এক ফসলী জমি - ৩,০১৫ হেক্টর, দুই ফসলী জমি - ৪,৩৬৭ হেক্টর, তিন ফসলী জমি - ৯,১১৮ হেক্টর।
গভীর নলকূপ - ১২৩টি, অ-গভীর নলকূপ - ২,৪২৩টি, নলকূপের সংখ্যা - ৪,২৭৬টি, শক্তি চালিত পাম্প - ৪৮৮টি।


title: সুবর্ণচর উপজেলা

text:
সুবর্ণচর উপজেলা বাংলাদেশের নোয়াখালী জেলার অন্তর্গত একটি উপজেলা। ২০০৬ সালে নোয়াখালী সদর উপজেলা বিভক্ত করে দুটি উপজেলা সৃষিট করা হয় এবং নবসৃষ্ট একটি উপজেলার নাম রাখা হয় “সুবর্ণচর উপজেলা”। অপর উপজেলার নাম কবিরহাট উপজেলা।
সুবর্ণচর উপজেলা নোয়াখালী সদর থেকে ২০ কিলোমিটার দাক্ষিণে অবস্থিত। এ উপজেলার উত্তরে কোম্পানীগঞ্জ উপজেলা ও নোয়াখালী সদর উপজেলা, পশ্চিমে লক্ষ্মীপুর জেলার রামগতি উপজেলা, দক্ষিণে হাতিয়া উপজেলা এবং পূর্বে চট্টগ্রাম জেলার সন্দ্বীপ উপজেলা অবস্থিত।


title: সুবর্ণচর উপজেলা

text:
সুবর্ণচর উপজেলায় ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সুবর্ণচর থানার আওতাধীন।জনাব হারুন অর রশিদ,
অধ্যক্ষ খায়রুল আলম চৌধুরী সেলিম


title: সেল্লাপান রামানাথান

text: সেল্লাপান রামানাথান (; জন্ম ৩রা জুলাই, ১৯২৪) হচ্ছেন ষষ্ঠ প্রজাতন্ত্র সিঙ্গাপুরের রাষ্ট্রপতি। ১৯৯৯ সালের ১লা সেপ্টেম্বরে তিনি তার জীবনে প্রথম রাষ্ট্রপতি ছিলেন। এরপর ২০০৫ সালে দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।


title: মাইক্রোকম্পিউটার

text: মাইক্রোকম্পিউটার হল এমন এক ধরণের কম্পিউটার যেখানে একটি মাইক্রোপ্রসেসর সিপিইউ হিসেবে কাজ করে। মেইনফ্রেম কম্পিউটার এবং মিনি কম্পিউটারের তুলনায় এটি ছোট আকারের হয়ে থাকে।


title: মাইক্রোকম্পিউটার

text: মিনিকম্পিউটারের সূচনার পর মাইক্রোকম্পিউটার ও বেশ জনপ্রিয় হয়ে উঠে।মিনিকম্পিউটারের অনেক আলাদা আলাদা যন্ত্রাংশের পরিবর্তে মাইক্রোকম্পিউটারে ব্যবহার শুরু হয় মাইক্রোচিপের।


title: মাইক্রোকম্পিউটার

text: মাইক্রোপ্রসেসর এবং সেমিকন্ডাক্টর মেমোরীর মূল্য ধীরে ধীরে হ্রাস পাওয়ায় মাইক্রোকম্পিউটারের মূল্য হ্রাস পেতে থাকে। যার ফলে এটি ব্যবহার করা সবার জন্য সহজ হয়ে উঠে।


title: মাইক্রোকম্পিউটার

text: এছাড়াও অন্য যে সব কারণে মাইক্রোকম্পিউটার জনপ্রিয় হয়ে উঠে সেগুলো হলো:


title: মাইক্রোকম্পিউটার

text:
এ সকল কারণে মাইক্রোকম্পিউটার ১৯৭০ এবং ১৯৮০'র দশকে বেশ জনপ্রিয়তা অর্জন করে।
অনেক কম্পিউটার প্রস্তুতকারক প্রতিষ্ঠান ছোট ছোট ব্যবসায়ীক প্রয়োজনীয়তার কথা ভেবে মাইক্রোকম্পিউটার বাজারজাত করা শুরু করে। ১৯৭৯ সালে বিভিন্ন নামকরা কোম্পানি হিসাব সংরক্ষন, তথ্য ব্যবস্থাপনা, মুদ্রন ইত্যাদি ব্যবসায়ীক প্রয়োজনীয়তার মেটানোর জন্য কম্পিউটারের সিস্টেম ডিজাইন করে। যার কারণে একটি ব্যবসা প্রতিষ্ঠানের জন্য মিনিকম্পিউটার ক্রয় করার প্রয়োজনীয়তা হ্রাস পায়।


title: মাইক্রোকম্পিউটার

text: মাইক্রোকম্পিউটারের এ জনপ্রিয়তা অনেক সফটওয়্যার নির্মাতা প্রতিষ্ঠানের দৃষ্টি আকর্ষণে সক্ষম হয়। সময়ের চাহিদায় এ ধারা অব্যাহত থাকে। যা কারণে মাইক্রোকম্পিউটারের জন্য নিত্য নতুন সফটওয়্যার তৈরি হতে থাকে।


title: মৌলিক তারা

text: পুরো আকাশ জুড়ে সুষমভাবে বিস্তৃত তুলনামূলকভাবে কম সংখ্যক উজ্জ্বল তারাকে মৌলিক তারা বলে। এই তারাগুলো গাঠনিক দিক থেকে কোনো মৌলিক কাঠামো বা বিশেষ কোনো বৈশিষ্ট্যের ধারক নয়। কিন্তু এই তারাগুলোর অবস্থানের সাথে তুলনা করে অন্যান্য তারা বা অনুরূপ বস্তুর অবস্থান নির্ণয় করা হয়। এজন্যই এগুলো মৌলিক তারা, যার কারণে এই তারাগুলোর অবস্থান নিখুঁতভাবে পরিমাপ করা হয়। পরবর্তীতে অন্যান্য বস্তুর অবস্থান এ গুলোর সাথে তুলনা করে অপেক্ষাকৃত কম জটিল পদ্ধতিতে পরিমাপ করা হয়, পৃথিবীর গতি কম হলেও তারাদের নিজস্ব গতির কারণে মৌলিক তারাগুলোর অবস্থানও সবসময় পরিবর্তিত হয়। এ জন্য এগুলো কোন নির্দিষ্ট সময়ে যে কোনো বস্তু পরিমাপের ক্ষেত্রে এই পরিবর্তনটুকুও হিসাবের মধ্যে আনতে হয়।


title: রিয়্যুগিয়োং হোটেল

text: রিয়্যুগিয়োং হোটেল（কোরীয় ভাষায়：，），গণতান্ত্রিক গণপ্রজাতন্ত্রী কোরিয়া রাজধানী পিয়ং ইয়াং য়ে অবস্থিত，একটি অসমাপ্ত গগনচুম্বী ইমারত। পিয়ং ইয়াংয়ের প্রাচীন নাম 'রিয়্যুগিয়োং' বিধায় হোটেলটির নামকরণ হয়েছে। হোটেলের ভবনটি ত্রিকোণাকৃতির পিরামিডের আদলে গড়ে তৈরি করা।


title: জলপ্রপাত

text: জলপ্রপাত হল একটি নির্দিষ্ট উচ্চতা থেকে প্রাকৃতিক ভাবে বহমান জলের প্রবল বেগে পতন। জলপ্রপাত সাধারণত প্রাকৃতিক সৌন্দর্যের একটি অন্যতম নিদর্শন হিসেবে চিহ্নিত হয়।


title: কম্পিউটার নিরাপত্তা

text:
আকস্মিক দুর্ঘটনাজনিত কারণে বা অবাঞ্ছিত ব্যক্তি কর্তৃক কম্পিউটারের ব্যবহৃত তথ্যের ক্ষতিসাধন, পরিবর্তন বা গোপনীয়তা ফাঁসের বিরুদ্ধে নিরাপত্তামূলক ব্যবস্থাকে কম্পিউটারের নিরাপত্তা বলে।
প্রশাসনিক ও কারিগরি, দুই ধরনের নিরাপত্তা ব্যবস্থা গ্রহণের প্রয়োজন হয়।


title: কম্পিউটার নিরাপত্তা

text: কম্পিউটারের নিরাপত্তা ব্যবস্থা দুই রকমের হয়ে থাকে; বাহ্যিক নিরাপত্তা এবং অভ্যন্তরীণ নিরাপত্তা।


title: কম্পিউটার নিরাপত্তা

text: নিরাপত্তার উদ্দেশ্যে গোপনীয় তথ্যগুলো কম্পিউটারের বিশাল তথ্য ভাণ্ডার ও পরিচালনা ব্যবস্থা থেকে পৃথকভাবে নিরাপত্তা কার্নেল বা অত্যাবশ্যকীয় অংশে সংরক্ষণ করা হয়।


title: কম্পিউটার নিরাপত্তা

text:
পরিসংখ্যানবিদরা অনেক সময় বিপুল সংখ্যক লোকের ব্যক্তিগত তথ্য সংগ্রহ করে কম্পিউটারের সাহায্যে সামগ্রিক প্রতিবেদন তৈরি করেন। যেমন, আদমশুমারির সময় এমনটি করা হয়। এসব ক্ষেত্রে ব্যক্তিগত তথ্য গোপন রাখা খুব কষ্টকর।
বিভিন্ন তথ্যকে গোপন কোডের মাধ্যমে সংরক্ষণ করে গোপনীয়তা রক্ষা করা সম্ভব।


title: আর্নল্ড শোয়ার্জনেগার

text: আর্নল্ড শোয়ার্জনেগার (আর্নল্ড শোয়ার্জ়নেগার) (জন্ম : জুলাই ৩০, ১৯৪৭) একজন অস্ট্রিয়ান-আমেরিকান বডিবিল্ডার, অভিনেতা, মডেল, ব্যবসায়ী এবং রাজনীতিবিদ। বর্তমানে তিনি যুক্তরাষ্ট্রের ক্যালিফোর্নিয়া অঙ্গরাজ্যের ৩৮তম গভর্নর।


title: আর্নল্ড শোয়ার্জনেগার

text: শোয়ার্জনেগার ১৫ বছর বয়স থেকে ভারোত্তোলন শুরু করেন। তিনি ২২ বছর বয়সে মিস্টার ইউনিভার্স হন। এ ছাড়া তিনি সাত বার মিস্টার অলিম্পিয়া প্রতিযোগিতায় চ্যাম্পিয়ন হয়েছেন। অবসর নেয়ার পরও শোয়ার্জনেগার বডিবিল্ডিং বা শরীর গঠন জগতে একজন প্রখ্যাত ব্যক্তি। শরীর গঠন বিষয়ে তিনি একাধিক বই ও নিবন্ধ লিখেছেন।


title: আর্নল্ড শোয়ার্জনেগার

text: শোয়ার্জনেগার হলিউড চলচ্চিত্রে অভিনয়ের মাধ্যমে পৃথিবীব্যাপী পরিচিতি লাভ করেন। ‘দ্য টার্মিনেটর’, ‘কোনান দ্য বার্বারিয়ান’, ‘প্রিডেটর’ তাঁর অভিনীত উল্লেখযোগ্য চলচ্চিত্র। শোয়ার্জনেগার রিপাবলিকান পার্টির একজন পদপ্রার্থী হিসেবে ২০০৩ সালের অক্টোবরে ক্যালিফোর্নিয়ার গভর্নর নির্বাচিত হন এবং তৎকালীন গভর্নর গ্রে ডেভিসকে স্থলাভিষিক্ত করেন। ২০০৩ এর ২৩ নভেম্বর শোয়ার্জনেগার শপথ গ্রহণ করেন। পরবর্তীতে ২০০৬ সালের ৭ নভেম্বর তিনি ক্যালিফোর্নিয়ার গভর্নর হিসেবে পুনঃনির্বাচিত হন। এই নির্বাচনে তিনি ডেমোক্রেটিক পার্টি পদপ্রার্থী ফিল অ্যাঞ্জেলিডেসকে পরাজিত করেন।


title: আর্নল্ড শোয়ার্জনেগার

text: শোয়ার্জনেগার অস্ট্রিয়ার থাল নামে এক ছোট গ্রামে জন্মগ্রহণ করেন। তাঁর পিতা গুস্তাভ শোয়ার্জনেগার (১৯০৭-১৯৭২) ছিলেন স্থানীয় পুলিশের প্রধান। গুস্তাভ শোয়ার্জনেগার দ্বিতীয় বিশ্বযুদ্ধে জার্মান সেনাবাহিনীর হয়ে যুদ্ধ করেছেন। আর্নল্ড শোয়ার্জনেগার পরিবারসূত্রে রোমান ক্যাথলিক ধর্মের অনুসারী।


title: আর্নল্ড শোয়ার্জনেগার

text: শোয়ার্জনেগারের বাবা শোয়ার্জনেগারের বড় ভাই মেইনহার্ডকে অধিক পছন্দ করতেন। কারণ সে তুলনামূলকভাবে অধিক শক্তিশালী ছিল। মায়ের সাথে শোয়ার্জনেগারের খুব ভালো সম্পর্ক ছিল। শোয়ার্জনেগার তাঁর মায়ের সাথে মৃত্যু অবধি পাশে ছিলেন। বিদ্যালয়ে শোয়ার্জনেগার মধ্যম মানের ছাত্র ছিলেন। তবে তিনি সুন্দর চরিত্র ও হাস্যরসের জন্য সুপরিচিত ছিলেন। তাঁর পরিবারে আর্থিক সংকট ছিল। শোয়ার্জনেগার যখন যুবক, তখন তাঁর পরিবার একটি রেফ্রিজারেটর কিনতে সমর্থ হয়।


title: আর্নল্ড শোয়ার্জনেগার

text: ছেলেবেলায় শোয়ার্জনেগার খেলাধুলায় ভালো ছিলেন এবং এ ব্যাপারে তিনি তাঁর বাবার দ্বারা প্রভাবিত হয়েছিলেন। ১৪ বছর বয়সে শোয়ার্জনেগার বডিবিল্ডিং বা শরীর গঠন শুরু করেন। এক প্রশ্নের জবাবে শোয়ার্জনেগার বলেন যে, তিনি ১৫ বছর বয়স থেকে ভারোত্তোলন শুরু করেন, কিন্তু এর অনেক আগে থেকেই বিভিন্ন খেলাধুলায় অংশগ্রহণ করতেন। এ জন্য তেমন একটা স্বাস্থ্যবান না হলেও তিনি ভেবেছিলেন যে জিমে গিয়ে শরীর গঠনে এবং অলিম্পিক লিফটিং করতে পারবেন। এক বক্তৃতায় শোয়ার্জনেগার বলেছেন যে, ১৭ বছর বয়স থেকে তিনি এ ব্যাপারে পরিকল্পনা শুরু করেন। তাঁর বাবা চেয়েছিলেন তাঁর মতো পুত্র শোয়ার্জনেগারও পুলিশ অফিসার হোক। অস্ট্রিয়ার গ্র্যাজ নামে এক শহরের একটি জিমে তিনি প্রথম শরীর গঠন শুরু করেন। এই শহরের এক সিনেমা হলে তিনি বিখ্যাত সব বডিবিল্ডার, যেমন- রেগ পার্ক, স্টিভ রিভস্, জনি উইসমুলারকে বড় পর্দায় দেখার সুযোগ পেলেন। তাঁদেরকে দেখে তিনি দারুণভাবে অণুপ্রাণিত হয়েছিলেন। যখন ২০০০ সালে স্টিভ রিভস মারা গেলেন, শোয়ার্জনেগার রিভস্‌কে স্মরণ করে বলেছেন, “আমি যখন কিশোর ছিলাম, স্টিভ রিভস আদর্শ হিসেবেই দেখেছি। তাঁর উল্লেখযোগ্য অর্জনগুলো আমাকে শরীর গঠনে প্রবলভাবে আকৃষ্ট করে, যদিও সেসময় আমার আশেপাশের মানুষজন এসব ব্যাপার এবং আমার স্বপ্নকে সবসময় বুঝতে পারত না...আমার যেসব অর্জন, তার প্রত্যেক ক্ষেত্রেই স্টিভ রিভস আমাকে অণুপ্রেরণা জুগিয়েছেন।“ ১৯৬১ সালে শোয়ার্জনেগার সাবেক মিস্টার অস্ট্রিয়া সুর্ট মার্নুলের সাথে সাক্ষাৎ করে। মার্নুল তাঁকে গ্র্যাজের একটি জিমে প্রশিক্ষণ নেয়ার জন্য আমন্ত্রণ জানায়। এরপর থেকে শোয়ার্জনেগার জিমে প্রতিনিয়ত শরীর চর্চা শুরু করলেন, এমনকি সপ্তাহের ছুটির দিনেও।


title: আর্নল্ড শোয়ার্জনেগার

text: শোয়ার্জনেগার ১৯৬৫ সালে অস্ট্রীয় সেনাবাহিনীতে যোগ দেন। এ বছরই তিনি জুনিয়র মিস্টার ইউরোপ খেতাব অর্জন করেন। সেনাবাহিনীতে চাকরি থাকা অবস্থাতে শোয়ার্জনেগার এই প্রতিযোগিতায় অংশগ্রহণের জন্য বিনা অনুমতিতে ইউরোপে যান, ফলে তাঁকে এক সপ্তাহ জেলখানায় বন্দি থাকতে হয়েছে। পরবর্তিতে শোয়ার্জনেগার ইউরোপের সেরা বডিবিল্ডার নির্বাচিত হন এবং ক্রমেই বিখ্যাত হয়ে ওঠেন। ১৯৬৬ সালে মিস্টার ইউনিভার্স প্রতিযোগিতার একজন কোচ, চার্লস বেনেট শোয়ার্জনেগারের পারদর্শিতায় মুগ্ধ হয়ে তাঁকে প্রশিক্ষণ দেবার ইচ্ছা প্রকাশ করেন। কিন্তু শোয়ার্জনেগার উপযুক্ত অর্থ ছিল না। তখন বেনেট শোয়ার্জনেগারকে তাঁর নিজের বাড়িতে থাকার কথা বলে। শোয়ার্জনেগার এই সুযোগ গ্রহণ করেন। বেনেটের প্রশিক্ষণ শোয়ার্জনেগারকে আরও দক্ষ করে তোলে। বেনেটের বাড়ি ছিল লন্ডনের পূর্বপ্রান্তে। বেশ কিছু বছর লন্ডনে থাকার ফলে শোয়ার্জনেগার ইংরেজি শিখে ফেলেন।


title: আর্নল্ড শোয়ার্জনেগার

text: ১৯৬৬ সালে শোয়ার্জনেগার তাঁর শৈশবের আদর্শ, রেগ পার্কের সাথে সাক্ষাতের সুযোগ পান। পরবর্তীতে রেগ পার্ক তাঁর বন্ধু ও বিশ্বস্ত পরামর্শদাতা হয়ে ওঠেন। ১৯৬৭ সালে শোয়ার্জনেগার মাত্র ২০বছর বয়সে মিস্টার ইউনিভার্স খেতাব অর্জন করেন। শোয়ার্জনেগারই বিশ্বের সবচেয়ে কম বয়সী পুরুষ হিসেবে এই খেতাব অর্জন করেন। উচ্চতর প্রশিক্ষণের জন্য শোয়ার্জনেগার জার্মানি মিউনিখে যান। এখানে তিনি বাণিজ্য বিভাগে পড়াশোনাও করেন। ১৯৬৮ সালে শোয়ার্জনেগার লন্ডনে ফিরে আসেন এবং এ বছরও মিস্টার ইউনিভার্স খেতাব অর্জন করেন। মিউনিখে থাকাকালে শোয়ার্জনেগার স্থানীয় এক বন্ধুকে প্রায়ই বলতেন, 'আমি অনেক বড় অভিনেতা হতে যাচ্ছি'। পরের বছরে শোয়ার্জনেগার মিস্টার ইউনিভার্স খেতাব অর্জন করেন, এর বদৌলতে তিনি মার্কিন যুক্তরাষ্ট্রে যাওয়ার সুযোগ পান।


title: আর্নল্ড শোয়ার্জনেগার

text: প্রধান ভূমিকায় অভিনয় করেছেন


title: গিলগামেশ

text: গিলগামেশ (; , Gilgameš, বিলগামেস হিসেবেও পরিচিত ছিল)। গিলাগামেশ মহাকাব্যের প্রধান চরিত্র। মেসোপটেমীয় পুরাণ নামটি সুমের, আক্কাদীয়, আসিরিয়া এবং ব্যাবিলনিয়া পুরাণ সম্মিলিতভাবে দেওয়া হয়েছে, ইরাকের টাইগ্রিস এবং ইউফ্রেটিস নদীর মাঝে এটি অবস্থান। সুমেররা বহু ঈশ্বরবাদী ধর্মের অনুসারি ছিল। তার প্রাণী বা বস্তুতে নরত্ব আরোপ সম্পর্কিত ঈশ্বর অথবা ঈশ্বরীর প্রতিরূপ সৃষ্টি করতো যারা শক্তি অথবা বিশ্বের উপস্থিতি নির্দেশ করতো, পরবর্তী কালে প্রায় গ্রিক পুরাণ মতো।


title: গিলগামেশ

text:
গিলগামেশ ছিল মেসোপটেমীয় পুরাণের একটি চরিত্র। তার গল্প মানবিক ইতিহাসের প্রথম মহাকাব্যে বর্ণনা করা হয়েছে, যা পরবর্তীতে গিলগামেশের মহাকাব্য নামে নামকরণ করা হয়েছিল। আনুমানিক খ্রিষ্টপূর্ব ২০০০ সালে রচিত এই অসম্পূর্ণ মহাকাব্য কিউনিফর্ম লিপিতে লিখিত। সম্রাট আসুরবানিপলের গ্রন্থগারে সংরক্ষিত কাব্যটির মোট চরণ সংখ্যা ৩ হাজার। জনশ্রুতি আছে গিলগামেশ ছিলেন উরুক রাজ্যের রাজা। এই কাব্যে গিলগামেশের দুঃসাহসীক স্বর্গাভিযানের কাহিনি বর্ণনা করা হয়েছে।
গিলগামেশের বিভিন্ন উপকথা জন্য অনুবাদিত সুমেরিয় ভাষায় লেখাছেঃ


title: দ্য বিগ ব্যাং থিওরি

text:
দ্য বিগ ব্যাং থিওরি একটি মার্কিন ধারাবাহিক যেটি ২০০৭ সালের ২৪শে সেপ্টেম্বর সি বি এস চ্যানেলে প্রথম সম্প্রচারিত হয়।
চাক লোর এবং বিল প্র্যাডি এই ধারাবাহিকের প্রযোজক ও নির্মাতা।


title: দ্য বিগ ব্যাং থিওরি

text: ক্যালিফোর্নিয়ার পাসাডেনা শহরের দুই অতিপ্রতিভাধর পদার্থ বিজ্ঞানীর দৈনন্দিন জীবনকে কেন্দ্র করেই এর গল্প। এদের একজন প্রায়োগিক পদার্থবিদ (লেওনার্ড হফস্টেডার) এবং অন্যজন তাত্ত্বিক পদার্থবিদ (শেল্ডন কুপার), আর এদের প্রতিবেশী হল এক চিত্তাকর্ষক যুবতী (পেনি) যার স্বপ্ন একজন সফল অভিনেত্রী হওয়ার কিন্তু আপাততঃ একটি রেস্তোরায় কাজ করে ( চিজকেক ফ্যাক্টরি )। লেওনার্ড আর শেল্ডনের জ্ঞানগম্ভীর পর্যালোচনার পরিপ্রেক্ষিতে পেনির স্বাভাবিক সামাজিক জীবন যাপনের পারদর্শিতা বেশ হাস্যকর পরিস্থিতির সৃষ্টি করে। এদের সহকর্মী ও নিকটতম বন্ধু দুজন, একজন মহাকাশযান প্রকৌশলী ও মহাকাশযাত্রী (হাওয়ার্ড ওয়ালোউইত্জ) এবং আরেকজন জ্যোতিঃপদার্থবিজ্ঞানী (রাজেশ কুথ্রাপ্পালি)। এরাও যথেষ্ট প্রতিভাধর ও বিদ্যান। এদের আচরণ বেশিরভাগ সামাজিক পরিস্থিতিতে বেমানান।


title: চট্টগ্রাম সরকারি উচ্চ বিদ্যালয়

text: চট্টগ্রাম সরকারি ঊচ্চ বিদ্যালয় বাংলাদেশের দক্ষিণ-পূর্বাঞ্চলের বন্দর নগরী চট্টগ্রামে অবস্থিত একটি স্বনামধন্য শিক্ষা প্রতিষ্ঠান। এটি চট্টগ্রামের "কলেজ রোডে" অবস্থিত। এর বিপরীতে রয়েছে চট্টগ্রাম কলেজ এবং ডান পাশে মহসিন কলেজ। ১৯০৬ সালে এই স্কুল যাত্রা শুরু করে এম ই স্কুল হিসেবে। পরে এটি জুনিয়র হাই স্কুল হিসাবে স্বীকৃতি পায়।


title: চট্টগ্রাম সরকারি উচ্চ বিদ্যালয়

text:
অত্র বিদ্যালয়টি চট্টগ্রাম নগরীর প্রানকেন্দ্র কলেজ রোডে অবস্থিত। এর ঠিক বিপরীতে চট্টগ্রাম কলেজ এবং পাশেই সরকারি হাজী মুহাম্মদ মহসিন কলেজঅবস্থিত।
বিদ্যালয়ের পাঠকার্য পরিচালনা এবং অন্যান্য প্রাতিষ্ঠানিক কার্যক্রম পরিচালনার জন্য বিদ্যালয়ে রয়েছেন ৫২ জন শিক্ষক-শিক্ষিকা। একজন প্রধান শিক্ষকের নেতৃত্বে এবংদুইজন সহকারী প্রধান শিক্ষকের সার্বিক তত্ত্বাবধানে বিদ্যালয়ের যাবতীয় কার্যক্রম পরিচালিত হয় । এছাড়াও দাপ্তরিক বিভিন্ন কাজে সহযোগীতা করার জন্য আছে ১০ জন কর্মকর্তা-কর্মচারী।


title: চট্টগ্রাম সরকারি উচ্চ বিদ্যালয়

text: এই স্কুলের প্রাক্তন ছাত্রদের মাঝে আছেন


title: রেসিফি

text: রেসিফি (, আইপিএ: ʁeˈsifi) হচ্ছে ব্রাজিলের ৪র্থ বৃহত্তম মেট্রোপলিটান শহর। শহরটির লোকসংখ্যা প্রায় ৩৭,৬৮,৯০২, এবং এটি ব্রাজিলের উত্তর/উত্তরপূর্ব অঞ্চলের সর্ববৃহৎ শহর। সেই সাথে এটি ব্রাজিলের পের্নাম্বুকো প্রদেশের রাজধানী। ২০০৯ সালে শহরটির জনসংখ্যা ছিলো প্রায় ১৫,৬১,৬৫৯। বেবেরিবে নদী ও ক্যাপিবারিবে নদীর একসাথে মিলিত হয়ে যেখানে আটলান্টিক মহাসাগরে পতিত হয়েছে, সেখানে শহরটি অবস্থিত। একই সাথে এটি আটলান্টিক মহাসাগরের একটি অন্যতম গুরুত্বপূর্ণ সমুদ্রবন্দর। পর্তুগিজ ভাষায় রেসিফি অর্থ প্রবাল, এবং এই শহরের উপকূল জুড়ে বিস্তৃত প্রবাল প্রাচীর লক্ষ্য করা যায়। রেসিফির আশে পাশে অবস্থিত দ্বীপগুলোর মধ্যে প্রায় ৫০টি সেতুর মাধ্যমে সড়ক যোগাযোগ স্থাপিত হয়েছে। শহরটির এই বৈশিষ্ট্যের কারণে একে ব্রাজিলের ভেনিস হিসেবে অভিহিত করা হয়।


title: রেসিফি

text: রেসিফি মহানগরীয় অঞ্চল হচ্ছে পের্নাম্বুকো প্রদেশের প্রধান শিল্পাঞ্চল। এখানকার মূল উৎপাদিত পণ্যসামগ্রী ও কাঁচামালের মধ্যে রয়েছে ইক্ষু ও ইক্ষু থেকে উৎপন্ন চিনি ও ইথানল (ইথানল জ্বালানি হিসেবে ব্যবহৃত হয়), ইলেকট্রনিক্স পণ্যসাগমগ্রী, খাদ্য ও অন্যান্য। সরকারের রাজস্ব ভর্তুকির মাধ্যমে ১৯৭০ থেকে ১৯৮০-এর দশকে বেশ কিছু শিল্প উদ্যোগ এখানে প্রতিষ্ঠিত হয়। রেসিফি ব্রাজিলের উত্তর ও উত্তরপূর্বাঞ্চলের সর্ববৃহৎ ও সবচেয়ে গুরুত্বপূর্ণ বাণিজ্য কেন্দ্র। এ শহরে অবস্থিত বাণিজ্যিক প্রতিষ্ঠানের সংখ্যা প্রায় ৫২,৫০০, এছাড়াও রেসিফির মূল মহানগরীয় অঞ্চলে আরও ৩২,০০০ বাণিজ্যিক প্রতিষ্ঠান অবস্থিত। সব মিলিয়ে রেসিফিতে অবস্থিত বাণিজ্যিক প্রতিষ্ঠানের সংখ্যা প্রায় ৮৫,০০০।


title: রেসিফি

text: সরকারি


title: রেসিফি

text: শিক্ষা


title: রেসিফি

text: ছবি


title: রেসিফি

text: পর্যটন


title: ওয়েলিংটন

text:
ওয়েলিংটন () হল রাজধানী শহর এবং জনসংখ্যার দিক দিয়ে নিউজিল্যান্ডের তৃতীয় বৃহত্তম শহর।
নগরীরর প্রধান এলাকাটি মূলত: উত্তর আইল্যান্ডের শেষ প্রান্তে অবস্থিত।


title: ওয়েলিংটন

text: ওয়েলিংটন নগর এলাকাটি হল উত্তর আইল্যান্ডের দক্ষিনাংশের প্রধান জনবহুল এলাকা। নগর এলাকাটি প্রধান চারটি অংশে বিভক্ত: ওয়েলিংটন সিটি,ওয়েলিংটন হারবার-এর প্রান্তে, শহরটির সবচেয়ে জনবহুল অংশ যেখানে শহরের অর্ধেক লোক বাস করে; পরিরুয়া সিটি on পরিরুয়া হারবার-এর প্রান্তে অবস্থিত। এছাড়া লোয়ার হার্ট সিটি এবং আপার হার্ট একত্রে হার্ট ভ্যালি নামে পরিচিত।


title: ওয়েলিংটন

text: ২০০৯ সালে পরিসংখ্যান অনুযায়ী ওয়েলিংটন হল জীবযাপনের মানের দিক দিয়ে পৃথিবীর ১২ তম শ্রেষ্ঠ শহর।.


title: ওয়েলিংটন

text: ওয়েলিংটন শহরটির নাম রাখা হয়েছিল আর্থার ওয়েলেসলে, ওয়েলিংটনের প্রথম ডিউক ওয়াটারলু যুদ্ধের সেনানয়ক এর নামে।


title: ওয়েলিংটন

text: ওয়েলিংটন হল নিউজিল্যান্ডের রাজনৈতিক কেন্দ্র । মন্ত্রণালয়সমূহ সংসদ, সরকারী প্রধান অফিসসমূহ সরকারী, নিউজিল্যান্ড ভিত্তিক আন্তর্জাতিক সংগঠনের প্রধান অফিসসমূহ, প্রভৃতি ওয়েলিংটনে অবস্থিত।


title: ওয়েলিংটন

text: ওয়েলিংটন শহরের প্রাণকেন্দ্রটি শিল্পের সমাহারে সুনিপুনভাবে সাজানো গোছানো। তুলনামূলক ছোট্ট এই শহরটিতে রয়ছে বেশ বড় ধরনের জমজমাট কাফে সংস্কৃতি আর নাইটলাইফ। এছাড়া নিউজিল্যান্ডের চলচ্চিত্র এবং নাট্যকলার দিক থেকেও শহরটি বেশ গুরুত্বপূর্ণ।


title: ওয়েলিংটন

text: শহরটিতে গড়ে ২০২৫ ঘন্টা (বা ১৬৯ দিন) সূর্যের আলো দেখা যায় এছাড়া সাধারণত সারা বছরে তাপমাত্রা থাকে সর্বোচ্চ ২৫ °সে (৭৭ °ফা), এবং সর্বোনিম্ন ৪ °সে (৩৯ °ফা)।


title: এসআরএস ল্যাবস

text: এসআরএস ল্যাবস, সান্টা এ্যানা, ক্যালিফোর্নিয়া ভিত্তিক একটি শব্দ-প্রকৌশল কোম্পানি। প্রতিষ্ঠানটি শব্দ প্রযুক্তি বিষয়ক সফট্‌ওয়্যার এবং ডিভাইস তৈরি করে থাকে, যা বিভিন্ন ইলেক্ট্রনিক পণ্যসামগ্রীতে ব্যবহৃত হয়। ১৯৯৩ সালে এস.আর.এস প্রতিষ্ঠিত হয় এবং ১৯৯৬ সালে NASDAQ স্টক এক্সচেঞ্জের তালিকাভুক্ত হয়। বিশ্বখ্যাত বিভিন্ন প্রযুক্তি কোম্পানি যেমন- মাইক্রোসফট, স্যামসাং, এল জি, তোশিবা, ডেল, এইচ পি, সনি এস.আর.এস ল্যাবের সফট্‌ওয়্যার ও ডিভাইস ব্যবহার করে থাকে।


title: এসআরএস ল্যাবস

text: ২০০৮ এ প্রায় ৩৬ মিলিয়ন ফ্ল্যাট-প্যানেল টেলিভিশন এস.আর.এস-এর শব্দ প্রযুক্ত ব্যবহার করেছে, যা বিশ্বের টেলিভিশন বাজারের ৩০ শতাংশ। এস.আর.এস ল্যাবের ৩০০-এরও অধিক ব্যবসায়িক অংশীদার এবং এর প্রযুক্তিপণ্য উদ্ভাবনের জন্য ১৫০টি প্যাটেন্ট রয়েছে।


title: এসআরএস ল্যাবস

text: এস.আর.এস ল্যাব নিম্নোক্ত পণ্য তৈরি করে থাকে:


title: অবধূত

text: অবধূত (১৯১০ - ১৩ এপ্রিল, ১৯৭৮) বা কালিকানন্দ অবধূত ছিলেন একজন বিশিষ্ট ভারতীয় বাঙালি ঔপন্যাসিক ও তন্ত্রসাধক। তাঁর প্রকৃতনাম দুলালচন্দ্র মুখোপাধ্যায়। জন্ম কলকাতার ভবানীপুরে। পুত্র অমল মুখোপাধ্যায়ের জন্মের পর প্রথমা স্ত্রীর মৃত্যু হলে উজ্জয়িনীর মহাকাল মন্দিরে সন্ন্যাস (অবধূত) গ্রহণ করেন। সন্ন্যাসজীবনে তাঁর নাম হয় কালিকানন্দ অবধূত। সন্ন্যাসজীবনে তাঁর ভৈরবী স্ত্রীও ছিল। হুগলি জেলার চুঁচুড়ায় স্বপ্রতিষ্ঠিত রুদ্রচণ্ডী মঠে তাঁর মৃত্যু হয়।


title: অবধূত

text: অবধূত ছদ্মনামে তিনি একাধিক গ্রন্থ রচনা করেছিলেন। ১৯৫৪ সালে "মরুতীর্থ হিংলাজ" নামক উপন্যাস রচনা করে খ্যাতি অর্জন করেন। এই উপন্যাসটি অবলম্বনে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার। তাঁর অপর বিখ্যাত গ্রন্থ "উদ্ধারণপুরের ঘাট" (১৯৬০)।


title: অবধূত

text: হংসনারায়ণ ভট্টাচার্য তাঁর সম্পর্কে লিখেছেন, "উদ্ভট কাহিনী-কল্পনা, বীভৎস রস, তান্ত্রিক ধর্মসাধনার গুহ্য রহস্য ও উৎকট যৌনাচার অবধূতের রচনার বৈশিষ্ট্য, - শক্তিমত্তা সত্ত্বেও শিথিল বিন্যাস ও যৌনতার আধিক্য ত্রুটিরূপে গণ্য।" শিশিরকুমার দাশের মতে, "তাঁর রচনার বৈশিষ্ট্য ভয়াবহ ও বীভৎস রসের আধিক্য। প্রবল জনপ্রিয়তা সত্ত্বেও কোনো কোনো সমালোচক তাঁর বিষয়নির্বাচন ও প্রয়োগরীতির প্রতি সংশয়ী ছিলেন।"


title: অবধূত

text: অবধূত রচিত উপন্যাসগুলি হল:


title: চামুণ্ডা

text: চামুণ্ডা (সংস্কৃত: , ') হলেন একজন হিন্দু দেবী। তিনি সপ্ত মাতৃকার অন্যতম। তাঁর অপর নাম চামুণ্ডী, চামুণ্ডেশ্বরী ও চর্চিকা। দেবী দুর্গার তন্ত্রে উল্লিখিত চৌষট্টি বা চুরাশি জন সহচরী বা যোগিনীর অন্যতম হলেন চামুণ্ডা। চণ্ড ও মুণ্ড নামে দুই অসুরকে হত্যা করে তিনি ‘চামুণ্ডা’ নামে পরিচিত হন। চামুণ্ডাকে দেবী কালীর অপর রূপ মনে করা হয়। অনেক ক্ষেত্রে পার্বতী, চণ্ডী বা দুর্গাকেও চামুণ্ডা বলা হয়। কথিত আছে, চামুণ্ডার আবাসস্থল হল শ্মশানভূমি বা ডুমুর গাছ। আনুষ্ঠানিকভাবে পশুবলি দিয়ে ও মদ নিবেদন করে এই দেবীর পূজা করা হয়। প্রাচীনকালে চামুণ্ডার পূজায় নরবলিও দেওয়া হত। চামুণ্ডা প্রকৃতপক্ষে একজন আদিবাসী দেবী ছিলেন। পরবর্তীকালে তাঁকে হিন্দুধর্মে গ্রহণ করা হয় এবং তারও পরে চামুণ্ডা হিন্দু দেবমণ্ডলীতে স্থান পান। জৈনধর্মেও চামুণ্ডার পূজা প্রচলিত আছে। তবে জৈনরা মদ ও মাংসের পরিবর্তে নিরামিষ নৈবেদ্য নিবেদন করে তাঁর পূজা করেন।


title: চামুণ্ডা

text: রামকৃষ্ণ ভাণ্ডারকরের মতে, চামুণ্ডা প্রকৃতপক্ষে মধ্যভারতের বিন্ধ্য অঞ্চলের অরণ্যচারী উপজাতি সমাজে পূজিত দেবী। এই সকল উপজাতিগুলির মধ্যে চামুণ্ডার উদ্দেশ্যে পশু ও নরবলি প্রদান এবং মদ উৎসর্গের প্রথা বিদ্যমান ছিল। হিন্দু দেবমণ্ডলীতে স্থানলাভের পরেও, চামুণ্ডার তান্ত্রিক উপাসনায় এই সকল প্রথা থেকেই যায়। ভাণ্ডারকরের মতে, চামুণ্ডার ভয়াল রূপের কারণ হল, বৈদিক দেবতা রুদ্র (আধুনিক হিন্দুধর্মে শিব) বা কখনও কখনও অগ্নির সঙ্গে তাঁর সম্পর্ক স্থাপন। ওয়াঙ্গুও দেবীর উপজাতীয় উৎস সংক্রান্ত তত্ত্বটিকে সমর্থন করেন।